
ΝΟΜΟΣ ΥΠΆΡΙΘ.3091 

Απλουστεύσεις και βελτιώσεις στη φορολογία εισοδήμα¬ 
τος και κεφαλαίου και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΦΟΡΟΛΟΓΙΑ ΕΙΣΟΔΗΜΑΤΟΣ 
Άρθρο 1 

Φορολογική κλίμακα - Μειώσεις φόρου. 

1. Οι παράγραφοι 3, 4, 5, 6, 7, 8 και 9 του άρθρου 9 του 
Κώδικα Φορολογίας Εισοδήματος (Ν. 2238/1994 - ΦΕΚ 
151 /Α') αναριθμούνται σε 5,6, 7, 8,9,10 και 11 αντίστοιχα 
και οι παράγραφοι 1 και 2 αυτού του άρθρου αντικαθί¬ 
στανται ως εξής: 

«1. Το εισόδημα που απομένει μετά την αφαίρεση των 
δαπανών από το συνολικό εισόδημα του φορολογούμε¬ 
νου υποβάλλεται σε φόρο με βάση την ακόλουθη κατά 
περίπτωση κλίμακα: 


(α) ΚΛΙΜΑΚΑ ΜΙΣΘΩΤΩΝ - ΣΥΝΤΑΞΙΟΥΧΩΝ 


Κλιμάκιο 

Φορολο- 

Φόρος 

Σύνολο 

Εισοδή- 

γικός Συ- 

Κλίμα- 

Εισοδή- 

Φόρου 

ματος 

ντελεστής 

κίου 

ματος 


(ευρώ) 

% 

(ευρώ) 

(ευρώ) 

(ευρώ) 

10.000 

0 

0 

10.000 

0 

3.400 

15 

510 

13.400 

510 

10.000 

30 

3.000 

23.400 

3.510 

Υπερβάλλον 

40 





(β) ΚΛΙΜΑΚΑ ΜΗ ΜΙΣΘΩΤΩΝ - ΕΠΑΓΓΕΛΜΑΤΙΩΝ 


Κλιμάκιο 

Φορολο- 

Φόρος 

Σύνολο 

Εισοδή- 

γικός Συ- 

Κλίμα- 

Εισοδή- 

Φόρου 

ματος 

ντελεστής 

κίου 

ματος 


(ευρώ) 

% 

(ευρώ) 

(ευρώ) 

(ευρώ) 

8.400 

0 

0 

8.400 

0 

5.000 

15 

750 

13.400 

750 

10.000 

30 

3.000 

23.400 

3.750 

Υπερβάλλον 

40 





Όταν στο εισόδημα του μισθωτού ή συνταξιούχου περι¬ 
λαμβάνεται και εισόδημα από άλλη πηγή, το επιπλέον 
αφορολόγητο ποσό των χιλίων εξακοσίων (1.600) ευρώ 
του πρώτου κλιμακίου της κλίμακας (α), σε σχέση με το 
αφορολόγητο ποσό του πρώτου κλιμακίου της κλίμακας 
(β), περιορίζεται στο ποσό του μισθού ή της σύνταξης που 
δηλώνεται, εφόσον το ποσό του μισθού ή της σύνταξης εί¬ 
ναι μικρότερο από το επιπλέον αυτό αφορολόγητο ποσό. 

2. Το αφορολόγητο ποσό του πρώτου κλιμακίου των κλι¬ 
μάκων (α) και (β) της παραγράφου 1 αυξάνεται κατά χίλια 
(1.000) ευρώ εάν ο φορολογούμενος έχει ένα τέκνο που 
τον βαρύνει, κατά δύο χιλιάδες (2.000) ευρώ εάν έχει δύο 
τέκνα που τον βαρύνουν, κατά δέκα χιλιάδες (10.000) ευ¬ 
ρώ εάν έχει τρία τέκνα που τον βαρύνουν και κατά χίλια 
(1.000) ευρώ για καθένα τέκνο πάνω από τα τρία. 

Το ποσό με το οποίο προσαυξάνεται το αφορολόγητο 
ποσό του πρώτου κλιμακίου, σύμφωνα με τις διατάξεις 
του προηγούμενου εδαφίου, μειώνει το ποσό του δεύτε¬ 
ρου κλιμακίου και εάν αυτό δεν επαρκεί, το ποσό του τρί¬ 
του κλιμακίου. 

Εάν ο ένας σύζυγος δεν έχει εισόδημα ή αυτό που έχει 
είναι μικρότερο από το αφορολόγητο ποσό του πρώτου 
κλιμακίου της κλίμακας, το αφορολόγητο ποσό που αφο¬ 
ρά τα τέκνα ή η διαφορά που προκύπτει και μέχρι το αφο¬ 
ρολόγητο ποσό που αφορά τα τέκνα προστίθεται στο 
αφορολόγητο ποσό του άλλου συζύγου. 

3. Το ποσό του φόρου που προκύπτει με βάση την κλί¬ 
μακα της προηγούμενης παραγράφου μειώνεται ως εξής: 

α) Κατά ποσοστό δεκαπέντε τοις εκατό (15%) του συνο¬ 
λικού ετήσιου ποσού των εξόδων ιατρικής και νοσοκομει¬ 
ακής περίθαλψης του φορολογουμένου και των λοιπών 
προσώπων που τον βαρύνουν. Το ποσό της μείωσης δεν 
μπορεί να υπερβείτα έξι χιλιάδες (6.000) ευρώ. 

Ως έξοδα ιατρικής και νοσοκομειακής περίθαλψης θεω¬ 
ρούνται μόνο: 

αα) Οι αμοιβές που καταβάλλονται για ιατρικές επισκέ¬ 
ψεις και εξετάσεις γενικά, στις οποίες περιλαμβάνονται 
και οι ακτινολογικές και μικροβιολογικές εξετάσεις, κα¬ 
θώς και η δαπάνη για οδοντοθεραπεία και οδοντοπρο¬ 
σθετική, 

ββ) τα έξοδα νοσηλείας που καταβάλλονται σε νοση¬ 
λευτικά ιδρύματα ή ιδιωτικές κλινικές, στα οποία περι¬ 
λαμβάνονται και τα έξοδα για φαρμακευτική περίθαλψη 
στο νοσοκομείο ή στην κλινική, 












































6580 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


γγ) οι αμοιβές που καταβάλλονται σε νοσοκόμο για την 
παροχή υπηρεσιών σε ασθενή κατά τη νοσηλεία του σε 
νοσοκομείο ή κλινική ή στο σπίτι, 

δδ) η δαπάνη για την αντικατάσταση μελών του σώμα¬ 
τος με τεχνητά μέλη, καθώς και η δαπάνη για την αγορά ή 
τοποθέτηση στο σώμα του ασθενούς οργάνων, τα οποία 
είναι αναγκαία για τη φυσιολογική λειτουργία του ανθρώ¬ 
πινου οργανισμού, 

εε) τα έξοδα νοσοκομειακής περίθαλψης των τέκνων 
που είναι άγαμα ή διαζευγμένα ή τελούν σε κατάσταση 
χηρείας, εφόσοντο ετήσιο φορολογούμενο και απαλλασ¬ 
σόμενο εισόδημάτους δεν υπερβαίνει το ποσό των δύο χι¬ 
λιάδων πεντακοσίων (2.500) ευρώ και πάσχουν από ανία¬ 
το νόσημα, καθώς επίσης και με τις ίδιες προϋποθέσεις η 
δαπάνη για την περίθαλψη με οποιονδήποτε τρόπο των 
τυφλών, κωφάλαλων ή διανοητικά καθυστερημένων τέ¬ 
κνων του φορολογουμένου, όπως και η δαπάνη τους για 
δίδακτρα ή τροφεία που καταβάλλονται γι’ αυτά τα τέκνα 
σε ειδικές για την πάθησή τους σχολές ή θεραπευτήρια, 

στ) ποσό ίσο με το πενήντα τοις εκατό (50%) της δαπά¬ 
νης που καταβάλλεται σε επιχειρήσεις περίθαλψης ηλι¬ 
κιωμένων, οι οποίες λειτουργούν νόμιμα. 

Στις δαπάνες περιλαμβάνονται και οι δαπάνες για έξο¬ 
δα ιατρικής και νοσοκομειακής περίθαλψης των προσώ¬ 
πων που αναφέρονται στο άρθρο 7 τα οποία συνοικούν με 
τον φορολογούμενο και παρουσιάζουν αναπηρία εξήντα 
επτά τοις εκατό (67%) και πάνω από νοητική καθυστέρη¬ 
ση, φυσική αναπηρία ή ψυχική πάθηση με βάση τη γνω¬ 
μάτευση της οικείας πρωτοβάθμιας υγειονομικής επιτρο¬ 
πής, που εδρεύει σε κάθε νομό, ή είναι τυφλοί που είναι 
γραμμένοι στο γενικό μητρώο τυφλών, που τηρείται στην 
οικεία νομαρχία, στην περίπτωση κατά την οποία έχουν 
αποκτήσει ετήσιο εισόδημα πάνω από δύο χιλιάδες πε¬ 
ντακόσια (2.500) ευρώ, κατά το ποσό που τα έξοδα αυτά 
υπερβαίνουντο πραγματικό φορολογούμενο ή απαλλασ¬ 
σόμενο ετήσιο καθαρό εισόδημα των προσώπων αυτών. 

β) Κατά ποσοστό δεκαπέντε τοις εκατό (15%) των εξής 
δαπανών: 

αα) Του ποσού του μισθώματος που καταβάλλεται ετη- 
σίως για κύρια κατοικία του φορολογουμένου και της οι- 
κογένειάς του. Δεν δικαιούνται την έκπτωση αυτή όσοι 
παίρνουν στεγαστικό επίδομα. Ομοίως, δεν δικαιούνται 
τη μείωση αυτή οι φορολογούμενοι, όταν οι ίδιοι ή οι σύ- 
ζυγοίτους ή τα τέκνα που τους βαρύνουν έχουν πλήρη κυ¬ 
ριότητα ή κατοχή, εξ ολοκλήρου, σε οικία με επιφάνεια 
τουλάχιστον ίση με εκείνη της μισθωμένης κύριας κατοι¬ 
κίας, η οποία βρίσκεται στον ίδιο νομό με τη μισθωμένη. 
Το προηγούμενο εδάφιο εφαρμόζεται και όταν η πιο πά¬ 
νω οικία ανήκει εξ αδιαιρέτου είτε στον φορολογούμενο 
και στη σύζυγό του είτε στον φορολογούμενο και στα τέ¬ 
κνα τους που τους βαρύνουν είτε στη σύζυγό του και στα 
τέκνα τους που τους βαρύνουν. 

Του ποσού του μισθώματος που καταβάλλει ετησίως 
για τα τέκνα του ο φορολογούμενος που μισθώνει κατοι¬ 
κίες για την ικανοποίηση των στεγαστικών αναγκών τους, 
τα οποία φοιτούν σε αναγνωρισμένα σχολεία ή σχολές 
του εσωτερικού, εφόσον αυτά τον βαρύνουν και εφόσον 
οι κατοικίες που μισθώνονται βρίσκονται στην πόλη που 
έχει την έδρα της η σχολή ή το σχολείο που φοιτούν τα τέ¬ 
κνα του και αυτός ή τα τέκνα του δεν έχουν άλλη κατοικία 
σ’ αυτή την πόλη. Η περιοχή της Νομαρχίας Αθηνών, οι 
Δήμοι Βούλας, Βουλιαγμένης της Νομαρχίας Ανατολικής 
Αττικής, οι Δήμοι Αγίου Ιωάννου Ρέντη, Δραπετσώνας, 


Κερατσινίου, Κορυδαλλού, Νίκαιας, Πειραιώς, Περάμα¬ 
τος της Νομαρχίας Πειραιά, θεωρείται ως μία πόλη. 

Η έκπτωση αναγνωρίζεται, μόνο όταν ο φορολογούμε¬ 
νος αναγράψει στις οικείες ενδείξεις της ετήσιας δήλω¬ 
σης φόρου εισοδήματος τον αριθμό φορολογικού μη¬ 
τρώου του εκμισθωτή. Αν πρόκειται για εκμισθωτές που 
δεν κατοικούν ούτε διαμένουν στην Ελλάδα, μπορεί να 
αναγράφεται ο αριθμός φορολογικού μητρώου του πλη¬ 
ρεξούσιου ή νόμιμου εκπροσώπου τους. Για τους ανήλι¬ 
κους εκμισθωτές που δεν έχουν αριθμό φορολογικού μη¬ 
τρώου, αναγράφεται το αντίστοιχο στοιχείο του προσώ¬ 
που που έχει την επιμέλεια του ανηλίκου. 

ββ) Του ποσού της δαπάνης για παράδοση κατ’ οίκον 
ιδιαίτερων μαθημάτων ή για φροντιστήρια οποιοσδήποτε 
αναγνωρισμένης εκπαιδευτικής βαθμίδας ή ξένων γλωσ¬ 
σών, το οποίο καταβάλλει ετησίως ο φορολογούμενος για 
κάθε τέκνο που τον βαρύνει ή για τον ίδιο. 

Το ποσό της κάθε δαπάνης, επί της οποίας υπολογίζε¬ 
ται η μείωση, δεν μπορεί να υπερβεί ποσοστό δέκα τοις 
εκατό (10%) του αφορολόγητου ποσού του πρώτου κλι¬ 
μακίου της κλίμακας (α) που ισχύει για μισθωτό χωρίς τέ¬ 
κνα. 

Για τον υπολογισμό των ποσών μείωσης του φόρου οι 
δαπάνες λαμβάνονται διακεκριμένως για τον φορολο¬ 
γούμενο και για κάθε τέκνο που τον βαρύνει. 

Το ποσό της κάθε δαπάνης, η οποία υπολογίζεται 
αθροιστικά και για τους δύο συζύγους, μειώνει το φόρο, 
μόνο εφόσον έχει περιληφθεί στην αρχική δήλωση και με¬ 
ρίζεται μεταξύ των συζύγων ανάλογα με το ύψος του ει¬ 
σοδήματος του καθενός που φορολογείται με τις γενικές 
διατάξεις, όπως αυτό δηλώθηκε με την αρχική δήλωση. 

γ) Κατά ποσοστό δεκαπέντε τοις εκατό (15%) του πο¬ 
σού των δεδουλευμένων τόκων που καταβάλλονται από 
τον φορολογούμενο για: 

αα) Στεγαστικά δάνεια για απόκτηση πρώτης κατοικίας 
που χορηγούνται στον φορολογούμενο με υποθήκη ή 
προσημείωση από τράπεζες, το Ταμείο Παρακαταθηκών 
και Δανείων, τα Ταχυδρομικά Ταμιευτήρια και λοιπούς πι¬ 
στωτικούς οργανισμούς, εφόσον οφείλονται από αυτόν 
και η υποθήκη ή προσημείωση έχει εγγράφει σε ακίνητό 
του ή του άλλου συζύγου ή των τέκνων που τους βαρύ¬ 
νουν. 

Σε περίπτωση σύναψης νέου δανείου από ένα από τα 
ανωτέρω νομικά πρόσωπα, ανεξάρτητα αν είναι το ίδιο με 
αυτό που χορήγησε το αρχικό δάνειο ή όχι, με σκοπό την 
εξόφληση από τον υπόχρεο του παλαιού δανείου, οι δε¬ 
δουλευμένοι τόκοι του νέου δανείου που αντιστοι- χούν 
στο τμήμα αυτού που διατέθηκε για την εξόφληση του 
ανεξόφλητου υπολοίπου του παλαιού στεγαστικού δανεί¬ 
ου, εφόσον συντρέχουν οι προϋποθέσεις που αναφέρο- 
νται στο προηγούμενο εδάφιο, αναγνωρίζονται για μείω¬ 
ση του φόρου για το χρονικό διάστημα που υπολείπεται 
από τη χορήγηση του νέου δανείου μέχρι τη λήξη του πα¬ 
λαιού δανείου. Για την αναγνώριση της μείωσης πρέπει 
στο δανειστικό συμβόλαιο του νομικού προσώπου που 
χορήγησε το νέο δάνειο να αναγράφονται απαραιτήτως ο 
σκοπός του δανείου, το ανεξόφλητο ποσό του παλαιού 
δανείου, ο χρόνος λήξηςτου παλαιού δανείου και ότι έχει 
εγγράφει υποθήκη ή προσημείωση με τις ίδιες προϋπο¬ 
θέσεις που ίσχυαν και για το παλαιό δάνειο. 

ββ) Στεγαστικά δάνεια για απόκτηση πρώτης κατοικίας 
που χορηγούνται από ασφαλιστικές επιχειρήσεις στους 
υπαλλήλους τους, εφόσον οφείλονται από αυτούς και η 

υποθήκη ή προσημείωση έχει εγγράφει σε ακίνητό τους ή 
του άλλου συζύγου ή των τέκνων που τους βαρύνουν. 

γγ) Προκαταβολές που χορηγούνται από τα Ταμεία 
Αλληλοβοήθειας Στρατού, Ναυτικού και Αεροπορίας, κα¬ 
τά τις διατάξεις του άρθρου 18 του Ν.Δ. 398/1974 (ΦΕΚ 
116/Α'), για απόκτηση πρώτης κατοικίας από τους βοηθη- 
ματούχους αυτών. 

Κατά την εφαρμογή των προηγούμενων υποπεριπτώ¬ 
σεων δεν θεωρείται ότι αποκτάται πρώτη κατοικία, αν ο 
υπόχρεος, ο άλλος σύζυγος και τα τέκνα που τους βαρύ¬ 
νουν, έχουν δικαίωμα πλήρους κυριότητας ή ισόβιας επι¬ 
καρπίας ή οίκησης, εξ ολοκλήρου ή επί ιδανικού μεριδίου, 
σε άλλη οικία ή οικίες, εφόσοντο άθροισμα της συνολικής 
επιφάνειας που τους αντιστοιχεί υπερβαίνει τα εβδομή¬ 
ντα (70) τ.μ.. Η επιφάνεια αυτή προσαυξάνεται κατά είκο¬ 
σι (20) τ.μ. για καθένα από τα δύο πρώτα τέκνα και κατά 
είκοσι πέντε (25) τ.μ. για το τρίτο και καθένα από τα επό¬ 
μενα τέκνα που βαρύνουν τον υπόχρεο ή τον άλλο σύζυ¬ 
γο. Αν η επιφάνεια της πρώτης κατοικίας υπερβαίνει τα 
εκατόν είκοσι (120) τ.μ., το ποσό της δαπάνης που μειώ¬ 
νει το φόρο περιορίζεται στο μέρος που αναλογεί επιμε¬ 
ριστικά στη μέχρι των εκατόν είκοσι (120) τ.μ. επιφάνεια 
της κατοικίας. 

δδ) Δάνεια που χορηγούνται στον φορολογούμενο από 
τράπεζες, το Ταμείο Παρακαταθηκών και Δανείων, τα Τα¬ 
χυδρομικά Ταμιευτήρια και λοιπούς πιστωτικούς οργανι¬ 
σμούς, εφόσον οφείλονται από αυτόν, για αναστήλωση, 
επισκευή, συντήρηση ή εξωραϊσμό διατηρητέων κτισμά- 
των, καθώς και κτισμάτων που βρίσκονται σε περιοχές χα¬ 
ρακτηριζόμενες ως παραδοσιακά τμήματα πόλεων ή ως 
παραδοσιακοί οικισμοί. 

Το ποσοστό της μείωσης της περίπτωσης αυτής υπο¬ 
λογίζεται στους τόκους που αντιστοιχούν στο τμήμα του 
δανείου ως διακόσιες χιλιάδες (200.000) ευρώ. 

Το ποσό της δαπάνης της περίπτωσης αυτής δεν πρέ¬ 
πει να έχει εκπέσει με βάση άλλη διάταξη του παρόντος. 

Οι διατάξεις αυτής της περίπτωσης ισχύουν για τόκους 
από συμβάσεις δανείων που συνάπτονται, καθώς και προ¬ 
καταβολές που χορηγούνται από 1ης Ιανουάριου 2003 
και μετά. 

δ) Κατά ποσοστό δεκαπέντε τοις εκατό (15%) του συνο¬ 
λικού ετήσιου ποσού των οικογενειακών δαπανών, στις 
οποίες υποβάλλεται ο φορολογούμενος, η σύζυγός του 
και τα τέκνα που τους βαρύνουν, για αγορά αγαθών και 
υπηρεσιών γενικώς, εφόσον ο φορολογούμενος ή η σύ¬ 
ζυγός του ή και οι δύο δηλώνουν εισόδημα από μισθούς ή 
συντάξεις. Το ποσό της μείωσης δεν μπορεί να υπερβείτα 
εβδομήντα πέντε (75) ευρώ και για τους δύο συζύγους. 

Δεν συμπεριλαμβάνονται οι παρακάτω κατηγορίες δα¬ 
πανών: 

αα) αυτές που αναφέρονται στην παράγραφο 1 των άρ¬ 
θρων 8 και 23, 

ββ) πραγματικές δαπάνες που λαμβάνονται υπόψη για 
τον υπολογισμό της ετήσιας τεκμαρτής δαπάνης, σύμ¬ 
φωνα με τις διατάξεις του άρθρου 17, 

γγ) αυτές που ορίζονται στις προηγούμενες περιπτώ¬ 
σεις, 

δδ) δαπάνες για αγορά τροφίμων και ποτών, γενικώς, 
καθώς και καυσίμων, 

εε) δαπάνες για ύδρευση, αποχέτευση, συγκοινωνίες, 
φωταέριο, παροχή ηλεκτρικού ρεύματος, ασφάλιστρα 
και τέλη κυκλοφορίας αυτοκινήτων, καθώς και για δίδα¬ 
κτρα σε ιδιωτικά σχολεία. 

στ) δαπάνες που γίνονται στην αλλοδαπή. 


Αν μόνο ο ένας σύζυγος δηλώνει εισόδημα από μι¬ 
σθούς ή συντάξεις, ολόκληρο το ποσό της μείωσης αφαι- 
ρείται από το δικό του φόρο. Αν και οι δύο σύζυγοι δηλώ¬ 
νουν εισόδημα από μισθούς ή συντάξεις, το ποσό της μεί¬ 
ωσης μερίζεται μεταξύ τους ανάλογα με το ύψος του 
εισοδήματος του καθενός που φορολογείται με τις γενι¬ 
κές διατάξεις, όπως δηλώθηκε με την αρχική εμπρόθε¬ 
σμη δήλωσή τους και μειώνει το φόρο που προκύπτει γι’ 
αυτούς. 

Γιατη διενέργεια της μείωσης του φόρου πρέπει το συ¬ 
νολικό ποσό των δαπανών που καταβλήθηκε για αγαθά 
και υπηρεσίες να αναγράφεται στην αρχική εμπρόθεσμη 
δήλωση. 

Τα δικαιολογητικά των δαπανών αυτής της περίπτωσης 
δεν συνυποβάλλονται με τη δήλωση φορολογίας εισοδή¬ 
ματος, αλλά φυλάσσονται από τον υπόχρεο, για την επί¬ 
δειξή τους στην αρμόδια φορολογική αρχή, για τρία (3) 
έτη από το τέλος του οικείου οικονομικού έτους. 

ε) Για το φορολογούμενο που αποκτά εισόδημα από 
μισθωτές υπηρεσίες, εφόσον αυτός προσφέρει υπηρε¬ 
σίες ή κατοικεί για εννέα (9) τουλάχιστον μήνες μέσα 
στο έτος που απέκτησε το εισόδημα αυτό στους νομούς 
Ξάνθης, Ροδόπης, Έβρου, Λέσβου, Χίου, Σάμου καιΔω- 
δεκανήσου, καθώς και σε περιοχή των νομών Θεσπρω¬ 
τίας, Ιωαννίνων, Καστοριάς, Φλώρινας, Πέλλης, Κιλκίς, 
Σερρών και Δράμας, η οποία περιλαμβάνεται σε ζώνη 
βάθους είκοσι (20) χιλιομέτρων από τη μεθοριακή 
γραμμή, κατά τριάντα (30) ευρώ για κάθε τέκνο που τον 
βαρύνει. 

4. Για τη σύζυγο η οποία έχει εισόδημα στο οποίο προ¬ 
κύπτει φόρος, οι μειώσεις των περιπτώσεων α' και γ' της 
προηγούμενης παραγράφου που αφορούν την ίδια και 
των περιπτώσεων α' και ε' της προηγούμενης παραγρά¬ 
φου που αφορούν τα τέκνα της από προηγούμενο γάμο, 
τα χωρίς γάμο τέκνα της, τους γονείς της και τους ανήλι¬ 
κους ορφανούς από πατέρα και μητέρα συγγενείςτης μέ¬ 
χρι το δεύτερο βαθμό, αφαιρούνται από το δικό της φόρο 
που προκύπτει με βάση την κλίμακα. 

Όταν λόγω θανάτου του ενός από τους συζύγους 
υποβάλλονται χωριστές δηλώσεις, αν στο εισόδημα του 
ενός συζύγου δεν προκύπτει φόρος ή ο φόρος που προ¬ 
κύπτει είναι κατώτερος από το άθροισμα των μειώσεων 
των περιπτώσεων α' έως ε' της προηγούμενης παρα¬ 
γράφου, το άθροισμα αυτών ή η διαφορά που προκύ¬ 
πτει δεν μειώνει το φόρο του άλλου συζύγου. Στην πε¬ 
ρίπτωση αυτή μειώνουν το φόρο του άλλου συζύγου τα 
ποσά των μειώσεων που αφορούν τα έξοδα ιατρικής και 
νοσοκομειακής περίθαλψης του ενός συζύγου και των 
λοιπών προσώπων που συνοικούν μαζί του και τον βα¬ 
ρύνουν. 

Αν με βάση τη φορολογική κλίμακα δεν προκύπτει για το 
φορολογούμενο ποσό φόρου ή αυτό που προκύπτει είναι 
μικρότερο από το άθροισμα των μειώσεων των περιπτώ¬ 
σεων α', β', δ' και ε' της προηγούμενης παραγράφου που 
αφορούν αυτόν προσωπικά και τα πρόσωπα που τον βα¬ 
ρύνουν, τότε ολόκληρο το ποσό των μειώσεων των περι¬ 
πτώσεων αυτών ή η διαφορά που προκύπτει, μειώνει το 
ποσό του φόρου που προκύπτει με βάση τη φορολογική 
κλίμακα για τον άλλο σύζυγο. 

Αν το συνολικό ποσό των μειώσεων είναι μεγαλύτερο 
του φόρου, ο οποίος προκύπτει με βάση τη φορολογική 
κλίμακα για το φορολογούμενο και τη σύζυγό του, η δια¬ 
φορά δεν επιστρέφεται ούτε συμψηφίζεται. 

Το ποσό που απομένει ύστερα από τις μειώσεις αποτε¬ 
λείτο φόρο που αναλογεί στο συνολικό καθαρό εισόδημα 
του φορολογούμενου.» 

2. Τα δύο πρώτα εδάφια της παραγράφου 5 του άρθρου 
9 του Κώδικα Φορολογίας Εισοδήματος αντικαθίστανται 
ως εξής: 

«5. Αν στο συνολικό εισόδημα περιλαμβάνεται και ει¬ 
σόδημα από ακίνητα, εκτός από το απαλλασσόμενο ει¬ 
σόδημα από ιδιοκατοίκηση γενικά, το ακαθάριστο ποσό 
αυτού υποβάλλεται και σε συμπληρωματικό φόρο, ο 
οποίος υπολογίζεται με συντελεστή ενάμισι τοις εκατό 
(1,5%). Το ποσό του συμπληρωματικού φόρου αυτής της 
παραγράφου δεν μπορεί να είναι μεγαλύτερο από το πο¬ 
σό του φόρου που αναλογεί στο συνολικό καθαρό εισό¬ 
δημα, σύμφωνα με τις παραγράφους 1 έως και 4, κατά 
περίπτωση.» 

3. Το τελευταίο εδάφιο της παραγράφου 6 του άρθρου 
9 του Κώδικα Φορολογίας εισοδήματος αντικαθίσταται 
ως εξής: 

«Αν ο φόρος που εξευρίσκεται με αυτόν τον τρόπο είναι 
ανώτερος από το φόρο που προκύπτει με βάση τις παρα¬ 
γράφους 1 έως και 4, το επιπλέον ποσό φόρου επιστρέ- 
φεται ύστερα από την υποβολή της σχετικής ετήσιας δή¬ 
λωσης φορολογίας εισοδήματος στον προϊστάμενο της 
αρμόδιας οικονομικής υπηρεσίας.» 

4. Το προτελευταίο εδάφιο της παραγράφου 7 του άρ¬ 
θρου 9 του Κώδικα Φορολογίας Εισοδήματος αντικαθί¬ 
σταται ως εξής: 

«Για την εξεύρεση του φόρου που αναλογεί επιμεριστι¬ 
κά στα άλλα εισοδήματα του υποχρέου επιμερίζεται ο φό¬ 
ρος που προκύπτει στο συνολικό εισόδημά του, με βάση 
τις διατάξεις των παραγράφων 1 έως και 5 ανάλογα με τα 
ποσά των αμοιβών του, ως αξιωματικού των εμπορικών 
πλοίων ή ως ιπτάμενου προσωπικού της πολιτικής αερο¬ 
πορίας και των εισοδημάτων του από τις κατηγορίες Α' 
έως Ζ'.» 

5. Η παράγραφος 11 του άρθρου 9 του Κώδικα Φορο¬ 
λογίας Εισοδήματος αντικαθίσταται ως εξής: 

«11. Όσοι κατοικούν στην αλλοδαπή και αποκτούν εισό¬ 
δημα από πηγή που βρίσκεται στην Ελλάδα δεν δικαιού¬ 
νται τις μειώσεις που ορίζονται στις παραγράφους 2 και 3. 
Από τη διάταξη αυτή εξαιρούνται οι κάτοικοι των κρατών 
- μελών της Ευρωπαϊκής Ένωσης που αποκτούν εισόδη¬ 
μα στην Ελλάδα πλέον του ενενήντα τοις εκατό (90%) του 
συνολικού εισοδήματος τους.» 

6. Στο άρθρο 9 του Κώδικα Φορολογίας Εισοδήματος 
προστίθεται παράγραφος 12 ως εξής: 

«12. Με απόφαση του Υπουργού Οικονομίας και Οικο¬ 
νομικών καθορίζονται τα δικαιολογητικά που απαιτούνται 
για την αναγνώριση της συνδρομής των προϋποθέσεων 
για τη μείωση του φόρου που ορίζεται από το άρθρο αυ¬ 
τό. Επίσης, με κοινή απόφαση των Υπουργών Οικονομίας 
και Οικονομικών και Υγείας και Πρόνοιας καθορίζονται τα 
δικαιολογητικά τα οποία απαιτούνται για την απόδειξη 
του ποσοστού αναπηρίας. Με τις αποφάσεις των προη¬ 
γούμενων εδαφίων ορίζεται επίσης και κάθε άλλο σχετικό 
θέμα για την εφαρμογή του άρθρου αυτού.» 

7. Όπου στις κείμενες διατάξεις γίνεται αναφορά στην 
κλίμακα της παραγράφου 1 του άρθρου 9 του Κώδικα Φο¬ 
ρολογίας Εισοδήματος εφαρμόζεται κατά περίπτωση η 
κλίμακα (α) ή (β) τηςπαραγράφου 1 του άρθρου 9του Κώ¬ 
δικα αυτού, όπως τέθηκαν με την παράγραφο 1 του άρ¬ 
θρου 1 του νόμου αυτού. 


Άρθρο 2 

Μεταφορά ζημίας, απαλλαγές από το φόρο, 
έκπτωση δαπανών 

1. Το τρίτο εδάφιο της παραγράφου 3 του άρθρου 4του 
Κώδικα Φορολογίας Εισοδήματος αντικαθίσταται ως 
εξής: 

«Ειδικά, το αρνητικό στοιχείο (ζημία) του εισοδήμα¬ 
τος από εμπορικές και γεωργικές επιχειρήσεις, που 
προκύπτει από βιβλία τρίτης κατηγορίας του Κώδικα 
Βιβλίων και Στοιχείων (Κ.Β.Σ.) που τηρούνται επαρκώς 
και ακριβώς, αν δεν καλύπτεται με συμψηφισμό θετι¬ 
κού στοιχείου εισοδήματος άλλης πηγής, είτε γιατί δεν 
υπάρχει τέτοιο στοιχείο εισοδήματος είτε γιατί αυτό 
που υπάρχει είναι ανεπαρκές, μεταφέρεται για να συμ- 
ψηφισθεί ολόκληρο στην πρώτη περίπτωση ή κατά το 
υπόλοιπο αυτού στη δεύτερη, διαδοχικώς στα πέντε 
(5) επόμενα οικονομικά έτη κατά το υπόλοιπο που απο¬ 
μένει κάθε φορά, με την προϋπόθεση ότι κατά τα έτη 
αυτά τα βιβλία του υποχρέου τηρούνται επαρκώς και 
ακριβώς. 

Τα παραπάνω εφαρμόζονται αναλόγως και για το αρνη¬ 
τικό στοιχείο (ζημία) του εισοδήματος από εμπορικές επι¬ 
χειρήσεις που προκύπτει από επαρκή και ακριβή βιβλία 
δεύτερης κατηγορίας του Κ.Β.Σ., το οποίο μεταφέρεται 
για να συμψηφισθεί διαδοχικώς στα τρία (3) επόμενα οι¬ 
κονομικά έτη.» 

2. Η περίπτωση β'της παραγράφου 2 του άρθρου 6 του 
Κώδικα Φορολογίας Εισοδήματος αντικαθίσταται ως 
εξής: 

«β) Το ακαθάριστο τεκμαρτό εισόδημα από ιδιοκατοί¬ 
κηση γενικά.» 

3. Η περίπτωση α'της παραγράφου 3 του άρθρου 6 του 
Κώδικα Φορολογίας Εισοδήματος αντικαθίσταται ως 
εξής: 

«α) Οι τόκοι οποιοσδήποτε μορφής κατάθεσης σε τρά¬ 
πεζες που λειτουργούν στην Ελλάδα ή το Ταχυδρομικό 
Ταμιευτήριο, εφόσον η κατάθεση δεν είναι σε ευρώ και ο 
δικαιούχος είναι μόνιμος κάτοικος εξωτερικού.» 

4. Η περίπτωση β'της παραγράφου 3 του άρθρου 6 του 
Κώδικα Φορολογίας Εισοδήματος αντικαθίσταται ως 
εξής: 

«β) Οιτόκοι εκούσιων καταθέσεων όψεως ή ταμιευτηρί¬ 
ου στο Ταμείο Παρακαταθηκών και Δανείων, εφόσον οι 
καταθέσεις αυτές δεν είναι σε ευρώ και ο δικαιούχος είναι 
μόνιμος κάτοικος εξωτερικού.» 

5. Η περίπτωση ια'της παραγράφου 3 του άρθρου 6 του 
Κώδικα Φορολογίας Εισοδήματος αντικαθίσταται ως 
εξής: 

«ια) Οιτόκοιτωνομολογιακώνδανείωνπουεκδίδειη Ευ¬ 
ρωπαϊκή Τράπεζα Επενδύσεων σε ευρώ ή συνάλλαγμα 
στην Ελλάδα ή στο εξωτερικό με την επιφύλαξη των δια¬ 
τάξεων της παραγράφου 8 του άρθρου 12.» 

6. Οιπεριπτώσεις γ', δ', στ', ζ', ιβ' και ιδ'της παραγράφου 
3 του άρθρου 6 του Κώδικα Φορολογίας Εισοδήματος κα- 
ταργούνται και οι περιπτώσεις ε', η', θ', ι', ια', ιγ' και ιε' ανα- 
ριθμούνται σε γ', δ', ε', στ', ζ', η' και θ', αντίστοιχα. 

7. Το ποσό των δύο χιλιάδων τριακοσίων πενήντα 
(2.350) ευρώ που αναφέρεται στο πρώτο εδάφιο της πα¬ 
ραγράφου 2 του άρθρου 7του Κώδικα Φορολογίας Εισο¬ 
δήματος αυξάνεται σε δύο χιλιάδες πεντακόσια (2.500) 
ευρώ. 

8. Η περίπτωση α'της παραγράφου 2 του άρθρου 7 του 
Κώδικα Φορολογίας Εισοδήματος αντικαθίσταται ως 
εξής: 

«α) το τεκμαρτό εισόδημα από ιδιοκατοίκηση γενικά ή 
από την παραχώρηση της χρήσης ακινήτου χωρίς αντάλ¬ 
λαγμα σε πρόσωπα που είναι συγγενείς με αυτόν μέχρι το 
δεύτερο βαθμό εξ αίματος,». 

9. Η περίπτωση α'της παραγράφου 1 του άρθρου 8 του 
Κώδικα Φορολογίας Εισοδήματος αντικαθίσταται ως 
εξής: 

«α)Το ποσό της ετήσιας δαπάνης που καταβάλλει ο φο¬ 
ρολογούμενος για ασφάλιστρα ασφαλίσεων ζωής ή θα¬ 
νάτου, ασφαλίσεων προσωπικών ατυχημάτων και για 
ασφαλιστήρια ασθένειας, για την ασφάλιση του ίδιου, του 
άλλου συζύγου και των τέκνων που τους βαρύνουν κατά 
τις διατάξεις του παρόντος. Το ποσό που αφαιρείται δεν 
μπορεί να υπερβεί ποσοστό δέκα τοις εκατό (10%) του 
αφορολόγητου ποσού του πρώτου κλιμακίου της κλίμα¬ 
κας (α) της παραγράφου 1 του άρθρου 9 που ισχύει για μι¬ 
σθωτό χωρίς τέκνα. Το ποσό της δαπάνης υπολογίζεται 
αθροιστικά και γιατους δύο συζύγους, εκπίπτει μόνο εφό¬ 
σον έχειπεριληφθεί στην αρχική δήλωση και μερίζεται με¬ 
ταξύ των συζύγων ανάλογα με το ύψος του εισοδήματος 
του καθενός που φορολογείται με τις γενικές διατάξεις, 
όπως αυτό δηλώθηκε με την αρχική δήλωση.» 

10. Το πρώτο και δεύτερο εδάφιο της περίπτωσης δ' της 
παραγράφου 1 του άρθρου 8 του Κώδικα Φορολογίας Ει¬ 
σοδήματος αντικαθίστανται ως εξής: 

«δ) Τα ποσά που καταβάλλονται από τον φορολογούμε¬ 
νο λόγω δωρεάς στο Δημόσιο, τους οργανισμούς τοπικής 
αυτοδιοίκησης, τους Ιερούς Ναούς, τις Ιερές Μονές του 
Αγίου Όρους, το Οικουμενικό Πατριαρχείο Κωνσταντι¬ 
νουπόλεως, τα Πατριαρχεία Αλεξανδρείας και Ιεροσολύ¬ 
μων, την Ιερά Μονή Σινά, τα ημεδαπά Ανώτατα Εκπαιδευ¬ 
τικά Ιδρύματα, τα Κρατικά και Δημοτικά Νοσηλευτικά 
Ιδρύματα και τα νοσοκομεία που είναι νομικά πρόσωπα 
ιδιωτικού δικαίου και επιχορηγούνται από τον Κρατικό 
Προϋπολογισμό, καθώς και το Ταμείο Αρχαιολογικών Πό¬ 
ρων.» 

11. Στην περίπτωση δ'της παραγράφου 1 του άρθρου 8 
του Κώδικα Φορολογίας Εισοδήματος προστίθεται εδά¬ 
φιο ως εξής: 

«Τα ποσά των δωρεών και χορηγιών αφαιρούνται, εφό¬ 
σον υπερβαίνουν συνολικά τα εκατό (100) ευρώ.» 

12. Στην περίπτωση ε'της παραγράφου 1 του άρθρου 8 
του Κώδικα Φορολογίας Εισοδήματος προστίθεται προ¬ 
τελευταίο εδάφιο ως εξής: 

«Οι διατάξεις αυτής της περίπτωσης ισχύουν για τό¬ 
κους από συμβάσεις δανείων που συνάπτονται, καθώς 
και προκαταβολές που χορηγούνται μέχρι 31η Δεκεμβρί¬ 
ου 2002.» 

13. Η παράγραφος 3 του άρθρου 8 του Κώδικα Φορο¬ 
λογίας Εισοδήματος αντικαθίσταται ως εξής: 

«3. Για τη σύζυγο η οποία έχει εισόδημα, οι δαπάνες των 
περιπτώσεων β', δ' και ε' της παραγράφου 1 και της πα¬ 
ραγράφου 2 που αφορούν την ίδια, καθώς και της παρα¬ 
γράφου 2 που αφορούν τα τέκνα της από προηγούμενο 
γάμο, τα χωρίς γάμο τέκνα της, τους γονείς της και τους 
ανήλικους ορφανούς από πατέρα και μητέρα συγγενείς 
της μέχριτο δεύτερο βαθμό, αφαιρούνται από το δικό της 
εισόδημα.» 

14. Η παράγραφος 5 του άρθρου 8 του Κώδικα Φορο¬ 
λογίας Εισοδήματος αντικαθίσταται ως εξής: 


«5. Όταν ο ένας από τους συζύγους δεν έχει εισόδημα 
φορολογούμενο ή αυτό που έχει είναι κατώτερο από το 
ποσό της δαπάνης της παραγράφου 2, που αφορά αυτόν 
προσωπικά καιτα πρόσωπα που τον βαρύνουν, ολόκληρο 
το ποσό της δαπάνης ή η διαφορά προστίθεται στις δα¬ 
πάνες του άλλου συζύγου. Όταν το σύνολο των δαπανών 
του ενός συζύγου είναι ανώτερο από το φορολο- γούμε¬ 
νο εισόδημά του, τότε η διαφορά που προκύπτει και μέχρι 
το ποσό της δαπάνης της παραγράφου 2 προστίθεται 
στις δαπάνες του άλλου συζύγου.» 

15. Το πρώτο εδάφιο της παραγράφου 8 του άρθρου 8 
του Κώδικα Φορολογίας Εισοδήματος αντικαθίσταται ως 
εξής: 

«8. Με απόφαση του Υπουργού Οικονομίας και Οικονο¬ 
μικών καθορίζονται τα δικαιολογητικά που απαιτούνται 
για την αναγνώριση της συνδρομής των προϋποθέσεων 
για την αφαίρεση των ποσών των δαπανών που ορίζονται 
από το άρθρο αυτό.» 

16. Οι περιπτώσεις γ', στ' και ζ' της παραγράφου 1, το 
τελευταίο εδάφιο της παραγράφου 4 και η παράγραφος 
6 του άρθρου 8 του Κώδικα Φορολογίας Εισοδήματος, η 
παράγραφος 17 του άρθρου 7 του Ν. 2364/1995 (ΦΕΚ 
252/Α') και η περίπτωση β'της παραγράφου 8 του άρθρου 
1 του Ν. 2523/1997 (ΦΕΚ 179/Α') καταργούνται. 

Άρθρο 3 

Εισοδήματα φορολογούμενα αυτοτελώς 

1. Το τελευταίο εδάφιο της παραγράφου 2 του άρθρου 
12 του Κώδικα Φορολογίας Εισοδήματος αντικαθίσταται 
ως εξής: 

«Με την παρακράτηση του φόρου εξαντλείται η φορο¬ 
λογική υποχρέωση των υποχρέωντου άρθρου 2, των ημε¬ 
δαπών και αλλοδαπών τραπεζικών και ασφαλιστικών επι¬ 
χειρήσεων, καθώς και των υποχρέων της περίπτωσης γ' 
της παραγράφου 1 και της παραγράφου 2 του άρθρου 
101 .» 

2. Η παράγραφος 8 του άρθρου 12 του Κώδικα Φορο¬ 
λογίας Εισοδήματος αντικαθίσταται ως εξής: 

«8. Ομοίως, επιβάλλεται φόρος εισοδήματος στους τό¬ 
κους, οι οποίοι αποκτώνται από φυσικά ή νομικά πρόσω¬ 
πα, ενώσεις προσώπων ή ομάδες περιουσίας, χωρίς να 
εξετάζεται η ιθαγένεια και ο τόπος που διαμένουν ή κα¬ 
τοικούν ή έχουν την έδρα τους και προκύπτουν από εθνι¬ 
κά δάνεια που εκδίδονται με έντοκα γραμμάτια ή ομολο¬ 
γίες απάτην 1η Ιανουάριου 1997 και μετά. Ο φόρος υπο¬ 
λογίζεται με συντελεστή επτά και μισό τοις εκατό (7,5%) 
στο ποσό των τόκων που προκύπτουν από τους πιο πάνω 
τίτλους από 1ης Ιανουάριου 1997 και με συντελεστή δέκα 
τοις εκατό (10%) στο ποσό των τόκων που προκύπτουν 
από τους πιο πάνω τίτλους οι οποίοι εκδίδονται από τις 3 
Ιανουάριου 1998 και μετά. Επίσης, με το συντελεστή δέ¬ 
κα τοις εκατό (10%) φορολογούνται και οι τόκοι που προ¬ 
κύπτουν από ανανεώσεις εκδοθέντων έντοκων γραμμα¬ 
τίων που πραγματοποιήθηκαν μετά την 2α Ιανουάριου 
1998. 

Ο φόρος αυτός για τα έντοκα γραμμάτια του Ελληνικού 
Δημοσίου, που εκδίδονται με φυσικούς τίτλους ή με τη 
μορφή άϋλων τίτλων, προεισπράττεται κατά την έκδοσή 
τους, ενώ για τα ομόλογα ο φόρος παρακρατείται κατά το 
χρόνο της εξαργύρωσης των τοκομεριδίων τους ή κατά 
τη λήξη τους, όταν πρόκειται για ομόλογα χωρίς τοκομε¬ 
ρίδια (ΖΕΡΟ ΟΟυΡΟΝ). Σε περίπτωση σιωπηρής ανανέ¬ 
ωσης έντοκων γραμματίων, για τους τόκους που προκύ- 

πτουν στο διάστημα που διαρκεί η ανανέωση, γίνεται πα¬ 
ρακράτηση του φόρου που αναλογεί κατά το χρόνο της 
εξόφλησής τους. Με τον προεισπραττόμενο ή παρακρα- 
τούμενο κατά περίπτωση φόρο, πιστώνεται οτηρούμενος 
στην Τράπεζα της Ελλάδος οικείος λογαριασμός του Ελ¬ 
ληνικού Δημοσίου. 

Φόρος με τον ίδιο ως άνω συντελεστή επιβάλλεται και 
στους τόκους, οι οποίοι αποκτώνται από τα πρόσωπα του 
πρώτου εδαφίου της παραγράφου αυτής και προκύπτουν 
από έντοκους τίτλους που εκδίδονται στην Ελλάδα με τις 
εγκρίσεις που προβλέπει η κείμενη νομοθεσία, από την 
Ευρωπαϊκή Τράπεζα Επενδύσεων, το Διεθνή Οργανισμό 
Χρηματοδοτήσεως, τη Διεθνή Τράπεζα Ανασυγκροτήσε- 
ως και Αναπτύξεως, την Ευρωπαϊκή Τράπεζα Ανασυγκρο- 
τήσεως και Αναπτύξεως και την Ασιατική Τράπεζα Ανα¬ 
πτύξεως. Ο φόρος αυτός παρακρατείται κατά το χρόνο 
λήξης και εξόφλησης των τοκομεριδίων τους ή κατά τη 
λήξη των τίτλων, όταν πρόκειται για ομόλογα χωρίς τοκο¬ 
μερίδια, από το διαχειριστή εκάστου δανείου ή από το νό¬ 
μιμο εκπρόσωπο του εκδότη στην Ελλάδα ή από άλλο 
εξουσιοδοτημένο προς τούτο πρόσωπο. Ο παρακρατού- 
μενος φόρος του προηγούμενου εδαφίου αποδίδεται με 
εφάπαξ καταβολή στο Δημόσιο, με την υποβολή δήλω¬ 
σης, από το πρόσωπο που διενήργησετηνπαρακράτηση, 
στη Δ.Ο.Υ. στην περιφέρεια της οποίας αυτό έχει την 
έδρα του, μέσα στο πρώτο δεκαπενθήμερο του επόμενου 
μήνα που έγινε η παρακράτηση του φόρου. 

Με την προείσπραξη ή την παρακράτηση του φόρου 
της παραγράφου αυτής εξαντλείται η φορολογική υπο¬ 
χρέωση των υποχρέων του άρθρου 2, των ημεδαπών και 
αλλοδαπών τραπεζικών και ασφαλιστικών επιχειρήσεων, 
καθώς και των υποχρέων της περίπτωσης γ' της παρα¬ 
γράφου 1 και της παραγράφου 2 του άρθρου 101, με την 
επιφύλαξη των οριζόμενων από τις διατάξεις των άρθρων 
99 και 106. Επίσης, για τη φορολογία των τόκων της πα¬ 
ρούσας παραγράφου εφαρμόζονται ανάλογα οι διατά¬ 
ξεις των παραγράφων 4 και 5 του άρθρου αυτού.» 

3. Στο τέλος της περίπτωσης α' της παραγράφου 1 του 
άρθρου 13 του Κώδικα Φορολογίας Εισοδήματος προ¬ 
στίθεται εδάφιο ως εξής: 

«Προκειμένου για μεταβιβάσεις από επαχθή αιτία στοι¬ 
χείων των παραπάνω υποπεριπτώσεων αα' και ββ' σε δι¬ 
καιούχους που υπάγονται στην Α' ή Β' κατηγορία του άρ¬ 
θρου 29 του Ν. 2961/2001 (ΦΕΚ 266/Α'), η πραγματική 
αξία πώλησης αυτών φορολογείται αυτοτελώς με συντε¬ 
λεστή ένα και δύο δέκατα τοις εκατό (1,2%) και δύο και 
τέσσερα δέκατα τοις εκατό (2,4%), αντίστοιχα.» 

4. Μετά το πρώτο εδάφιο της παραγράφου 2 του άρ¬ 
θρου 13 του Κώδικα Φορολογίας Εισοδήματος προστίθε¬ 
ται εδάφιο ως εξής: 

«Το τελευταίο εδάφιο της περίπτωσης α' της προη-γού- 
μενης παραγράφου 1 εφαρμόζεται ανάλογα.» 

5. Γιατην εφαρμογή των διατάξεωντου τελευταίου εδα¬ 
φίου της περίπτωσης α' της παραγράφου 1 και του δεύ¬ 
τερου εδαφίου της παραγράφου 2 του άρθρου 13 του Κώ¬ 
δικα Φορολογίας Εισοδήματος, με αποφάσεις του 
Υπουργού Οικονομίας και Οικονομικών καθορίζεται ο 
τρόπος προσδιορισμού της κατώτατης πραγματικής 
αξίας που προκύπτει από τη μεταβίβαση: α) ολόκληρης 
επιχείρησης, μερίδων ή μεριδίων και ποσοστών συμμετο¬ 
χής λαμβάνοντας υπόψη τα καθαρά κέρδη των τελευταί¬ 
ων πέντε (5) ετών, την αμοιβή του επιχειρηματία, το επι¬ 
τόκιο των έντοκων γραμματίων του Δημοσίου ετήσιας 


διάρκειας και τα έτη λειτουργίας της και β) μετοχών μη ει¬ 
σηγμένων στο Χρηματιστήριο Αξιών Αθηνών ή σε αλλο¬ 
δαπό χρηματιστήριο ή σε άλλο χρηματιστηριακό θεσμό, 
λαμβάνοντας υπόψη αποτελέσματα από τους τελευταί¬ 
ους πριν από τη μεταβίβαση ισολογισμούς και την από¬ 
δοση των ιδίων κεφαλαίων της επιχείρησης. 

6. Στο τέλος της παραγράφου 1 του άρθρου 13 του Κώ¬ 
δικα Φορολογίας Εισοδήματος προστίθεται νέο εδάφιο 
ως εξής: 

«Όταν δικαιούχοι των εισοδημάτων της παραγράφου 
αυτής είναι πρόσωπα που αναφέρονται στην παράγραφο 
1 του άρθρου 101, με την καταβολή του πιο πάνω φόρου 
δεν εξαντλείται η φορολογική υποχρέωση των δικαιού¬ 
χων, αλλά τα εισοδήματα αυτά φορολογούνται με τις γε¬ 
νικές διατάξεις.» 

7. Στο τελευταίο εδάφιο των παραγράφων 6 και 7 του 
άρθρου 13 του Κώδικα Φορολογίας Εισοδήματος και με¬ 
τά τη λέξη «συναλλάγματος» προστίθενται οι λέξεις «ή ευ¬ 
ρώ». 

8. Το δεύτερο εδάφιο της παραγράφου 1 του άρθρου 
14 του Κώδικα Φορολογίας Εισοδήματος αντικαθίσταται 
ως εξής: 

«Ο φόρος υπολογίζεται με συντελεστή είκοσι τοις εκα¬ 
τό (20%) στο καθαρό ποσό της αποζημίωσης μετά την 
αφαίρεση ποσού είκοσι χιλιάδων (20.000) ευρώ και παρα- 
κρατείται κατά την πληρωμή της στο δικαιούχο.» 

9. Στο τέλος του τέταρτου εδαφίου της παραγράφου 1 
του άρθρου 14 του Κώδικα Φορολογίας Εισοδήματος οι 
λέξεις «την πιο πάνω κλίμακα» αντικαθίστανται με τις λέ¬ 
ξεις «τον πιο πάνω συντελεστή». 

10. Οι διατάξεις της παραγράφου 1 και του προτελευ¬ 
ταίου εδαφίου της παραγράφου 8 του άρθρου 12 του Κώ¬ 
δικα Φορολογίας Εισοδήματος, όπως η παράγραφος αυ¬ 
τή αντικαταστάθηκε με τις διατάξεις της παραγράφου 2, 
ισχύουν για εισοδήματα οικονομικού έτους 2003 και μετά. 

Άρθρο 4 

Τεκμήρια δαπανών διαβίωσης 

1. Η περίπτωση α'της παραγράφου 1 του άρθρου 16 
του Κώδικα Φορολογίας Εισοδήματος αντικαθίσταται ως 
εξής: 

«α) Το ετήσιο τεκμαρτό μίσθωμα για ιδιοκατοικούμενη ή 
μισθούμενη κύρια κατοικία άνω των διακοσίων (200) τε¬ 
τραγωνικών μέτρων και για δευτερεύουσα κατοικία γενι¬ 
κώς άνω των εκατόν πενήντα (150) τετραγωνικών μέτρων, 
όπως αυτό εξευρίσκεται σύμφωνα με τις διατάξεις της 
παραγράφου 2 του άρθρου 22, το οποίο πολλαπλασιάζε- 
ται με συντελεστή δύο (2). Το τεκμαρτό μίσθωμα μιας ή 
περισσότερων εξοχικών κατοικιών υπολογίζεται σε καθε¬ 
μιά από αυτές για τρεις (3) μήνες το έτος. Αν ο φορολο¬ 
γούμενος, η σύζυγός του και τα πρόσωπα που συνοικούν 
με αυτόν και τον βαρύνουν έχουν στην κατοχή ή στην κυ- 
ριότητά τους ή έχουν μισθώσει περισσότερα ακίνητα με 
συνολική επιφάνεια άνω των εκατόν πενήντα (150) τετρα¬ 
γωνικών μέτρων, τα οποία χρησιμοποιούνται από αυτούς 
ως δευτερεύουσα κατοικία, τότε για τον υπολογισμό του 
τεκμαρτού μισθώματος τους λαμβάνονται υπόψη όλες οι 
μισθούμενες ή ιδιοκατοικούμενες δευτερεύουσες κατοι¬ 
κίες. Για την εφαρμογή του προηγούμενου εδαφίου δεν 
λαμβάνεται υπόψη η τεκμαρτή δαπάνη για δευτερεύουσα 
κατοικία με επιφάνεια μέχρι εκατόν πενήντα (150) τετρα¬ 
γωνικά μέτρα που βρίσκεται σε χωριό ή πόλη με πληθυ¬ 
σμό κάτω από πέντε χιλιάδες (5.000) κατοίκους και η 

οποία περιήλθε στον φορολο- γούμενο ή τη σύζυγό του 
από κληρονομιά, προίκα ή γονική παροχή, εκτός από τις 
κατοικίες που βρίσκονται σε περιοχές οι οποίες χαρακτη¬ 
ρίζονται κατά την κείμενη νομοθεσία ως τουριστικοί τό¬ 
ποι.» 

2. Το πέμπτο εδάφιο της περίπτωσης β' της παραγρά¬ 
φου 1 του άρθρου 16 του Κώδικα Φορολογίας Εισοδήμα¬ 
τος αντικαθίσταται ως εξής: 

«Γιατα αλλοδαπά νομικά πρόσωπα που δεν έχουν εγκα¬ 
τάσταση στην Ελλάδα, αλλά υποχρεούνται σε υποβολή 
δήλωσης με βάση την παράγραφο 1 του άρθρου 107, κα¬ 
θώς και για τις αλλοδαπές επιχειρήσεις που δεν υπάγο¬ 
νται στις διατάξεις της περίπτωσης δ'του άρθρου 18, το 
ποσό της ετήσιας τεκμαρτής δαπάνης διαβίωσης που 
προκύπτει με βάση αυτοκίνητα αυτής της περίπτωσης 
ιδιοκτησίας του αλλοδαπού νομικού προσώπου ή ιδιο¬ 
κτησίας ή κατοχής γραφείου, υποκαταστήματος ή πρα¬ 
κτορείου της αλλοδαπής επιχείρησης εγκατεστημένου 
στην Ελλάδα, βαρύνει το πρόσωπο που εκπροσωπεί στην 
Ελλάδα το αλλοδαπό νομικό πρόσωπο ή την αλλοδαπή 
επιχείρηση ή προΐσταται του οικείου γραφείου ή υποκα¬ 
ταστήματος ή πρακτορείου.» 

3. Η υποπερίπτωση αα' της περίπτωσης ε' της παρα¬ 
γράφου 1 του άρθρου 16 του Κώδικα Φορολογίας Εισο¬ 
δήματος αντικαθίσταται ως εξής: 

«αα) Για μηχανοκίνητα σκάφη ανοικτού τύπου, ταχύ¬ 
πλοα και μη, ολικού μήκους μέχρι τρία (3) μέτρα, στο 
ποσό των δύο χιλιάδων εξακοσίων (2.600) ευρώ, που 
προσαυξάνεται με το ποσό των χιλίων τριακοσίων 
(1.300) ευρώ για κάθε μέτρο μήκους πάνω από τα τρία 
(3) μέτρα.» 

4. Τα ποσά τεκμαρτής δαπάνης του πίνακα της υποπε¬ 
ρίπτωσης ββ' της περίπτωσης ε' της παραγράφου 1 του 
άρθρου 16 του Κώδικα Φορολογίας Εισοδήματος διπλα¬ 
σιάζονται, με εξαίρεση τα ποσά που προκύπτουν για τα 
σκάφη που αναφέρονται στο δεύτερο, τρίτο και τέταρτο 
εδάφιο της υποπερίπτωσης αυτής. 

5. Η περίπτωση στ'της παραγράφου 1 του άρθρου 16 
του Κώδικα Φορολογίας Εισοδήματος αντικαθίσταται ως 
εξής: 

«στ) Η ετήσια τεκμαρτή δαπάνη για αεροσκάφη και ελι¬ 
κόπτερα κυριότητας ή κατοχής του φορολογουμένου, 
της συζύγου του ή των προσώπων που συνοικούν μαζί 
τους και τους βαρύνουν, η οποία ορίζεται ως εξής: 

αα) Για αεροσκάφη με κινητήρα κοινό, εσωτερικής καύ¬ 
σης και στροβιλοελικοφόρα, καθώς και ελικόπτερα στο 
ποσό των εξήντα πέντε χιλιάδων (65.000) ευρώ για τους 
εκατόνπενήντα (150) πρώτους ίππους ισχύος του κινητή- 
ρατους, που προσαυξάνεται μετο ποσό των πεντακοσίων 
(500) ευρώ για κάθε ίππο πάνω από τους εκατόν πενήντα 
(150) ίππους. 

ββ) Γ ια αεροσκάφη αεριοπροωθούμενα (ϋΕΤ) στο ποσό 
των διακοσίων (200) ευρώ για κάθε λίμπρα ώθησης. 

Οι διατάξεις της περίπτωσης β' εφαρμόζονται αναλό- 
γως και στην περίπτωση αυτή.» 

6. Τα ποσά τεκμαρτής δαπάνης της κλίμακας του δεύ¬ 
τερου εδαφίου της περίπτωσης ζ'της παραγράφου 1 του 
άρθρου 16 του Κώδικα Φορολογίας Εισοδήματος διπλα¬ 
σιάζονται. 

7. Η περίπτωση α'του άρθρου 17 του Κώδικα Φορολο¬ 
γίας Εισοδήματος αντικαθίσταται ως εξής: 

«α) Αγορά ή χρηματοδοτική μίσθωση αυτοκινήτων, δί¬ 
τροχων ή τρίτροχων αυτοκινούμενων οχημάτων, πλοίων 


αναψυχής και λοιπών σκαφών αναψυχής, αεροσκαφών 
και κινητών πραγμάτων μεγάλης αξίας. 

Ως κινητά πράγματα μεγάλης αξίας νοούνται εκείνα 
που η αξία τους υπερβαίνει το ποσό των πέντε χιλιάδων 
(5.000) ευρώ. Αν η αξία κάθε πράγματος είναι μικρότερη 
του ποσού αυτού, τα αγορασθέντα όμως πράγματα απο¬ 
τελούν κατά τις συναλλακτικές αντιλήψεις ενιαίο σύνολο, 
τότε για τον υπολογισμό της αξίας λαμβάνεται υπόψη η 
αξία όλων αυτών των πραγμάτων, εφόσον υπερβαίνει το 
ποσό των πέντε χιλιάδων (5.000) ευρώ. 

Κατά την εφαρμογή των διατάξεων αυτής της περίπτω¬ 
σης δεν λαμβάνονται υπόψη τα χρηματικά ποσά που δια¬ 
τίθενται για την αγορά κινητών πραγμάτων που αποτε¬ 
λούν το άμεσο αντικείμενο της ασκούμενης εμπορικής 
δραστηριότητας.» 

8. Το πέμπτο και το έκτο εδάφιο της υποπερίπτωσης ββ' 
της περίπτωσης γ' του άρθρου 17 του Κώδικα Φορολο¬ 
γίας Εισοδήματος αντικαθίστανται ως εξής: 

«Κατά την εφαρμογή των δύο προηγούμενων εδαφίων 
δεν θεωρείται ότι αποκτάται πρώτη κατοικία, αν ο υπό¬ 
χρεος, ο άλλος σύζυγος καιτατέκνα που τους βαρύνουν, 
σύμφωνα με τις διατάξεις του παρόντος, έχουν δικαίωμα 
πλήρους κυριότητας ή ισόβιας επικαρπίας ή οίκησης, εξ 
ολοκλήρου ή επί ιδανικού μεριδίου, σε άλλη οικίαή οικίες, 
εφόσον το άθροισμα της συνολικής επιφάνειας που τους 
αντιστοιχεί υπερβαίνει τα εβδομήντα (70) τ.μ.. Η επιφά¬ 
νεια αυτή προσαυξάνεται κατά είκοσι (20) τ.μ. για καθένα 
από τα δύο πρώτα τέκνα και κατά είκοσι πέντε (25) τ.μ. για 
το τρίτο και καθένα από τα επόμενα τέκνα που βαρύνουν 
τον υπόχρεο ή τον άλλο σύζυγο.» 

9. Στο άρθρο 18 του Κώδικα Φορολογίας Εισοδήματος 
η περίπτωση η' αναριθμείται σε ια' και προστίθενται περι¬ 
πτώσεις η', θ' και ι' ως εξής: 

«η) Προκειμένου για τεκμαρτή δαπάνη η οποία προκύ¬ 
πτει με βάση ένα επιβατικό αυτοκίνητο ιδιωτικής χρήσης 
μέχρι και δεκατέσσερις (14) φορολογήσιμους ίππους, το 
οποίο ανήκει στην κυριότηταή κατοχή του υπόχρεουή, αν 
πρόκειται για οικογένεια, για δύο αυτοκίνητα που ανή¬ 
κουν το καθένα στην κυριότητα ή κατοχή του κάθε συζύ¬ 
γου ή από κοινού και στους δύο συζύγους. Εάν ο υπόχρε¬ 
ος έχει στην κυριότητα ή κατοχή του περισσότερα του 
ενός αυτοκίνητα ιδιωτικής χρήσης μέχρι δεκατέσσερις 
(14) φορολογήσιμους ίππους, το τεκμήριο δεν εφαρμόζε¬ 
ται για εκείνο με τη μεγαλύτερη τεκμαρτή δαπάνη. Σε πε¬ 
ρίπτωση εφαρμογής των εδαφίων τρίτου, τέταρτου, δέ¬ 
κατου πέμπτου και δέκατου έκτου της περίπτωσης β'της 
παραγράφου 1 του άρθρου 16, συνυπολογίζεται και το 
αυτοκίνητο με τη μεγαλύτερη τεκμαρτή δαπάνη που προ¬ 
κύπτει από την εφαρμογή των διατάξεων αυτών. 

θ) Προκειμένου για τεκμαρτή δαπάνη η οποία προκύ¬ 
πτει με βάση ένα σκάφος αναψυχής ολικού μήκους μέχρι 
δέκα (10) μέτρα που δεν έχει ναυτολογημένο πλήρωμα 
για ολόκληρο ή μέρος του έτους, το οποίο ανήκει στην κυ¬ 
ριότητα ή κατοχή του υποχρέου ή του άλλου συζύγου ή 
και στους δύο από κοινού. 

Εάν ο υπόχρεος ή η σύζυγός του έχουν στην κυριότητα 
ή κατοχή τους περισσότερα του ενός τέτοια σκάφη, το 
τεκμήριο δεν εφαρμόζεται για εκείνο το σκάφος με τη με¬ 
γαλύτερη τεκμαρτή δαπάνη. Σε περίπτωση που ο κάθε 
σύζυγος έχει στην κυριότητα ή κατοχή του τέτοιο σκάφος 
και οι τεκμαρτές δαπάνες αυτών των σκαφών είναι ίσες, η 
απαλλασσόμενη τεκμαρτή δαπάνη του ενός σκάφους 
επιμερίζεται κατά 50% στον καθένα. 

ι) Προκειμένου για αγορά πάγιου εξοπλισμού επαγγελ¬ 
ματικής χρήσης από πρόσωπα που ασκούν επιχείρηση ή 
ελευθέριο επάγγελμα: 

ί) μέχρι ποσού δέκα χιλιάδων (10.000) ευρώ, εάν η δα¬ 
πάνη πραγματοποιείται μέσα στο έτος έναρξης άσκησης 
της δραστηριότητας και στα δύο επόμενα έτη και μέχρι 
ποσού που αντιστοιχεί σε ποσοστό πενήντα τοις εκατό 
(50%) των καθαρών κερδών που δηλώθηκαν για το προη¬ 
γούμενο έτος με αρχική δήλωση, η οποία υποβλήθηκε μέ¬ 
χρι το τέλος του οικείου οικονομικού έτους, για δαπάνες 
που πραγματοποιούνται στα επόμενα έτη και 

ϋ) ολόκληρου του ποσού της δαπάνης για τον αρδευτι¬ 
κό εξοπλισμό γεωργικής εκμετάλλευσης.» 

10. Οι περιπτώσεις γ' και δ'της παραγράφου 1 του άρ¬ 
θρου 16,οι περιπτώσεις β' και δ' του άρθρου 17 και οι πε¬ 
ριπτώσεις α' και στ' του άρθρου 18 του Κώδικα Φορολο¬ 
γίας Εισοδήματος καταργούνται. 

Άρθρο 5 

Φορολογία επιχειρήσεων, έκπτωση δαπανών 
από τα ακαθάριστα έσοδα 

1. Το πρώτο εδάφιο της παραγράφου 1 του άρθρου 31 
του Κώδικα Φορολογίας Εισοδήματος αντικαθίσταται ως 
εξής: 

«1. Το καθαρό εισόδημα των επιχειρήσεων που τηρούν 
επαρκή και ακριβή βιβλία και στοιχεία δεύτερης καιτρίτης 
κατηγορίας του Κ.Β.Σ. εξευρίσκεται λογιστικώς με έκ¬ 
πτωση από τα ακαθάριστα έσοδα, όπως αυτά ορίζονται 
στο προηγούμενο άρθρο, των ακόλουθων εξόδων». 

2. Το δεύτερο και τα επόμενα εδάφια της υποπερίπτω¬ 
σης αα' της περίπτωσης α' της παραγράφου 1 του άρ¬ 
θρου 31 του Κώδικα Φορολογίας Εισοδήματος αντικαθί¬ 
στανται ως εξής: 

«Επίσης, οι μισθοί και οι κάθε είδους απολαβές των εταί¬ 
ρων των εταιριών περιορισμένης ευθύνης, εφόσον τα 
πρόσωπα αυτά για τις υπηρεσίες που παρέχουν στις εται¬ 
ρίες έχουν ασφαλιστεί σε οποιονδήποτε ασφαλιστικό ορ¬ 
γανισμό ή ταμείο. 

Από τα ακαθάριστα έσοδα των υποχρέων της παρα¬ 
γράφου 4 του άρθρου 2 δεν εκπίπτουν οι μισθοί και οι κά¬ 
θε είδους απολαβές των εταίρων ή μελών τους.» 

3. Τα δύο πρώτα και το τελευταίο εδάφια της υποπερί¬ 
πτωσης γγ'της περίπτωσης α'της παραγράφου 1 του άρ¬ 
θρου 31 του Κώδικα Φορολογίας Εισοδήματος αντικαθί¬ 
στανται ως εξής: 

«γγ) Τα ποσά που καταβάλλονται λόγω δωρεάς στο Δη¬ 
μόσιο, τους οργανισμούς τοπικής αυτοδιοίκησης, τα ημε¬ 
δαπά ανώτατα εκπαιδευτικά ιδρύματα, τα κρατικά και δη¬ 
μοτικά νοσηλευτικά ιδρύματα καιτα νοσοκομεία που είναι 
νομικά πρόσωπα ιδιωτικού δικαίου και επιχορηγούνται 
από τον Κρατικό Προϋπολογισμό, καθώς και το Ταμείο 
Αρχαιολογικών Πόρων. Οι διατάξεις των έξι τελευταίων 
εδαφίων της περίπτωσης δ' της παραγράφου 1 του άρ¬ 
θρου 8 εφαρμόζονται αναλόγως.» 

4. Το πρώτο εδάφιο της υποπερίπτωσης δδ' της περί¬ 
πτωσης α'της παραγράφου 1 του άρθρου 31 του Κώδικα 
Φορολογίας Εισοδήματος αντικαθίσταται ως εξής: 

«δδ) Τα ασφάλιστρα που καταβάλλουν οι επιχειρήσεις 
για ομαδική ασφάλιση ζωής του εργατοϋπαλληλικού 
προσωπικού τους, στην έννοια της οποίας συμπεριλαμ- 
βάνεται και η χορήγηση εφάπαξ ποσού ή περιοδικά κατα¬ 
βαλλόμενης παροχής σε χρήμα μετά το χρόνο της πρόω¬ 
ρης ή κανονικής συνταξιοδότησης του ανωτέρω προσω¬ 


πικού, καθώς και η κάλυψη θανάτου ή κατά κινδύνων τυ¬ 
χαίων συμβεβηκότων. Το ποσό της έκπτωσης αυτής δεν 
μπορεί να υπερβείγια καθέναν από τους ασφαλιζόμενους 
ποσοστό δέκα τοις εκατό (10%) του αφορολόγητου πο¬ 
σού του πρώτου κλιμακίου της κλίμακας (α) της παρα¬ 
γράφου 1 του άρθρου 9 που ισχύει για μισθωτό χωρίς 
τέκνα.» 

5. Στην περίπτωση γ'της παραγράφου 1 του άρθρου 31 
του Κώδικα Φορολογίας Εισοδήματος προστίθενται τρία 
εδάφια ως εξής: 

«Ειδικά για τις επιχειρήσεις που τηρούν βιβλία και στοι¬ 
χεία δεύτερης κατηγορίας του Κώδικα Βιβλίων και Στοι¬ 
χείων όταν δεν διενεργούν απογραφή, ως απογραφή λή¬ 
ξης της διαχειριστικής περιόδου λαμβάνεται ποσοστό δέ¬ 
κα τοις εκατό (10%) επί των αγορών της περιόδου αυτής 
και ως απογραφή έναρξης ποσοστό δέκα τοις εκατό 
(10%) επί των αγορών της προηγούμενης διαχειριστικής 
περιόδου. Αν προαιρετικά έχει διενεργηθεί απογραφή 
έναρξης και λήξης, για τον προσδιορισμό του καθαρού ει¬ 
σοδήματος λαμβάνονται υπόψη τα δεδομένα αυτών, με 
την προϋπόθεση ότι θα συνεχισθεί η σύνταξη των απο- 
γραφών για μία τριετία από τη σύνταξη της πρώτης 
προαιρετικής απογραφής λήξης. Αν δεν τηρηθεί η υπο¬ 
χρέωση αυτή, επιβάλλονται οι προβλεπόμενες από τις 
διατάξεις του Ν. 2523/1997 κυρώσεις για τη μη σύνταξη 
απογραφής.» 

6. Το πέμπτο εδάφιο της περίπτωσης στ' της παραγρά¬ 
φου 1 του άρθρου 31 του Κώδικα Φορολογίας Εισοδήμα¬ 
τος αντικαθίσταται ως εξής: 

«Για τον υπολογισμό των αποσβέσεων στα πάγια περι¬ 
ουσιακά στοιχεία που ανήκουν στην ίδια κατηγορία οι επι¬ 
χειρήσεις μπορούν να επιλέγουν και να χρησιμοποιούν εί¬ 
τε τον κατώτερο είτε τον ανώτερο συντελεστή απόσβε¬ 
σης, αυτόν δε που θα επιλέγουν θα τον χρησιμοποιούν 
παγίως. Οι κατώτεροι και ανώτεροι συντελεστές αποσβέ¬ 
σεων και κάθε άλλο θέμα που αφορά την εφαρμογή των 
διατάξεων αυτών καθορίζονται με προεδρικό διάταγμα, 
όπως τούτο ισχύει κάθε φορά.» 

7. Στο τέλος της περίπτωσης στ'της παραγράφου 1 του 
άρθρου 31 του Κώδικα Φορολογίας Εισοδήματος προ¬ 
στίθεται εδάφιο ως εξής: 

«Ειδικά, οι αποσβέσεις των πάγιων περιουσιακών στοι¬ 
χείων τα οποία αγοράζονται από εξωχώρια εταιρία δεν 
αναγνωρίζονται προς έκπτωση από τα ακαθάριστα έσοδα. 
Γιατους σκοπούς του Κώδικα αυτού εξωχώρια εταιρία εν¬ 
νοείται η εταιρία που έχει την έδρα της σε αλλοδαπή χώρα 
και με βάση τη νομοθεσία της οποίας δραστηριοποιείται 
αποκλειστικά σε άλλες χώρες και απολαμβάνει ιδιαίτερα 
ευνοϊκής φορολογικής μεταχείρισης.» 

8. Η περίπτωση θ' της παραγράφου 1 του άρθρου 31 
του Κώδικα Φορολογίας Εισοδήματος αντικαθίσταται ως 
εξής: 

«θ) Των αποσβέσεων των επισφαλών απαιτήσεων που 
έχουν γίνει με οριστικές εγγραφές. Με απόφαση του 
Υπουργού Οικονομίας και Οικονομικών καθορίζονται τα 
δικαιολογητικά και κάθε άλλο θέμα για την έκπτωση των 
δαπανών αυτών.» 

9. Στο άρθρο 31 του Κώδικα Φορολογίας Εισοδήματος 
οι παράγραφοι 14 και 15 αναριθμούνται σε 15 και 16 αντί¬ 
στοιχα και προστίθενται νέες παράγραφοι 14 και 17 ως 
εξής: 

«14. Οι δαπάνες που πραγματοποιεί η επιχείρηση για 
αγορά αγαθών ή λήψη υπηρεσιών από εξωχώρια εταιρία, 

καθώς και τα δικαιώματα ή οι αποζημιώσεις που κατα¬ 
βάλλει αυτή σε εξωχώρια εταιρία για τη χρησιμοποίηση 
στην Ελλάδα τεχνικής βοήθειας, ευρεσιτεχνιών, σημά¬ 
των, σχεδίων, μυστικών βιομηχανικών μεθόδων και τύ¬ 
πων, πνευματικής ιδιοκτησίας και άλλων συναφών δικαι¬ 
ωμάτων, δεν εκπίπτουν από τα ακαθάριστα έσοδά της. 

Από την εφαρμογή της διάταξης αυτής εξαιρούνται 
δαπάνες που αφορούν αγορά ή μεταφορά στην Ελλάδα 
αργού πετρελαίου, πετρελαιοειδών ή άλλων προϊόντων 
για τα οποία δημοσιεύονται δείκτες τιμών χονδρικής πώ¬ 
λησης και τα οποία αποτελούν αντικείμενο διαπραγμά¬ 
τευσης σε οργανωμένη χρηματιστηριακή αγορά προϊό¬ 
ντων.» 

«17. Με απόφαση του Υπουργού Οικονομίας και Οικο¬ 
νομικών ρυθμίζονται θέματα καταχώρισης ορισμένων δα¬ 
πανών του άρθρου αυτού στα βιβλία δεύτερης κατηγο¬ 
ρίας του Κώδικα Βιβλίων και Στοιχείων.» 

Άρθρο 6 

Υποβολή δήλωσης 

1. Το πρώτο και δεύτερο εδάφιο της παραγράφου 1 του 
άρθρου 61 του Κώδικα Φορολογίας Εισοδήματος αντικα¬ 
θίστανται ως εξής: 

«1. Κάθε φυσικό πρόσωπο, για το οποίο συντρέχουν οι 
προϋποθέσεις του άρθρου 2, έχει υποχρέωση να υπο¬ 
βάλλει δήλωση, εφόσον το ετήσιο φορολογούμενο εισό¬ 
δημά του υπερβαίνει το ποσό των τριών χιλιάδων (3.000) 
ευρώ. 

Υποχρέωση για υποβολή δήλωσης υπάρχει επίσης και 
όταντο συνολικό εισόδημα του φορολογουμένου είναι μι¬ 
κρότερο από τρεις χιλιάδες (3.000) ευρώ, αλλά στο εισό¬ 
δημα αυτό περιλαμβάνεται και ζημία από εμπορική επι¬ 
χείρηση ή γεωργική εκμετάλλευση, την οποία δικαι-ούται 
κατά τις διατάξεις του άρθρου 4 να συμψηφίσει με εισο¬ 
δήματα του ίδιου και των επόμενων ετών.» 

2. Το τέταρτο εδάφιο της παραγράφου 1 του άρθρου 61 
του Κώδικα Φορολογίας Εισοδήματος αντικαθίσταται ως 
εξής: 

«Κατ’ εξαίρεση, τα φυσικά πρόσωπα τα οποία απο¬ 
κτούν εισόδημα αποκλειστικά από μισθωτές υπηρεσίες 
και για τα οποία δεν συντρέχει μία από τις πιο κάτω περι¬ 
πτώσεις α', β', στ', ζ' ή ια' αυτής της παραγράφου δεν υπο- 
χρεούνταινα υποβάλλουν δήλωση, εφόσον: α) κατοικούν 
στην Ελλάδα και το ετήσιο φορολογούμενο εισόδημά 
τους είναι μέχρι έξι χιλιάδες (6.000) ευρώ ή β) το ετήσιο 
φορολογούμενο εισόδημά τους ανεξαρτήτως ποσού 
προέρχεται από έναν μόνο φορέα, ο οποίος έχει διενερ¬ 
γήσει τελική εκκαθάριση φόρου σύμφωνα με τις διατά¬ 
ξεις της παραγράφου 3 του άρθρου 59. Τα πρόσωπα της 
περίπτωσης β' του προηγούμενου εδαφίου, εφόσον το 
ετήσιο φορολογούμενο εισόδημά τους είναι πάνω από έξι 
χιλιάδες (6.000) ευρώ, αντί δήλωσης φορολογίας εισοδή¬ 
ματος υποβάλλουν απλουστευμένη δήλωση εισοδηματι¬ 
κής κατάστασης.» 

3. Η περίπτωση α' της παραγράφου 1 του άρθρου 61 
του Κώδικα Φορολογίας Εισοδήματος αντικαθίσταται ως 
εξής: 

«α) Οι κύριοι ή κάτοχοι επιβατικού αυτοκινήτου ιδιωτι¬ 
κής χρήσης ή ημιφορτηγού, εκτός από αγροτικό ημιφορ¬ 
τηγό, ή αυτοκινήτου μικτής χρήσης ή αυτοκινήτου τύπου 
ύΕΕΡ ή αεροσκάφους, κότερου ή θαλαμηγού ή ακάτου ή 
σκαφών αναψυχής, εκτός από αυτοκίνητα ή σκάφη ανα¬ 
ψυχής που δεν λαμβάνονται υπόψη για τον προσδιορισμό 


της συνολικής ετήσιας δαπάνης διαβίωσης σύμφωνα με 
τις διατάξεις του άρθρου 18, καθώς και όσοι έχουν στη 
διάθεσή τους για τις ατομικές ή οικογενειακές τους ανά¬ 
γκες τέτοιου είδους μεταφορικά μέσα, τα οποία ανήκουν 
είτε στη σύζυγό τους είτε στα μέλη που τους βαρύνουν εί¬ 
τε σε εταιρίες στις οποίες αυτοί μετέχουν ως εταίροι, δια¬ 
χειριστές εταίροι ή είναι πρόεδροι ή διοικητές.» 

4. Η περίπτωση ζ'της παραγράφου 1 του άρθρου 61 του 
Κώδικα Φορολογίας Εισοδήματος αντικαθίσταται ως 
εξής: 

«ζ) Όσοι διατηρούν μία ή περισσότερες δευτερεύουσες 
κατοικίες με συνολική επιφάνεια πάνω από εκατόν πενή¬ 
ντα (150) τετραγωνικά μέτρα ή κατοικούν σε οικοδομή με 
επιφάνεια πάνω από διακόσια (200) τετραγωνικά μέτρα.» 

5. Η παράγραφος 6 του άρθρου 62 του Κώδικα Φορο¬ 
λογίας Εισοδήματος αντικαθίσταται ως εξής: 

«6. Με απόφαση του Υπουργού Οικονομίας και Οικονο¬ 
μικών καθορίζεται κάθε φορά ο τύπος και το περιεχόμενο 
της δήλωσης φορολογίας εισοδήματος, τα δικαιολογητι- 
κά ή άλλα στοιχεία τα οποία συνυποβάλλονται με τη δή¬ 
λωση, καθώς και ο τύπος και το περιεχόμενο της απλου- 
στευμένης δήλωσης εισοδηματικής κατάστασης, ο τρό¬ 
πος και ο χρόνος υποβολής της.» 

6. Η περίπτωση β' της παραγράφου 2 του άρθρου 52 
του Κώδικα Φορολογίας Εισοδήματος αντικαθίσταται ως 
εξής: 

«β) Στους βεβαιωτικούς τίτλους περιλαμβάνονται μόνο 
εισοδήματα από μισθωτές υπηρεσίες γενικά και από ιδιο¬ 
κατοίκηση.» 

7. Το τελευταίο εδάφιο της παραγράφου 1 του άρθρου 
52 του Κώδικα Φορολογίας του Εισοδήματος αντικαθί¬ 
σταται ως εξής: 

«Για την καταβολή του φόρου της βεβαίωσης αυτής 
εφαρμόζονται αναλόγως οι διατάξεις της παραγράφου 9 
του άρθρου 9.» 

8. Το πρώτο εδάφιο της παραγράφου 1 του άρθρου 77 
του Κώδικα Φορολογίας Εισοδήματος αντικαθίσταται ως 
εξής: 

«1. Ιδιωτικά έγγραφα μίσθωσης αστικών ακινήτων ασχέ¬ 
τως ποσού μισθώματος ή γεωργικών ακινήτων, εφόσον 
το μίσθωμα είναι ανώτερο των εκατό (100) ευρώ κατά μή¬ 
να, προσκομίζονται από τον εκμισθωτή για θεώρηση, μέ¬ 
σα σε τριάντα (30) ημέρες από τη σύνταξή τους, στον 
προϊστάμενο της δημόσιας οικονομικής υπηρεσίας που 
είναι αρμόδιος για τη φορολογία του.» 

Άρθρο 7 

Προσδιορισμός καθαρού εισοδήματος 
ορισμένων επιχειρήσεων 

1. Το πρώτο εδάφιο της παραγράφου 1 του άρθρου 32 
του Κώδικα Φορολογίας Εισοδήματος αντικαθίσταται ως 
εξής: 

«1. Το καθαρό εισόδημα των επιχειρήσεων που τηρούν 
βιβλία και στοιχεία πρώτης κατηγορίαςτου Κ.Β.Σ., καθώς 
και των επιχειρήσεων που δεν τηρούν βιβλία και στοιχεία 
ή τηρούν βιβλία και στοιχεία κατώτερης κατηγορίας της 
προσήκουσας ή τηρούν ανακριβή ή ανεπαρκή βιβλία και 
στοιχεία και στην τελευταία αυτή περίπτωση η ανεπάρ¬ 
κεια καθιστά αδύνατη τη διενέργεια των ελεγκτικών επα¬ 
ληθεύσεων, προσδιορίζεται εξωλογιστικώς με πολλα¬ 
πλασιασμό των ακαθάριστων εσόδων της επιχείρησης με 
ειδικούς, κατά γενικές κατηγορίες επιχειρήσεων, συντε¬ 
λεστές καθαρού κέρδους.» 

2. Η πρώτη περίοδος του πρώτου εδαφίου της παρα¬ 
γράφου 5 του άρθρου 33 του Κώδικα Φορολογίας Εισο¬ 
δήματος αντικαθίσταται ως εξής: 

«5. Για τις παρακάτω επιχειρήσεις, όταν δεν τηρούνται 
βιβλία ή τηρούνται βιβλία δεύτερης κατηγορίας του Κώ¬ 
δικα Βιβλίων και Στοιχείων:» 

3. Η πρώτη περίοδος της περίπτωσης α' της παραγρά¬ 
φου 5 του άρθρου 33 του Κώδικα Φορολογίας Εισοδήμα¬ 
τος αντικαθίσταται ως εξής: 

«α) Για τις επιχειρήσεις που εκμεταλλεύονται επιβατικά 
αυτοκίνητα δημόσιας χρήσης το καθαρό τους εισόδημα 
δεν μπορεί να είναι μικρότερο από τα παρακάτω ποσά:» 

4. Στην περίπτωση α'της παραγράφου 5 του άρθρου 33 
του Κώδικα Φορολογίας Εισοδήματος προστίθενται νέο 
πέμπτο και έκτο εδάφια ως εξής: 

«Ειδικά για τα οικονομικά έτη 2003 και 2004 το καθαρό 
εισόδημα των προαναφερόμενων επιχειρήσεων εξευρί¬ 
σκεται με τις διατάξεις της περίπτωσης αυτής, όπως ισχύ¬ 
ουν για το οικονομικό έτος 2002. 

Τα προαναφερόμενα ανώτατα όρια καθαρού εισοδήμα¬ 
τος περιορίζονται σε τόσα δωδέκατα όσοι οι μήνες λει¬ 
τουργίας της επιχείρησης σε περίπτωση κατά την οποία η 
επιχείρηση έκανε έναρξη λειτουργίας ή διακοπής των ερ¬ 
γασιών της μέσα στην κρινόμενη περίοδο.» 

5. Η περίπτωση β' της παραγράφου 5 του άρθρου 33 
του Κώδικα Φορολογίας Εισοδήματος αντικαθίσταται ως 
εξής: 

«β) Στις επιχειρήσεις που εκμεταλλεύονται φορτηγά 
αυτοκίνητα δημόσιας χρήσης επιβάλλεται ποσό κατα¬ 
βαλλόμενου ετήσιου φόρου, με το οποίο εξαντλείται η 
φορολογική τους υποχρέωση για τη δραστηριότητα αυ¬ 
τή, με βάση το ωφέλιμο φορτίο του αυτοκινήτου ως εξής: 
α) για αυτοκίνητα με ωφέλιμο φορτίο μέχρι 5 τόννους 500 
ευρώ με οδηγό τον ιδιοκτήτη και 350 ευρώ με οδηγό τρί¬ 
το, β) για αυτοκίνητα με ωφέλιμο φορτίο πάνω από 5 μέ¬ 
χρι και 11 τόννους 700 ευρώ με οδηγό τον ιδιοκτήτη και 
500 ευρώ με οδηγό τρίτο, γ) για αυτοκίνητα με ωφέλιμο 
φορτίο πάνω από 11 μέχρι και 16,5 τόννους 1.200 ευρώ με 
οδηγό τον ιδιοκτήτη και 800 ευρώ με οδηγό τρίτο και δ) 
για αυτοκίνητα με ωφέλιμο φορτίο πάνω από 16,5 τόν¬ 
νους 1.500 ευρώ με οδηγό τον ιδιοκτήτη και 1.000 ευρώ 
με οδηγό τρίτο. 

Τ α παραπάνω ποσά μειώνονται, προκειμένου για επιχει¬ 
ρήσεις που εκμεταλλεύονται φορτηγά αυτοκίνητα δημό¬ 
σιας χρήσης και έχουν την έδρα τους σε πόλεις με πλη¬ 
θυσμό κάτω από είκοσι χιλιάδες (20.000) κατοίκους, κατά 
ποσοστό είκοσι τοις εκατό (20%). 

Με απόφαση του Υπουργού Οικονομίας και Οικονομι¬ 
κών ορίζεται η προθεσμία καταβολής του φόρου της πε¬ 
ρίπτωσης αυτής και κάθε άλλο σχετικό θέμα. 

Δαπάνες που αφορούν τη δραστηριότητα αυτή, καθώς 
και εισφορές που καταβάλλονται σε ταμεία ασφάλισης 
λόγω της δραστηριότητας αυτής, δεν εκπίπτουν από άλ¬ 
λα εισοδήματα του φορολογουμένου. 

Οι διατάξεις της περίπτωσης αυτής ισχύουν για τις χρή¬ 
σεις 2002 και 2003 και τα ποσά φόρου του πρώτου εδαφί¬ 
ου αυτής της περίπτωσης προσαυξάνονται κατά ποσο¬ 
στό οκτώ τοις εκατό (8%) για τη χρήση 2003.» 

6. Στο άρθρο 33 προστίθεται παράγραφος 13 ως εξής: 

«13. Από τη χρήση 2004 το καθαρό εισόδημα των επι- 

χειρήσεωντης παραγράφου 5 και από τη χρήση 2003των 
υποχρέων των παραγράφων 7 και 8 του παρόντος που 
υποχρεούνται να τηρούν βιβλία δεύτερης κατηγορίας 


του Κώδικα Βιβλίων και Στοιχείων εξευρίσκεται λογιστι¬ 
κούς σύμφωνα με τις διατάξειςτου άρθρου 31.» 

7. Το πρώτο εδάφιο της παραγράφου 1 του άρθρου 42 
του Κώδικα Φορολογίας Εισοδήματος αντικαθίσταται ως 
εξής: 

«1. Ως καθαρό γεωργικό εισόδημα, από οποιαδήποτε 
γεωργική δραστηριότητα, στην περίπτωση που δεν τη¬ 
ρούνται βιβλία τρίτης κατηγορίας του Κ.Β.Σ., θεωρείται η 
πρόσοδος από το έδαφος, το κεφάλαιο και την εργασία, 
από τη συμμετοχή τους στην παραγωγική δραστηριότη¬ 
τα μιας γεωργικής εκμετάλλευσης, η οποία προσδιορίζε¬ 
ται με αντικειμενική μέθοδο.» 

8. Οι παράγραφοι 1 έως και 4 του άρθρου 33, οι παρά¬ 
γραφοι 7 έως και 11 του άρθρου 50 και το άρθρο 51 του 
Κώδικα Φορολογίας Εισοδήματος καταργούνται. 

Επίσης, τα δύο τελευταία εδάφια της παραγράφου 5 
του άρθρου 33 του Κώδικα Φορολογίας Εισοδήματος κα- 
ταργούνται για εισοδήματα που αποκτώνται από 1ης Ια¬ 
νουάριου 2002 και μετά. 

Άρθρο 8 

Κατάργηση επιχειρηματικής αμοιβής 

εταίρων - διαχειριστών Ε.Π.Ε. και συναφείς διατάξεις 

1. Η περίπτωση ε'τηςπαραγράφου 3του άρθρου 28του 
Κώδικα Φορολογίας Εισοδήματος αντικαθίσταται ως 
εξής: 

«ε) Η επιχειρηματική αμοιβή του ομόρρυθμου εταίρου 
και του κοινωνού, που προβλέπεται από τις διατάξειςτου 
άρθρου 10.» 

2. Στην περίπτωση στ' της παραγράφου 3 του άρθρου 
28 του Κώδικα Φορολογίας Εισοδήματος προστίθεται 
εδάφιο ως εξής: 

«Επίσης, ο μισθός και οι κάθε είδους απολαβές που κα¬ 
ταβάλλονται από εταιρία περιορισμένης ευθύνης σε εταί- 
ρουςτηςγια υπηρεσίες που παρέχουν σ’ αυτή, εφόσον οι 
εταίροι είναι ασφαλισμένοι για τις υπηρεσίες αυτές σε 
οποιονδήποτε ασφαλιστικό οργανισμό ή ταμείο εκτός 
του Ιδρύματος Κοινωνικών Ασφαλίσεων.» 

3. Η περίπτωση α' της παραγράφου 1 του άρθρου 55 
του Κώδικα Φορολογίας Εισοδήματος αντικαθίσταται ως 
εξής: 

«α) Στα εισοδήματα της περίπτωσης στ' της παραγρά¬ 
φου 3 του άρθρου 28 με συντελεστή τριάντα πέντε τοις 
εκατό (35%). Ο συντελεστής παρακράτησης εφαρμόζε¬ 
ται στο ποσό που προκύπτει μετά την αφαίρεση των 
ασφαλιστικών εισφορών που καταβάλλονται και των ανά¬ 
λογο ύντων τελών χαρτοσήμου. 

Ο φόρος παρακρατείται από την ανώνυμη εταιρία ή την 
εταιρία περιορισμένης ευθύνης κατά την καταβολή των 
μισθών και για την απόδοσή του εφαρμόζονται ανάλογα 
οι διατάξεις της παραγράφου 1 του άρθρου 59. Με την 
παρακράτηση του πιο πάνω φόρου εξαντλείται η φορο¬ 
λογική υποχρέωση των δικαιούχων για τους μισθούς που 
λαμβάνουν.» 

4. Η παράγραφος 3 του άρθρου 60 του Κώδικα Φορο¬ 
λογίας Εισοδήματος αντικαθίσταται ως εξής: 

«3. Όσοι παρακρατούν φόρο σύμφωνα με τις διατάξεις 
των παραγράφων 9, 10, 11,12 και 13 του άρθρου 13, των 
περιπτώσεων β', γ', δ', στ' και ζ'της παραγράφου 1 του άρ¬ 
θρου 55 και της παραγράφου 4 του άρθρου 57, υποχρε- 
ούνται να αποδίδουν αυτόν με σχετική δήλωση, που πρέ¬ 
πει να υποβάλλουν μέσα στο πρώτο δεκαπενθήμερο του 
επόμενου από την παρακράτηση μήνα στη δημόσια οικο- 

νομική υπηρεσία στην περιφέρεια της οποίας έγινε η κα¬ 
ταβολή των ποσών για τα οποία παρακρατήθηκε ο φόρος, 
ο οποίος αποδίδεται εφάπαξ με την υποβολή της οικείας 
δήλωσης.» 

5. Η παράγραφος 1 του άρθρου 109 του Κώδικα Φορο¬ 
λογίας Εισοδήματος αντικαθίσταται ως εξής: 

«1.0 φόρος υπολογίζεται στο συνολικό φορολογητέο 
εισόδημα όλων των υποχρέων νομικών προσώπων του 
άρθρου 101 με φορολογικό συντελεστή τριάντα πέντε 
τοις εκατό (35%). 

Ειδικά, τα εισοδήματα που αποκτούν από την εκμίσθω- 
ση οικοδομών και γαιών οι Ιεροί Ναοί, οι Ιερές Μητροπό- 
λεις, οι Ιερές Μονές, η Αποστολική Διακονία, η Ιερά Μονή 
Πάτμου, η Ιερά Αρχιεπισκοπή Κύπρου και ιερές Σταυρο¬ 
πηγιακές Μονές Κύπρου, τα ημεδαπά νομικά πρόσωπα 
που νόμιμα έχουν συσταθεί ή συνιστώνται και τα οποία 
επιδιώκουν αποδεδειγμένα κοινωφελείς σκοπούς, καθώς 
και τα ημεδαπά κοινωφελή ιδρύματα φορολογούνται με 
συντελεστή δέκα τοις εκατό (10%).» 

6. Η περίπτωση α' της παραγράφου 4 του άρθρου 109 
του Κώδικα Φορολογίας Εισοδήματος αντικαθίσταται ως 
εξής: 

«α) Ο φόρος που προκαταβλήθηκε ή παρακρατήθηκε, 
σύμφωνα με τις διατάξεις των άρθρων 12, 13 παράγρα¬ 
φος 1,55, 111 και 114 του παρόντος, στο εισόδημα που 
υπόκειται σε φόρο.» 

Άρθρο 9 

Άλλες ρυθμίσεις και μεταβατικές διατάξεις 

1. Στην παράγραφο 3 του άρθρου 6 του Κώδικα Φορο¬ 
λογίας Εισοδήματος προστίθεται περίπτωση ι' ως εξής: 

«ι) Τα κέρδη αμοιβαίων κεφαλαίων του Ν. 1969/1991 
(ΦΕΚ 167/Α) και του Ν. 2778/1999 (ΦΕΚ 295/Α ), καθώς 
και η πρόσθετη αξία που αποκτούν οι μεριδιούχοι αυτών 
των αμοιβαίων κεφαλαίων από την εξαγορά των μεριδίων 
τους σε τιμή ανώτερη της τιμής κτήσης, επιφυλασσομέ- 
νωντων διατάξεωντης παραγράφου 3του άρθρου 48του 
Ν. 1969/1991 και της παραγράφου 2 του άρθρου 20 του 
Ν. 2778/1999. Η πιο πάνω απαλλαγή ισχύει και για τα αμοι¬ 
βαία κεφάλαια που έχουν συσταθεί σε άλλο κράτος μέλος 
της Ευρωπαϊκής Ένωσης.» 

2. Οι συντελεστές παρακράτησης που ορίζονται από τις 
διατάξεις των περιπτώσεων β' και γ' της παραγράφου 1 
του άρθρου 13 του Κώδικα Φορολογίας Εισοδήματος μει¬ 
ώνονται από τριάντα τοις εκατό (30%) και είκοσι πέντε 
τοις εκατό (25%) σε είκοσι τοις εκατό (20%). 

Οι συντελεστές παρακράτησης που ορίζονται από τις 
διατάξεις της υποπερίπτωσης αα' της περίπτωσης β' της 
παραγράφου 6, της παραγράφου 7 και της παραγράφου 
9 του άρθρου 13 του Κώδικα Φορολογίας Εισοδήματος 
αυξάνονται από δέκατοιςεκατό (10%), δεκαεπτά και μισό 
τοις εκατό (17,5%) και δεκαπέντε τοις εκατό (15%) σε εί¬ 
κοσι τοις εκατό (20%). 

3. Οι περιπτώσεις δ' και η' της παραγράφου 1 του άρ¬ 
θρου 55 του Κώδικα Φορολογίας Εισοδήματος καταρ- 
γούνται για διαχειριστικές περιόδους εταιριών περιορι¬ 
σμένης ευθύνης που αρχίζουν από 1ης Ιανουάριου 2003 
και μετά. 

4. Η περίπτωση α' της παραγράφου 1 του άρθρου 57 
του Κώδικα Φορολογίας Εισοδήματος αντικαθίσταται ως 
εξής: 

«α) Με βάση την κλίμακα (α) της παραγράφου 1, καθώς 
και το πρώτο και τρίτο εδάφιο της παραγράφου 2 του άρ¬ 


θρου 9, στους αμειβόμενους με μηνιαίο μισθό, τους συ¬ 
νταξιούχους και τους αμειβόμενους με ημερομίσθιο, οι 
οποίοι παρέχουν υπηρεσίες με σχέση μίσθωσης εργα¬ 
σίας πάνω από ένα έτος στον ίδιο εργοδότη ή με σχέση 
μίσθωσης εργασίας αορίστου χρόνου, μετά από προη¬ 
γούμενη αναγωγή του μισθού ή της σύνταξης ή του ημε¬ 
ρομισθίου ή της αμοιβής που ορίζεται με άλλη βάση, σε 
ετήσιο καθαρό εισόδημα.» 

5. Η περίπτωση στ' της παραγράφου 1 του άρθρου 57 
του Κώδικα Φορολογίας Εισοδήματος αντικαθίσταται ως 
εξής: 

«στ) Στις αμοιβές των αξιωματικών και του κατώτερου 
πληρώματος του εμπορικού ναυτικού για τις υπηρεσίες 
που παρέχουν σε εμπορικά πλοία, καθώς και για τις αμοι¬ 
βές του ιπτάμενου προσωπικού της πολιτικής αεροπο¬ 
ρίας, με βάση τις διατάξεις της παραγράφου 6 του άρ¬ 
θρου 9.» 

6. Στο άρθρο 66 του Κώδικα Φορολογίας Εισοδήματος 
προστίθεται παράγραφος 10 ως εξής: 

«10.0 έλεγχος των δηλώσεων, κατά τα οριζόμενα στις 
προηγούμενες παραγράφους του παρόντος άρθρου, 
ενεργείται κατ’ αρχήν μόνο στην τελευταία ανέλεγκτη 
διαχειριστική περίοδο και στις δύο αμέσως προηγούμε¬ 
νες από αυτήν. Ως τελευταία ανέλεγκτη διαχειριστική πε¬ 
ρίοδος θεωρείται εκείνη για την οποία έχει παρέλθει η 
προθεσμία υποβολής της οικείας δήλωσης φορολογίας 
εισοδήματος και δεν έχει παρέλθει η προθεσμία υποβο¬ 
λής της δήλωσης της επόμενης διαχειριστικής περιόδου. 
Εάν από τον διενεργούμενο κατά τα ανωτέρω έλεγχο 
προκύψουν, για μία τουλάχιστον από τις ελεγχόμενες δια¬ 
χειριστικές περιόδους, ουσιαστικές παραβάσεις του 
Κ.Β.Σ. ή διαφορές καθαρών εισοδημάτων ή κερδών ή 
αμοιβών από οποιαδήποτε αιτία που υπερβαίνουν το 5% 
αυτών που έχουν δηλωθεί ή σε ποσό τα 15.000 ευρώ, τό¬ 
τε ο έλεγχος επεκτείνεται και στις δύο αμέσως προηγού¬ 
μενες ανέλεγκτες διαχειριστικές περιόδους. Εξαιρετικά, 
πέραν των διαχειριστικών περιόδων που ορίζονται στο 
πρώτο εδάφιο, διενεργείται έλεγχος σε όλες γενικά τις 
προηγούμενες ανέλεγκτες διαχειριστικές περιόδους για 
τις οποίες δεν έχει παραγραφεί το δικαίωμα του δημοσί¬ 
ου για κοινοποίηση φύλλων ελέγχου ή πράξεων επιβολής 
του φόρου, εφόσον, έστω και για μία από αυτές, υφίστα- 
νται διαπιστωμένες ουσιαστικές παραβάσεις του Κ.Β.Σ. ή 
δεν έχει υποβληθεί δήλωση φορολογίας εισοδήματος. 
Με απόφαση του Υπουργού Οικονομίας και Οικονομικών 
καθορίζεται κάθε θέμα σχετικό για την εφαρμογή της πα¬ 
ραγράφου αυτής.» 

7. Η περίπτωση α'του άρθρου 102 του Κώδικα Φορολο¬ 
γίας Εισοδήματος αντικαθίσταται ως εξής: 

«α) Για τα νομικά πρόσωπα της παραγράφου 1 του 
προηγούμενου άρθρου, κατά τη διαχειριστική περίοδο η 
οποία λήγει μέσα στο χρονικό διάστημα από την 1η Αυ- 
γούστου του προηγούμενου ημερολογιακού έτους μέχρι 
τις 31 Ιουλίου του οικείου οικονομικού έτους.» 

8. Η παράγραφος 2 του άρθρου 109 του Κώδικα Φορο¬ 
λογίας Εισοδήματος καταργείται για κέρδη εταιριών πε¬ 
ριορισμένης ευθύνης που προκύπτουν από διαχειριστι¬ 
κές περιόδους που αρχίζουν από 1 ης Ιανουάριου 2003 και 
μετά. 

9. Στο πρώτο εδάφιο της παραγράφου 1 του άρθρου 5 
του Ζ'Ψηφίσματος του έτους 1975 της Ε'Αναθεωρητικής 
Βουλής οι λέξεις «των παραγράφων 1 και 2» αντικαθίστα¬ 
νται με τις λέξεις «των παραγράφων 1,2 και 3». 

10. Στο δεύτερο εδάφιο της παραγράφου 1 του άρθρου 
5 του Ζ' Ψηφίσματος του έτους 1975 της Ε' Αναθεωρητι¬ 
κής Βουλής μετά τη φράση «τότε οι εκπτώσεις που προ- 
βλέπονται από το άρθρο 8» προστίθεται η φράση «και οι 
μειώσεις του φόρου που προβλέπονται από τις διατάξεις 
των περιπτώσεων α', β', γ' και δ' της παραγράφου 3 του 
άρθρου 9». 

11. Στο τέταρτο εδάφιο της παραγράφου 1 του άρθρου 
5 του Ζ' Ψηφίσματος του έτους 1975 της Ε' Αναθεωρητι¬ 
κής Βουλής οι λέξεις «της περίπτωσης θ' της παραγρά¬ 
φου 1 του άρθρου 8» αντικαθίστανται με τις λέξεις «της 
περίπτωσης δ' της παραγράφου 3 του άρθρου 9». 

12. Στο πέμπτο εδάφιο της παραγράφου 1 του άρ¬ 
θρου 5 του Ζ' Ψηφίσματος του έτους 1975 της Ε' Ανα¬ 
θεωρητικής Βουλής μετά τις λέξεις «της παραγράφου 
2 » προστίθενται οι λέξεις «καθώς και της περίπτωσης ε' 
και των τριών επόμενων αυτής εδαφίων της παραγρά¬ 
φου 3». 

13. Οι διατάξεις της παραγράφου 1 του άρθρου 31 του 
Ν. 2682/1999 (ΦΕΚ 16/Α ) εξακολουθούν να ισχύουν και 
μετά την έναρξη ισχύος του παρόντος νόμου. 

14. Η προθεσμία που ορίζεται από το άρθρο 1 του Ν.Δ. 
1297/1972 (ΦΕΚ 217/Α') παρατείνεται μέχρι και την 31η 
Δεκεμβρίου 2005. 

15. Στο άρθρο 26του Ν. 27/1975 (ΦΕΚ77/Α") προστίθε¬ 
ται εδάφιο ως εξής: 

«Επίσης, απαλλάσσονται από το φόρο τα κέρδη ναυτι¬ 
κής εταιρίας του Ν. 959/1979 (ΦΕΚ 192/Α'), καθώς και τα 
μερίσματα που διανέμει αυτή, εφόσον έχει υπαχθεί στο 
προηγούμενο άρθρο και εκμεταλλεύεται ή διαχειρίζεται 
πλοίο με ελληνική σημαία που ανήκει στην κυριότητα 
αλλοδαπής εταιρίας.» 

ΚΕΦΑΛΑΙΟ Β' 

ΦΟΡΟΛΟΓΙΑ ΚΕΦΑΛΑΙΟΥ 

Άρθρο 10 

Απαλλαγή πρώτης κατοικίας 

1. Οι παράγραφοι 1,2, 3, 4, 6 και 7 της ενότητας Α' του 
άρθρου 26 του Ν. 2961/2001 (ΦΕΚ 266/Α') αντικαθίστα¬ 
νται ως ακολούθως: 

«1. Κατοικία ή οικόπεδο, που αποκτάται αιτία θανάτου 
από σύζυγο ή τέκνα του κληρονομουμένου κατά πλήρη 
κυριότητα, απαλλάσσεται από το φόρο, εφόσον ο κληρο¬ 
νόμος ή κληροδόχος ή ο σύζυγος αυτού ή τα ανήλικα τέ¬ 
κνα τους δεν έχουν δικαίωμα πλήρους κυριότητας ή επι¬ 
καρπίας ή οίκησης σε κατοικία ή ιδανικό μερίδιο κατοικίας 
που πληροί τις στεγαστικές ανάγκες της οικογένειάς 
τους ή δικαίωμα πλήρους κυριότητας σε οικόπεδο οικο¬ 
δομήσιμο ή σε ιδανικό μερίδιο οικοπέδου, στα οποία αντι¬ 
στοιχεί εμβαδόν κτίσματος που πληροί τις στεγαστικές 
τους ανάγκες και βρίσκονται σε δήμο ή κοινότητα με πλη¬ 
θυσμό άνω των τριών χιλιάδων (3.000) κατοίκων. 

Η απαλλαγή παρέχεται για ποσό αξίας: 

α) κατοικίας μέχρι εξήντα πέντε χιλιάδες (65.000) ευρώ 
για κάθε άγαμο κληρονόμο ή κληροδόχο και μέχρι εκατό 
χιλιάδες (100.000) ευρώ για κάθε έγγαμο και διαζευγμένο 
ή χήρο ή άγαμο γονέα, που έχουν την επιμέλεια των τέ¬ 
κνων τους. Το ποσό αυτό προσαυξάνεται κατά είκοσι χι¬ 
λιάδες (20.000) ευρώ για καθένα από τα δύο πρώτα τέκνα 
αυτών και κατά τριάντα χιλιάδες (30.000) ευρώ για το τρί¬ 
το και καθένα από τα επόμενα τέκνα τους, εφόσον στον 
δικαιούχο κληρονόμο ή κληροδόχο περιέρχεται μία μόνο 


κατοικία εξ ολοκλήρου και κατά πλήρη κυριότητα και όχι 
ποσοστό εξ αδιαιρέτου, 

β) οικοπέδου μέχρι τριάντα χιλιάδες (30.000) ευρώ για 
κάθε άγαμο κληρονόμο ή κληροδόχο και μέχρι πενήντα 
πέντε χιλιάδες (55.000) ευρώ για κάθε έγγαμο και δια¬ 
ζευγμένο ή χήρο ή άγαμο γονέα, που έχουν την επιμέλεια 
των τέκνων τους. Το ποσό αυτό προσαυξάνεται κατά 
οκτώ χιλιάδες (8.000) ευρώ για καθένα από τα δύο πρώτα 
τέκνα αυτών και κατά δέκα χιλιάδες (10.000) ευρώ για το 
τρίτο και καθένα από τα επόμενα τέκνα τους, εφόσον 
στον δικαιούχο κληρονόμο ή κληροδόχο περιέρχεται ένα 
μόνο οικόπεδο εξ ολοκλήρου και κατά πλήρη κυριότητα 
και όχι ποσοστό εξ αδιαιρέτου. 

Η απαλλαγή χορηγείται και στην περίπτωση που ο κλη¬ 
ρονόμος ή ο κληροδόχος είναι κύριος ποσοστού εξ αδιαι¬ 
ρέτου κατοικίας ή οικοπέδου και κληρονομεί και το υπό¬ 
λοιπο ποσοστό, ώστε να γίνεται κύριος ολόκληρου του 
ακινήτου, καθώς και στην περίπτωση συνένωσης ψιλής 
κυριότητας και επικαρπίας. 

Οι στεγαστικές ανάγκες καλύπτονται, αν το εμβαδόν 
της κατοικίας ή του ιδανικού μεριδίου της κατοικίας είναι 
εβδομήντα (70) τ.μ., προσαυξανόμενα κατά είκοσι (20) 
τ.μ. για καθένα από τα δύο πρώτα τέκνα και κατά είκοσι 
πέντε (25) τ.μ. για το τρίτο και καθένα από τα επόμενα τέ¬ 
κνα, των οποίων την επιμέλεια έχει ο δικαιούχος. 

2. Το αιτία θανάτου αποκτώμενο οικόπεδο ή το οικόπε¬ 
δο, στο οποίο βρίσκεται η αιτία θανάτου αποκτώμενη κα¬ 
τοικία, πρέπει απαραίτητα να είναι οικοδομήσιμο, να βρί¬ 
σκεται μέσα σε εγκεκριμένο ρυμοτομικό σχέδιο δήμου ή 
κοινότητας και τούτο να βεβαιώνεται από τις αρμόδιες 
υπηρεσίες ή, αν αυτές δεν υπάρχουν, από τον αρμόδιο 
δήμαρχο ή πρόεδρο της κοινότητας και με δική τους ευ¬ 
θύνη. 

Προκειμένου για οικισμούς, που προϋπήρχαντου 1923, 
ή δήμους ή κοινότητες, στους οποίους δεν υπάρχει εγκε¬ 
κριμένο ρυμοτομικό σχέδιο, η βεβαίωση του προηγούμε¬ 
νου εδαφίου, ότι το οικόπεδο είναι οικοδομήσιμο, χορη¬ 
γείται από τις ίδιες δημόσιες αρχές ή όργανα. 

3. Η απαλλαγή από το φόρο της κτήσης αιτία θανάτου 
παρέχεται για μία φορά. Δεν απαλλάσσεται ο κληρονό¬ 
μος ή ο κληροδόχος που έτυχε απαλλαγής από το φόρο 
μεταβίβασης ή γονικής παροχής ή κληρονομιάς. 

Παρέχεται απαλλαγή από το φόρο για την απόκτηση 
νέου ακινήτου, με τις λοιπές προϋποθέσεις του άρθρου 
αυτού, εφόσον ο κληρονόμος ή ο κληροδόχος, πριν ή κα¬ 
τά την υποβολή του αιτήματος για νέα απαλλαγή, υπο¬ 
βάλει δήλωση και καταβάλει εφάπαξ το ποσό του φόρου 
που επιμεριστικά αναλογεί στην αξία του πρώτου ακινή¬ 
του κατά το χρόνο της χορήγησης της νέας απαλλαγής, 
με τους φορολογικούς συντελεστές του χρόνου χορήγη¬ 
σης της πρώτης απαλλαγής, εκτός αν ο φόρος που ανα¬ 
λογεί στην αξία του ακινήτου ή στο καταβληθέν τίμημα 
κατά το χρόνο χορήγησης της πρώτης απαλλαγής είναι 
μεγαλύτερος, οπότε καταβάλλεται ο μεγαλύτερος αυ¬ 
τός φόρος. 

4. Η απαλλαγή παρέχεται με τον όρο ότι η κατοικία ή το 
οικόπεδο θα παραμείνει στην κυριότητα του κληρονόμου 
ή κληροδόχου για μία τουλάχιστον πενταετία. Αν πριν από 
την πάροδο της πενταετίας μεταβιβασθεί η κατοικία ή το 
οικόπεδο ή συσταθεί σε αυτό οποιοδήποτε εμπράγματο 
δικαίωμα, εκτός από υποθήκη, ο κληρονόμος ή κληροδό¬ 
χος έχει υποχρέωση, πριν από τη μεταβίβαση ή τη σύστα¬ 
ση του εμπράγματου δικαιώματος, να υποβάλει δήλωση 

και να καταβάλει εφάπαξ ολόκληρο το ποσό του φόρου 
που αναλογεί επιμεριστικά στην αξία του ακινήτου του 
χρόνου μεταβίβασης ή στο δηλούμενο τίμημα της μεταβί¬ 
βασης, εφόσον αυτό είναι μεγαλύτερο της αξίας του ακι¬ 
νήτου, εκτός εάν ο φόροςπου αναλογεί στην αξίατου ακι¬ 
νήτου κατά το χρόνο της κτήσης αιτία θανάτου είναι με¬ 
γαλύτερος, οπότε καταβάλλεται ο μεγαλύτερος αυτός 
φόρος. 

Πριν από την πάροδο πενταετίας απαγορεύεται να συ¬ 
νταχθεί συμβολαιογραφικό έγγραφο, με το οποίο να με¬ 
ταβιβάζεται η κυριότητα ή να συνιστώνται εμπράγματα δι¬ 
καιώματα, εκτός από υποθήκη, σε κατοικία ή οικόπεδο, 
που απαλλάχθηκε από το φόρο κληρονομιάς κατάτηνπα- 
ράγραφο 1 της ενότητας αυτής, αν δεν προσαρτηθεί από 
το συμβολαιογράφο, στο συμβόλαιο που θα συντάξει, βε¬ 
βαίωση του προϊσταμένου της αρμόδιας δημόσιας οικο¬ 
νομικής υπηρεσίας ότι υποβλήθηκε δήλωση και καταβλή¬ 
θηκε ολόκληρο το ποσό του φόρου που επιμεριστικά ανα¬ 
λογεί στην αξίατου μεταβιβαζόμενου ακινήτου. 

6. Στις περιπτώσεις των δύο προηγούμενων παραγρά- 
φωντης ενότητας αυτής, αν η αξία που απαλλάχθηκε από 
το φόρο αποτελεί τμήμα της συνολικής αξίας της κατοι¬ 
κίας ή του οικοπέδου, ο κύριος και πρόσθετος φόρος επι¬ 
βάλλονται στο τμήμα της αξίας που προσδιορίζεται με βά¬ 
ση τη σχέση της αξίας που απαλλάχθηκε προς τη συνολι¬ 
κή αξίατου χρόνου απαλλαγής. 

7. Προκειμένου για κτήση αιτία θανάτου κατοικίας ή οι¬ 
κοπέδου, που απαλλάσσεται από το φόρο κληρονομιάς 
κατάτις διατάξεις της ενότητας αυτής, στην εμπρόθεσμη 
δήλωση κληρονομιάς που υποβάλλεται από τον υπόχρεο 
πρέπει να διατυπώνεται ρητά αίτημα για απαλλαγή από το 
φόρο για απόκτηση πρώτης κατοικίας και να γίνεται ρητή 
μνεία ότι η κατοικία ή το οικόπεδο δεν θα μεταβιβασθεί ή 
επιβαρυνθεί με εμπράγματο δικαίωμα, εκτός από υποθή¬ 
κη, για μία πενταετία από την απόκτησή του. Η ρητή αυτή 
μνεία πρέπει να περιλαμβάνεται και στις πράξεις αποδο¬ 
χής της κληρονομιάς ή κληροδοσίας.» 

2. Η ενότητα Α' του άρθρου 43 του Ν. 2961/2001 αντι¬ 
καθίσταται ως ακολούθως: 

«Α. Απαλλαγή πρώτης κατοικίας 

Σε περίπτωση μεταβίβασης με γονική παροχή εξ ολο¬ 
κλήρου και κατά πλήρη κυριότητα, με τους όρους και τις 
προϋποθέσεις της ενότητας Α'του άρθρου 26: 

α) κατοικίας, δεν υπόκειται σε φόρο ποσό μέχρι εξήντα 
πέντε χιλιάδες (65.000) ευρώ για κάθε άγαμο δικαιούχο. 
Το ποσό αυτό ανέρχεται σε εκατό χιλιάδες (100.000) ευ¬ 
ρώ, προκειμένου για έγγαμο και διαζευγμένο ή χήρο ή 
άγαμο γονέα, που έχουν την επιμέλεια των τέκνων τους, 
και προσαυξάνεται κατά είκοσι χιλιάδες (20.000) ευρώ για 
καθένα από τα δύο πρώτα τέκνα αυτών και κατά τριάντα 
χιλιάδες (30.000) ευρώ για το τρίτο και καθένα από τα 
επόμενα τέκνα τους, 

β) οικοπέδου, δεν υπόκειται σε φόρο ποσό μέχρι τριά¬ 
ντα χιλιάδες (30.000) ευρώ για κάθε άγαμο δικαιούχο. Το 
ποσό αυτό ανέρχεται σε πενήντα πέντε χιλιάδες (55.000) 
ευρώ, προκειμένου για έγγαμο και διαζευγμένο ή χήρο ή 
άγαμο γονέα, που έχουν την επιμέλεια των τέκνων τους, 
και προσαυξάνεται κατά οκτώ χιλιάδες (8.000) ευρώ για 
καθένα από τα δύο πρώτα τέκνα αυτών και κατά δέκα χι¬ 
λιάδες (10.000) ευρώ για το τρίτο και καθένα από τα επό¬ 
μενα τέκνα τους.» 

3. Η παράγραφος 2 του άρθρου 1 του Ν. 1078/1980 
(ΦΕΚ 238/Α") αντικαθίσταται ως ακολούθως: 


«2. Η απαλλαγή που προβλέπεται από την προηγούμε¬ 
νη παράγραφο παρέχεται: 

α) για αγορά κατοικίας από άγαμο μέχρι ποσού αξίας 
εξήντα πέντε χιλιάδων (65.000) ευρώ, 

β) για αγορά κατοικίας από έγγαμο και διαζευγμένο ή 
χήρο ή άγαμο γονέα, που έχουν την επιμέλεια των τέκνων 
τους μέχρι ποσού αξίας εκατό χιλιάδων (100.000) ευρώ. 
Το ποσό αυτό προσαυξάνεται κατά είκοσι χιλιάδες 
(20.000) ευρώ για καθένα από τα δύο πρώτα τέκνα αυτών 
και κατά τριάντα χιλιάδες (30.000) ευρώ για το τρίτο και 
καθένα από τα επόμενα τέκνα τους, 

γ) για αγορά οικοπέδου από άγαμο μέχρι ποσού αξίας 
τριάντα χιλιάδων (30.000) ευρώ, ενώ από έγγαμο και 
διαζευγμένο ή χήρο ή άγαμο γονέα που έχουν την επι¬ 
μέλεια των τέκνων τους μέχρι ποσού αξίας πενήντα πέ¬ 
ντε χιλιάδων (55.000) ευρώ. Το ποσό αυτό προσαυξά¬ 
νεται κατά οκτώ χιλιάδες (8.000) ευρώ για καθένα από 
τα δύο πρώτα τέκνα αυτών και κατά δέκα χιλιάδες 
(10.000) ευρώ για το τρίτο και καθένα από τα επόμενα 
τέκνα τους.» 

4. Η παράγραφος 5του άρθρου 1 του Ν. 1078/1980 αντι¬ 
καθίσταται ως ακολούθως: 

«5. Η απαλλαγή από το φόρο μεταβίβασης για αγορά 
κατοικίας ή οικοπέδου παρέχεται μία φορά. 

Απαλλαγή παρέχεται και για κάθε νέα αγορά ακινήτου 
εφόσον: 

α) τα ακίνητα που έχει στην κυριότητά του κατά το χρό¬ 
νο της νέας αγοράς ο αγοραστής, ο σύζυγος ή τα ανήλι¬ 
κα τέκνα τους, δεν πληρούν τις στεγαστικές ανάγκες της 
οικογένειάςτους και 

β) ο αγοραστής υποβάλει την οικεία δήλωση και κατα¬ 
βάλει εφάπαξ το φόρο που αναλογεί στην αξία του ακινή¬ 
του που έτυχε της απαλλαγής. 

Για την εφαρμογή της διάταξης αυτής, ως αξία ακινή¬ 
του λαμβάνεται η αξία που έχει αυτό κατά το χρόνο της νέ¬ 
ας απαλλαγής. Ο φόρος που αναλογεί εξευρίσκεται με τη 
χρήση των συντελεστών που ίσχυαν κατά το χρόνο χορή¬ 
γησης της πρώτης απαλλαγής και καταβάλλεται εφάπαξ, 
εκτός αν ο φόρος που αναλογεί στην αξία του ακινήτου ή 
στο καταβληθέν τίμημα κατά το χρόνο χορήγησης της 
πρώτης απαλλαγής είναι μεγαλύτερος, οπότε καταβάλ¬ 
λεται ο μεγαλύτερος αυτός φόρος. 

Η απαλλαγή αυτή παρέχεται και σε πρόσωπα τα οποία 
έτυχαν απαλλαγής από το φόρο μεταβίβασης για από¬ 
κτηση στέγης μέχρι 14.7.1980, καθώς και σε πρόσωπα 
που έτυχαν απαλλαγής από το φόρο κληρονομιάς ή γονι¬ 
κής παροχής για απόκτηση πρώτης κατοικίας, εφόσον για 
τα πρόσωπα αυτά συντρέχουν οι προϋποθέσεις απαλλα¬ 
γής της παραγράφου αυτής και καταβληθεί ο οικείος φό¬ 
ρος κατά περίπτωση.» 

5. Η παράγραφος 15 του άρθρου 1 του Ν. 1078/1980 
αντικαθίσταται ως ακολούθως: 

«15. Αν ο αγοραστής ή ο σύζυγος ή τα ανήλικα τέκνα 
τους έχουν δικαίωμα πλήρους κυριότητας ή επικαρπίας ή 
οίκησης σε κατοικία ή ιδανικό μερίδιο κατοικίας ή δικαίω¬ 
μα πλήρους κυριότητας σε οικόπεδο ή ιδανικό μερίδιο οι¬ 
κοπέδου, θεωρείται ότι καλύπτονται οι κατά την παρά¬ 
γραφο 1 του άρθρου αυτού στεγαστικές ανάγκες, αν το 
συνολικό εμβαδόν των ανωτέρω ακινήτων είναι εβδομή¬ 
ντα (70) τ.μ., προσαυξανόμενα κατά είκοσι (20) τ.μ. για κα¬ 
θένα από τα δύο πρώτα τέκνα και κατά είκοσι πέντε (25) 
τ.μ. για το τρίτο και καθένα από τα επόμενα τέκνα, των 
οποίων την επιμέλεια έχει ο δικαιούχος.» 

Άρθρο 11 

Φορολόγηση μεταβίβασης μετοχών και επιχειρήσεων 

1. Στο άρθρο 29 του Ν. 2961/2001 προστίθεται παρά¬ 
γραφος 7, που έχει ως ακολούθως: 

«7. α. Η αιτία θανάτου, δωρεάς ή γονικής παροχής με¬ 
ταβίβαση εισηγμένων στο χρηματιστήριο μετοχών, 
ομολογιών, ιδρυτικών και λοιπών γενικά τίτλων των 
εμπορικών εταιριών, δημοσίων χρεογράφων ή άλλων 
τέτοιας φύσης αξιών υπόκειται σε φόρο αυτοτελώς με 
συντελεστή έξι δέκατα τοις εκατό (0,6%), προκειμένου 
για δικαιούχους που υπάγονται στην Α' κατηγορία, και 
με συντελεστή ένα και δύο δέκατα τοις εκατό (1,2%), 
προκειμένου για δικαιούχους που υπάγονται στη Β' κα¬ 
τηγορία. 

β. Η αιτία θανάτου, δωρεάς ή γονικής παροχής μετα¬ 
βίβαση μη εισηγμένων στο χρηματιστήριο μετοχών και 
λοιπών τίτλων κινητών αξιών, εταιρικών μερίδων ή με¬ 
ριδίων, ποσοστών συμμετοχής σε κοινωνία αστικού δι¬ 
καίου, που ασκεί επιχείρηση ή επάγγελμα, και συνεται¬ 
ριστικών μερίδων υπόκειται σε φόρο αυτοτελώς με συ¬ 
ντελεστή ένα και δύο δέκατα τοις εκατό (1,2%), 
προκειμένου για δικαιούχους που υπάγονται στην Α' 
κατηγορία, και με συντελεστή δύο και τέσσερα δέκατα 
τοις εκατό (2,4%), προκειμένου για δικαιούχους που 
υπάγονται στη Β' κατηγορία. 

Για την αιτία δωρεάς ή γονικής παροχής μεταβίβαση 
των περιουσιακών στοιχείων των περιπτώσεων α' και β' 
απαιτείται η σύνταξη ιδιωτικού εγγράφου, το οποίο συνυ¬ 
ποβάλλεται με την οικεία δήλωση, ή συμβολαιογραφικού 
εγγράφου. 

Για τα περιουσιακά στοιχεία της παραγράφου αυτής 
δεν έχουν εφαρμογή οι διατάξεις των άρθρων 4, 21,22, 
23, 24, 29 παράγραφος 2, 36 και 47. 

Η διάταξη της παραγράφου αυτής δεν εφαρμόζεται 
στην περίπτωση που ο υπόχρεος σε φόρο, με τη δήλωση 
των παραπάνω περιουσιακών στοιχείων, συνυποβάλλει 
αίτημα για τη μη εφαρμογή της.» 

2. Απαλλάσσονται του φόρου μεταβίβασης ακινήτων οι 
συγχωνεύσεις ανωνύμων κτηματικών εταιριών, εφόσον η 
απορροφώσα εταιρία κατέχει το σύνολο των μετοχών της 
απορροφώμενης. 

3. Στο άρθρο 18 του Ν. 2961/2001 προστίθεται παρά¬ 
γραφος 3 που έχει ως ακολούθως: 

«3. Για εισηγμένες στο χρηματιστήριο μετοχές, ομο¬ 
λογίες, ιδρυτικούς και λοιπούς γενικά τίτλους των 
εμπορικών εταιριών, δημόσια χρεόγραφα ή άλλες τέ¬ 
τοιας φύσης αξίες, εφόσον, μέσα στην προθεσμία 
υποβολής της οικείας δήλωσης, η αξία αυτών έχει 
υποστεί μείωση κατά 50% τουλάχιστον και εξακολου¬ 
θούν να ανήκουν στον δικαιούχο της κτήσης είτε 
στους κατά κληρονομιά ή κληροδοσία διαδόχους αυ¬ 
τού, γίνεται νέα εκκαθάριση του φόρου, σύμφωνα με 
το άρθρο 100 του παρόντος, με βάση το μέσο όρο της 
τιμής των πωλήσεων που έχουν πραγματοποιηθεί μέ¬ 
σα στο τελευταίο, πριν από τη λήξη της προθεσμίας 
υποβολής της δήλωσης, εξάμηνο. Ο επιπλέον φόρος 
που βεβαιώθηκε εκπίπτεται ή επιστρέφεται αυτός που 
καταβλήθηκε.» 

Η παρούσα διάταξη εφαρμόζεται σε υποθέσεις, για τις 
οποίες η φορολογική υποχρέωση γεννήθηκε από την 1η 
Ιανουάριου 2000 μέχρι 31 Δεκεμβρίου 2002. 


Άρθρο 12 

Φορολογία κληρονομιών, δωρεών και γονικών παροχών 

1. Στο άρθρο 12 του Ν. 2961/2001 προστίθεται παρά¬ 
γραφος 4, που έχει ως ακολούθως: 

«4. Για την εφαρμογή των διατάξεων των παραγράφων 
2 και 3, με απόφαση του Υπουργού Οικονομίας και Οικο¬ 
νομικών, καθορίζεται ο τρόπος προσδιορισμού της φο¬ 
ρολογητέας αξίας: α) των μη εισηγμένων στο χρηματι¬ 
στήριο μετοχών, λαμβάνοντας υπόψη αποτελέσματα από 
τους τελευταίους πριν από τη μεταβίβαση ισολογισμούς 
καιτην απόδοση των ιδίων κεφαλαίωντης επιχείρησης και 
β) ολόκληρης επιχείρησης, μερίδων ή μεριδίων και ποσο¬ 
στών συμμετοχής, λαμβάνοντας υπόψη τα καθαρά κέρδη 
των τελευταίων πέντε (5) ετών, την αμοιβή του επιχειρη¬ 
ματία, το επιτόκιο των εντόκων γραμματίων του Δημοσίου 
ετήσιας διάρκειας και τα έτη λειτουργίας της. Εκτός των 
ανωτέρω μεγεθών, λαμβάνεται υπόψη και κάθε άλλο 
στοιχείο που επηρεάζει αυξητικά ή μειωτικάτην αξία. 

Με την ίδια απόφαση καθορίζεται ο χρόνος έναρξης 
ισχύος αυτής, καθώς και κάθε άλλο θέμα που αφορά την 
εφαρμογή τους. 

Οι διατάξεις των παραγράφων 3,4 και 5 της ενότητας Β' 
του άρθρου 10 του παρόντος εφαρμόζονται ανάλογα.» 

2. Το τρίτο εδάφιο της παραγράφου 2 του άρθρου 13 
του Ν. 2961/2001 αντικαθίσταται ως ακολούθως: 

«Η αξία των επίπλων υπολογίζεται ίση με το ένα τριακο- 
στό (1/30) της αξίας των κτισμάτωνπου περιλαμβάνονται 
στην κληρονομιά και επιτρέπεται στο Δημόσιο και στον 
υπόχρεο να αποδείξουν με κάθε νόμιμο μέσο ότι η αξία εί¬ 
ναι μικρότερη ή μεγαλύτερη.» 

3. Στο άρθρο 15 του Ν. 2961/2001 προστίθεται παρά¬ 
γραφος 10, που έχει ως ακολούθως: 

«10. Η αξία της πραγματικής δουλείας προσδιορίζεται 
σε ποσοστό της αξίας της πλήρους κυριότητας, το οποίο 
ορίζεται: 

- στα 8/10 αυτής, προκειμένου για πραγματική δουλεία 
επί κτισμάτων, 

- στα 2/10 αυτής, προκειμένου για πραγματική δουλεία 
επί ακάλυπτων χώρων κτισμάτων και 

- στο 1/10 αυτής, προκειμένου για πραγματική δουλεία 
επί οικοπέδων ή αγροτεμαχίων.» 

4. Στην παράγραφο 2 του άρθρου 25 του Ν. 2961/2001 
προστίθενται περιπτώσεις στ' και ζ', που έχουν ως ακο¬ 
λούθως: 

«στ) τα περιουσιακά στοιχεία που είχαν περιέλθει στον 
κληρονομούμενο αιτία δωρεάς ή γονικής παροχής από 
τους γονείς αυτού και κληρονομούνται από αυτούς, 

ζ) η απόκτηση περιουσίας, πληντωνπεριουσιακών στοι¬ 
χείων για τα οποία εφαρμόζεται η παράγραφος 7 του άρ¬ 
θρου 29 του παρόντος, μέχρι του ποσού των τριακοσίων 
χιλιάδων (300.000) ευρώ ανά δικαιούχο, εφόσον δικαιού¬ 
χοι είναι σύζυγος και ανήλικα τέκνα του κληρονομουμέ- 
νου. Η απαλλαγή γιατονεπιζώντα σύζυγο παρέχεται εφό¬ 
σον η έγγαμη συμβίωση είχε διάρκεια τουλάχιστον πέντε 
(5) ετών.» 

5. Οι παράγραφοι 1 και 3 του άρθρου 29 του Ν. 2961/ 
2001 αντικαθίστανται ως ακολούθως: 

«1. Οι δικαιούχοι της κτήσης, ανάλογα με τη συγγενική 
τους σχέση προς τον κληρονομούμενο, κατατάσσονται 
στις επόμενες τρεις κατηγορίες. Γ ια καθεμιά από τις κα¬ 
τηγορίες αυτές ισχύει χωριστή φορολογική κλίμακα ως 
εξής: 

ΚΑΤΗΓΟΡΙΑ Α' 

Για κληρονομική μερίδα ή κληροδοσία που περιέρχεται 
σε: α) σύζυγο του κληρονομούμενου, β) κατιόντες πρώ¬ 
του βαθμού (τέκνα από νόμιμο γάμο, τέκνα χωρίς γάμο 
έναντιτης μητέρας, αναγνωρισθέντα εκούσια ή δικαστικά 
έναντι του πατέρα, νομιμοποιηθέντα με επιγενόμενο γά¬ 
μο ή δικαστικά έναντι και των δύο γονέων), γ) ανιόντες εξ 
αίματος πρώτου βαθμού. 


Κλιμάκια 

(ευρώ) 

Συντε¬ 

λεστής 

κλιμα¬ 

κίου 

(%) 

Φόρος 

κλιμα¬ 

κίου 

(ευρώ) 

Φορολο¬ 

γητέα 

περιουσία 

(ευρώ) 

Φόρος 

που 

ανα¬ 

λογεί 

(ευρώ) 

20.000 

- 

- 

20.000 

- 

40.000 

5 

2.000 

60.000 

2.000 

160.000 

10 

16.000 

220.000 

18.000 

Υπερβάλλον 

20 





ΚΑΤΗΓΟΡΙΑ Β' 

Γ ια κληρονομική μερίδα ή κληροδοσία που περιέρχεται 
σε: α) κατιόντες δεύτερου και επόμενων βαθμών, β) ανιό¬ 
ντες δεύτερου και επόμενων βαθμών, γ) εκούσια ή δικα¬ 
στικά αναγνωρισθέντα τέκνα έναντι των ανιόντων του πα¬ 
τέρα που τα αναγνώρισε, δ) κατιόντες του αναγνωρισθέ- 
ντος έναντι του αναγνωρίσαντος καιτων ανιόντων αυτού, 
ε) αδελφούς (αμφιθαλείς ή ετεροθαλείς), στ) συγγενείς 
εξ αίματος τρίτου βαθμού εκ πλαγίου, ζ) πατριούς και 
μητριές, η) τέκνα από προηγούμενο γάμο του συζύγου, 
θ) τέκνα εξ αγχιστείας (γαμπρούς - νύφες) και ι) ανιόντες 
εξ αγχιστείας (πεθερό - πεθερά). 


Κλιμάκια 

(ευρώ) 

Συντε¬ 

λεστής 

κλιμα¬ 

κίου 

(%) 

Φόρος 

κλιμα¬ 

κίου 

(ευρώ) 

Φορολο¬ 

γητέα 

περιουσία 

(ευρώ) 

Φόρος 

που 

ανα¬ 

λογεί 

(ευρώ) 

15.000 

- 

- 

15.000 

- 

45.000 

10 

4.500 

60.000 

4.500 

160.000 

20 

32.000 

220.000 

36.500 

Υπερβάλλον 

30 





ΚΑΤΗΓΟΡΙΑ Γ 


Για κληρονομική μερίδα ή κληροδοσία που περιέρχεται 
σε οποιονδήποτε άλλον εξ αίματος ή εξ αγχιστείας συγ¬ 
γενή του κληρονομουμένου ή εξωτικό. 


Κλιμάκια 

(ευρώ) 

Συντε¬ 

λεστής 

κλιμα¬ 

κίου 

(%) 

Φόρος 

κλιμα¬ 

κίου 

(ευρώ) 

Φορολο¬ 

γητέα 

περιουσία 

(ευρώ) 

Φόρος 

που 

ανα¬ 

λογεί 

(ευρώ) 

5.000 

- 

- 

5.000 

- 

55.000 

20 

11.000 

60.000 

11.000 

160.000 

30 

48.000 

220.000 

59.000 

Υπερβάλλον 

40 





Στο ποσό του φόρου που προκύπτει με βάση τις πιο 
πάνω κλίμακες περιλαμβάνεται ο φόρος υπέρ του Δημο¬ 
σίου και οι πρόσθετοι σε αυτόν φόροι: 


α) 3% υπέρ δήμων και κοινοτήτων, που προβλέπεται 
από τις διατάξεις του Β.Δ. 24/9-20.10.1958 (ΦΕΚ 171 /Α') 
και β) 7% υπέρ νομαρχιακών ταμείων οδοποιίας που προ- 
βλέπεται από τις διατάξεις του άρθρου 7 του Ν. 3155/ 
1955 (ΦΕΚ 63/Α'). Η απόδοση των φόρων υπέρ τρίτων γί¬ 
νεται σύμφωνα με όσα ορίζονται στην παράγραφο 4 του 
άρθρου 81 του παρόντος νόμου.» 

«3. Αν στο ίδιο πρόσωπο συντρέχουν οι προϋποθέσεις 
μείωσης του φόρου, έκπτωσης και απαλλαγής, που προ- 
βλέπονται από τις διατάξεις της παραγράφου 2 του πα¬ 
ρόντος άρθρου και από τις διατάξεις των ενοτήτων Α' και 
Γ του άρθρου 26, οφείλεται ο μικρότερος φόρος που 
προκύπτει από την εφαρμογή των διατάξεων αυτών.» 

6. Το δεύτερο εδάφιο της ενότητας Β' του άρθρου 34 
του Ν. 2961/2001 αντικαθίσταται ως ακολούθως: 

«Το ποσό αυτό ορίζεται στις ενενήντα χιλιάδες (90.000) 
ευρώ αυτοτελώς για κάθε γονέα και αυξάνεται σε εκατόν 
τριάντα χιλιάδες (130.000) ευρώ, όταν ο ένας από τους 
γονείς έχει αποβιώσει.» 

7. Στην παράγραφο 1 του άρθρου 44 του Ν. 2961/2001 
προστίθεται εδάφιο, που έχει ως ακολούθως: 

«Οι γονικές παροχές υπόκεινται στο μισό του φόρου 
δωρεών μέχρι του ποσού που ορίζεται στην ενότητα Β' 
του άρθρου 34 του παρόντος.» 

8. Στο τέλος της παραγράφου 1 του άρθρου 82 του 
Ν. 2961/2001 προστίθεται εδάφιο, που έχει ως ακο¬ 
λούθως: 

«Αν ο υπόχρεος σε φόρο είναι ανήλικος κατά το χρόνο 
απόκτησης του τίτλου βεβαίωσης του φόρου, ο αριθμός 
των δόσεων που ορίζεται στα προηγούμενα εδάφια δι¬ 
πλασιάζεται. Ο διπλασιασμός του αριθμού των δόσεων 
δεν ισχύει για τις κτήσεις αιτία δωρεάς ή γονικής παρο¬ 
χής·» 

Άρθρο 13 

Φορολογία μεταβίβασης ακινήτων 

1. Το δεύτερο εδάφιο της παραγράφου 7 του άρθρου 7 
του Α.Ν. 1521/1950 (ΦΕΚ 294/Α') αντικαθίσταται ως ακο¬ 
λούθως: 

«Αν στην περιφέρεια στην οποία βρίσκεται το ακίνητο 
εφαρμόζεται το άρθρο 41 του Ν. 1249/1982 (ΦΕΚ43/Α'), 
επιτρέπεται να επιδοθεί η δήλωση του φόρου μεταβίβα¬ 
σης στον προϊστάμενο της αρμόδιας για τη φορολογία ει¬ 
σοδήματος του αγοραστή δημόσιας οικονομικής υπηρε¬ 
σίας, ο οποίος χορηγεί αντίγραφο της δήλωσης για τη σύ¬ 
νταξη συμβολαίου και στη συνέχεια τη διαβιβάζει στον 
προϊστάμενο της αρμόδιας δημόσιας οικονομικής υπηρε¬ 
σίας για έλεγχο των προσδιοριστικών στοιχείων του ακι¬ 
νήτου που δηλώθηκαν.» 

2. Η παράγραφος 4 του άρθρου 3 του α.ν. 1521/1950 
αντικαθίσταται ως ακολούθως: 

«4. Γ ια τον καθορισμό της αξίας της ψιλής κυριότητας, 
της επικαρπίας, της οίκησης, της περιορισμένης προσω¬ 
πικής δουλείας ή της πραγματικής δουλείας επί ακινήτου 
εφαρμόζονται ανάλογα οι διατάξεις του άρθρου 15 του Ν. 
2961/2001.» 

3. Η παράγραφος 7 του άρθρου 13 του Ν. 2948/2001 
(ΦΕΚ 242/Α') καταργείται. 

Άρθρο 14 

Φορολογία μεγάλης ακίνητης περιουσίας 

Η περίπτωση ια'του άρθρου 23 του Ν. 2459/1997 (ΦΕΚ 
17/Α') αντικαθίσταται ως ακολούθως: 

«ια) Οι δημόσιες επιχειρήσεις και οργανισμοί στο με¬ 
τοχικό κεφάλαιο των οποίων συμμετέχει άμεσα ή έμμεσα 
το Δημόσιο με ποσοστό 50% και άνω.» 

ΚΕΦΑΛΑΙΟ Γ 
ΛΟΙΠΕΣ ΔΙΑΤΑΞΕΙΣ 

Άρθρο 15 

Ειδικός φόρος επί των ακινήτων 

1. Εταιρείες οι οποίες έχουν εμπράγματα δικαιώματα 
πλήρους ή ψιλής κυριότητας ή επικαρπίας σε ακίνητα που 
βρίσκονται στην Ελλάδα, καταβάλλουν ειδικό ετήσιο φό¬ 
ρο τρία τοις εκατό (3%) επί της αξίας αυτών, όπως προσ¬ 
διορίζεται με το άρθρο 17 του νόμου αυτού. 

2. Από υποχρέωση της προηγούμενης παραγράφου 
εξαιρούνται, ανεξάρτητα από τη χώρα στην οποία έχουν 
την έδρα τους σύμφωνα με το καταστατικό τους: 

α) εταιρείες των οποίων οι μετοχές βρίσκονται σε δια¬ 
πραγμάτευση σε οργανωμένη χρηματιστηριακή αγορά. 

β) εταιρείες οι οποίες έχουν και άλλα ακαθάριστα έσο¬ 
δα στην Ελλάδα τα οποία είναι μεγαλύτερα των ακαθάρι¬ 
στων εσόδων από ακίνητα. Στα ακαθάριστα έσοδα από 
ακίνητα δεν υπολογίζονται τα έσοδα από ακίνητα, τα 
οποία ιδιοχρησιμοποιούν οι εταιρείες αποκλειστικά για 
την άσκηση της επιχειρηματικής τους δραστηριότητας. 

γ) ναυτιλιακές επιχειρήσεις που έχουν εγκαταστήσει 
γραφεία στην Ελλάδα σύμφωνα με τις διατάξεις του Α.Ν. 
89/1967 (ΦΕΚ 132/Α'), όπως τροποποιήθηκε και συμπλη¬ 
ρώθηκε με τον Α.Ν. 378/1968 (ΦΕΚ 82/Α'), το Ν. 27/1975 
(ΦΕΚ 77/Α'), το Ν. 814/1978 (ΦΕΚ 144/Α') και το Ν. 2234/ 
1994 (ΦΕΚ 142/Α') και πλοιοκτήτριες εταιρείες εμπορικών 
πλοίων για τα ακίνητα που ιδιοχρησιμοποιούν στην Ελλά¬ 
δα αποκλειστικώς ως γραφεία ή αποθήκες για την κάλυ¬ 
ψη των λειτου ργικών τους αναγκών. Επίσης εταιρείες για 
τα ακίνητα που εκμισθώνουν σε ναυτιλιακές εταιρείες του 
α.ν. 89/1967 όπως ισχύει, αποκλειστικά για την εγκατά¬ 
σταση των γραφείων ή των αποθηκών τους. 

δ) εταιρείες οι οποίες ανήκουν στο Ελληνικό Δημόσιο ή 
σε οργανισμούς δημοσίου δικαίου, όπως αυτοί νοούνται 
σύμφωνα με την παράγραφο 2 του άρθρου 2 του Π.Δ. 
346/1998 (ΦΕΚ230/Α'), όπως ισχύει. 

3. Εξαιρούνται από τις διατάξεις της παραγράφου 1 οι 
εξής κατηγορίες επιχειρήσεων, εφόσον έχουν την έδρα 
τους σύμφωνα με το καταστατικό τους στην Ελλάδα ή σε 
άλλη χώρα της Ευρωπαϊκής Ένωσης: 

α) ανώνυμες εταιρείες που έχουν ονομαστικές μετοχές 
μέχρι φυσικού προσώπου ή που δηλώνουν τα φυσικά 
πρόσωπα που τις κατέχουν, 

β) εταιρείες περιορισμένης ευθύνης, εφόσον τα εταιρι¬ 
κά μερίδια ανήκουν σε φυσικά πρόσωπα ή εφόσον δηλώ¬ 
νουν τα φυσικά πρόσωπα στα οποία ανήκουν οι εταιρείες 
οι οποίες συμμετέχουν, 

γ) προσωπικές εταιρείες, εφόσον οι εταιρικές μερίδες 
ανήκουν σε φυσικά πρόσωπα ή εφόσον δηλώνουν τα φυ¬ 
σικά πρόσωπα στα οποία ανήκουν οι εταιρείες οι οποίες 
συμμετέχουν. 

4. Εξαιρούνται από την υποχρέωση της παραγράφου 1 
εταιρείες που έχουν την έδρα τους σύμφωνα με το κατα¬ 
στατικό τους σε τρίτη χώρα εκτός της Ευρωπαϊκής Ένω¬ 
σης και συντρέχουν οι αναφερόμενες στην παράγραφο 3 
υπό στοιχεία α', β' και γ' περιπτώσεις, εφόσον υπάρχει 
σύμβαση διοικητικής συνδρομής για την καταπολέμηση 
της απάτης και της φοροδιαφυγής με τη χώρα της έδρας 
τους. 


5. Η απόδειξη των νόμιμων προϋποθέσεων για την υπα¬ 
γωγή του στις εξαιρέσεις των παραγράφων 2, 3 και 4 βα¬ 
ρύνει το πρόσωπο που τις επικαλείται. 

6. Γιατην εφαρμογή των διατάξεωντου παρόντος τα νο¬ 
μικά πρόσωπα που αναφέρονται στην παράγραφο 1 θεω¬ 
ρούνται κύριοι ή επικαρπωτές από το χρόνο σύνταξης 
των οριστικών συμβολαίων ανεξάρτητα από τη μεταγρα¬ 
φή τους. 

Άρθρο 16 

Ευθύνη παρένθετων προσώπων 

1. Παρένθετα πρόσωπα ευθύνονται σε ολόκληρο με τον 
υπόχρεο για την καταβολή του φόρου που προβλέπεται 
στο προηγούμενο άρθρο. Γ ια τους σκοπούς του νόμου 
αυτού παρένθετο πρόσωπο είναι κάθε φυσικό ή νομικό 
πρόσωπο που συμμετέχει με οποιαδήποτε μορφή ή πο¬ 
σοστό σε νομικό πρόσωπο, της παραγράφου 1 του άρ¬ 
θρου 15, που έχει κυριότητα ή επικαρπία σε ακίνητο ή 
συμμετέχει σε τρίτο νομικό πρόσωπο που έχει κυριότητα 
ή άλλα εμπράγματα δικαιώματα σε ακίνητο ή παρεμβάλ¬ 
λεται με οποιονδήποτε τρόπο στη σειρά των συμμετοχών 
στο κεφάλαιο ενός νομικού προσώπου. 

2. Αν η κυριότητα ή η επικαρπία σε ακίνητο μεταβιβα- 
σθούν, για την καταβολή του επιμεριστικά αναλογούντος 
οφειλόμενου φόρου, που προβλέπεται στο προηγούμενο 
άρθρο, καιτωνπροσαυξήσεωνευθύνεται σε ολόκληρο με 
τον υπόχρεο και ο νέος κύριος ή επικαρπωτής. 

Άρθρο 17 

Διαδικασία επιβολής του ειδικού φόρου 

1. Χρόνος γένεσης της φορολογικής υποχρέωσης είναι 
η 1η Ιανουάριου κάθε έτους. 

2. Γ ια τον υπολογισμό του φόρου λαμβάνεται υπόψη η 
αξία που έχουν τα ακίνητα και τα εμπράγματα σε αυτά δι¬ 
καιώματα κατά την 1η Ιανουάριου του έτους φορολογίας, 
για τον προσδιορισμό της οποίας εφαρμόζονται οι διατά¬ 
ξεις του άρθρου ΙΟτου Ν. 2961/2001. 

3. Για την παραλαβή των δηλώσεων και τη βεβαίωση του 
φόρου αρμόδιος είναι ο προϊστάμενος της δημόσιας οι¬ 
κονομικής υπηρεσίας, που είναι αρμόδια για τη φορολο¬ 
γία εισοδήματος. Με απόφαση του Υπουργού Οικονομίας 
και Οικονομικών μπορεί κάθε φορά να τροποποιείται η 
αρμοδιότητα που ορίζεται από το προηγούμενο εδάφιο. 

4. Η δήλωση υποβάλλεται μέχρι την 20ή Μάίου του 
έτους φορολογίας. Γιατοντρόπο υποβολήςτης δήλωσης 
εφαρμόζονται οι διατάξεις του άρθρου 68 του Ν. 2961/ 
2001. Ο φόρος που αναλογεί καταβάλλεται εφάπαξ με 
την υποβολή της δήλωσης. Η δήλωση που υποβάλλεται 
χωρίς την καταβολή του φόρου θεωρείται απαράδεκτη 
και δεν παράγει έννομα αποτελέσματα. 

5. Για την καταχώρηση των δηλώσεων που υποβάλλο¬ 
νται, την έκδοση των πράξεων επιβολής του φόρου, την 
επίδοση των προσκλήσεων, των πράξεων και των υπόλοι¬ 
πων εγγράφων, την εξώδικη λύση των διαφορών, την έκ¬ 
πτωση του δικαιώματος του Δημοσίου για την κοινοποίη¬ 
ση πράξης επιβολής φόρου και προστίμου, το απόρρητο 
των φορολογικών στοιχείων και γενικά τη διαδικασία βε¬ 
βαίωσης του φόρου εφαρμόζονται ανάλογα οι διατάξεις 
για την επιβολή του φόρου εισοδήματος φυσικών και νο¬ 
μικών προσώπων, όπως ισχύουν. 

6. Για την επιβολή των πρόσθετων φόρων και προστί¬ 
μων εφαρμόζονται οι διατάξεις των παραγράφων 1,4,5, 
6, 7 και 8 του άρθρου 1, καθώς και των άρθρων 2, 4, 9, 

15, 22, 23 και 24 του Ν. 2523/1997 (ΦΕΚ 179/Α), όπως 
ισχύουν. 

7. Με απόφαση του Υπουργού Οικονομίας και Οικονο¬ 
μικών καθορίζεται ο τύπος και το περιεχόμενο της δήλω¬ 
σης, καθώς και κάθε άλλο θέμα που αφορά την εφαρμο¬ 
γή του άρθρου αυτού. 

Άρθρο 18 

Μεταβατική διάταξη 

1. Ειδικά κατά την πρώτη εφαρμογή του νόμου, η δήλω¬ 
ση του άρθρου 17 θα υποβληθεί μέχρι την 20ή Ιουλίου 
2003. 

2. Μεταβιβάσεις ακινήτων από επαχθή ή χαριστική αιτία 
εταιρειών που υπόκεινται στον ειδικό φόρο που προβλέ- 
πεται στο άρθρο 15 του παρόντος, εφόσον πραγματοποι¬ 
ηθούν σε φυσικά ή νομικά πρόσωπα που εξαιρούνται από 
την υποχρέωση καταβολής του πιο πάνω φόρου μέσα σε 
έξι (6) μήνες από την έναρξη ισχύος του νόμου αυτού, 
απαλλάσσονται από την υποχρέωση καταβολής του φό¬ 
ρου υπεραξίας, που προβλέπεται από τις διατάξεις της 
περίπτωσης ζ'της παραγράφου 3 του άρθρου 28 του Κώ¬ 
δικα Φορολογίας Εισοδήματος, του πιο πάνω ειδικού φό¬ 
ρου, καθώς και από το ήμισυ του φόρου δωρεάς ή μετα¬ 
βίβασης, που αναλογεί κατά περίπτωση. 

Εάν η μεταβίβαση του ακινήτου γίνεται προς φυσικό 
πρόσωπο το οποίο αποδεικνύει ότι είναι ο πραγματικός 
κύριος του ακινήτου ή σύζυγος αυτού ή έχει σχέση συγ¬ 
γένειας κατευθείαν γραμμή μέχρι δευτέρου βαθμού με 
αυτόν, δεν έχουν εφαρμογή οι διατάξεις της περίπτωσης 
γ'του άρθρου 17 του Κώδικα Φορολογίας Εισοδήματος, 
υπό την προϋπόθεση ότι κατά το χρόνο κτήσης του ακι¬ 
νήτου από την εταιρεία δεν θα είχαν εφαρμογή για τον 
πραγματικό κύριο οι διατάξεις της παραγράφου 1 του άρ¬ 
θρου 19 του Κώδικα Φορολογίας Εισοδήματος. Με από¬ 
φαση του Υπουργού Οικονομίας και Οικονομικών καθορί¬ 
ζονται τα απαιτούμενα αποδεικτικά στοιχεία και λοιπές 
λεπτομέρειες εφαρμογής της διάταξης αυτής. 

Άρθρο 19 

Εναρμόνιση του φόρου προστιθέμενης αξίας 
με την κοινοτική νομοθεσία και άλλες διατάξεις 

1. Η περίπτωση γ' της παραγράφου 3 του άρθρου 15 
του Κώδικα Φόρου Προστιθέμενης Αξίας (Ν. 2859/2000 - 
ΦΕΚ 248/Α') αντικαθίσταται ως εξής: 

«γ) Η ενδοκοινοτική απόκτηση πραγματοποιείται με 
σκοπό τη διενέργεια μεταγενέστερης παράδοσης αγα¬ 
θών στο εσωτερικό της χώρας, για την οποία παράδοση 
υπόχρεος για την καταβολή του φόρου είναι ο παραλή¬ 
πτης των αγαθών, σύμφωνα με τις διατάξεις της περί¬ 
πτωσης δ'της παραγράφου 1 του άρθρου 35.» 

2. Η περίπτωση α' της παραγράφου 4 του άρθρου 19 
του Κώδικα Φόρου Προστιθέμενης Αξίας αντικαθίσταται 
ως εξής: 

«α) οι τόκοι των επί πιστώσει πωλήσεων, καθώς και τα 
παρεπόμενα έξοδα με τα οποία ο προμηθευτής επιβα¬ 
ρύνει τον αγοραστή των αγαθών ή τον λήπτη των υπη¬ 
ρεσιών, όπως τα έξοδα προμήθειας, μεσιτείας, συσκευ- 
ασίας, ασφάλισης, μεταφοράς, φορτοεκφόρτωσης, 
ακόμη και αν αποτελούν αντικείμενο ιδιαίτερης συμφω¬ 
νίας,». 

3. Το τρίτο εδάφιο της παραγράφου 9 του άρθρου 19 
του Κώδικα Φόρου Προστιθέμενης Αξίας αντικαθίσταται 
ως εξής: 


«Οι υποκείμενοι που μεσολαβούν στη διάθεση αυτών 
στο κοινό δεν επιβαρύνουν με φόρο την παράδοση αυτή, 
έχουν όμως δικαίωμα έκπτωσης του φόρου που προβλέ¬ 
πουν οι διατάξεις του άρθρου 30.» 

4. Η περίπτωση κθ' της παραγράφου 1 του άρθρου 22 
του Κώδικα Φόρου Προστιθέμενης Αξίας αντικαθίσταται 
ως εξής: 

«κθ) η παράδοση αγαθού ή αγαθών επιχείρησης ως συ¬ 
νόλου, κλάδου ή μέρους αυτής από επαχθή ή χαριστική 
αιτία ή με τη μορφή εισφοράς σε υφιστάμενο ή συνιστώ- 
μενο νομικό πρόσωπο, από δραστηριότητα αποκλειστικά 
απαλλασσόμενη ή εξαιρούμενη από το φόρο ή από αγρό¬ 
τη του ειδικού καθεστώτος του άρθρου 41, εφόσον για τα 
αγαθά αυτά δεν έχει παρασχεθεί ούτε ασκηθεί άμεσα, δι¬ 
καίωμα έκπτωσης, καθώς επίσης και η παράδοση αγαθών 
των οποίων η κτήση ή η διάθεση έχει εξαιρεθεί από το δι¬ 
καίωμα έκπτωσης, σύμφωνα με την παράγραφο 4 του άρ¬ 
θρου 30,». 

5. Στο τέλος της περίπτωσης β' της παραγράφου 1 του 
άρθρου 27 του Κώδικα Φόρου Προστιθέμενης Αξίας, το 
κόμμα γίνεται τελεία και προστίθεται νέο εδάφιο ως εξής: 

«Ως κυρίως διεθνείς μεταφορές θεωρούνται αυτές που 
εκτελούν οι αεροπορικές εταιρείες από και προς το εξω¬ 
τερικό, εφόσον τα έσοδα από τις διεθνείς μεταφορές 
υπερβαίνουν το πενήντα τοις εκατό (50%) των συνολικών 
ετήσιων ακαθάριστων εσόδων τους από αεροπορικές με¬ 
ταφορές κατά την προηγούμενη της παράδοσης ή εισα¬ 
γωγής, διαχειριστική περίοδο.» 

6. Το πρώτο εδάφιο της περίπτωσης δ' της παραγρά¬ 
φου 1 του άρθρου 27 του Κώδικα Φόρου Προστιθέμενης 
Αξίας αντικαθίσταται ως εξής: 

«δ) η ναύλωση πλοίων και η μίσθωση αεροσκαφών, τα 
οποία απαλλάσσονται σύμφωνα με τις διατάξεις των πε¬ 
ριπτώσεων α' και β', εφόσον προορίζονται για την περαι¬ 
τέρω ενέργεια φορολογητέων πράξεων ή πράξεων απαλ¬ 
λασσόμενων με δικαίωμα έκπτωσης του φόρου των εισ¬ 
ροών». 

7. Η περίπτωση γ'της παραγράφου 2 του άρθρου 30 του 
Κώδικα Φόρου Προστιθέμενης Αξίας, αντικαθίσταται ως 
εξής: 

«γ) για τις πράξεις που απαλλάσσονται από το φόρο, 
σύμφωνα με τις διατάξεις των άρθρων 24, 25, 26, 27 και 
28.» 

8. Στην παράγραφο 2 του άρθρου 30 του Κώδικα Φόρου 
Προστιθέμενης Αξίας προστίθεται νέα περίπτωση στ' ως 
εξής: 

«στ) για την πραγματοποίηση πράξεων του τρίτου εδα¬ 
φίου της παραγράφου 9 του άρθρου 19.» 

9. Η παράγραφος 2 του άρθρου 32 του Κώδικα Φόρου 
Προστιθέμενης Αξίας αντικαθίσταται ως εξής: 

«2. Σε περίπτωση καταβολής του φόρου από τον υπό¬ 
χρεο, για τον οποίο προβλέπουν οι διατάξεις των περι¬ 
πτώσεων β', γ' και δ'της παραγράφου 1 του άρθρου 35, το 
δικαίωμα έκπτωσης μπορεί να ασκηθεί, εφόσον αυτός κα¬ 
τέχει δικαιολογητικά σχετικά με την πραγματοποίηση της 
φορολογητέας πράξης από τον εγκαταστημένο στο εξω¬ 
τερικό υποκείμενο στο φόρο και αποδεικτικό καταβολής 
του φόρου.» 

10. Η περίπτωση γ' της παραγράφου 1 του άρθρου 34 
του Κώδικα Φόρου Προστιθέμενης Αξίας αντικαθίσταται 
ως εξής: 

«γ) αφορά πράξεις που προβλέπουν οι διατάξεις των 
περιπτώσεων α', β', γ', δ' και στ' της παραγράφου 2 του 
άρθρου 30, καθώς και πράξεις για τις οποίες με αποφά¬ 
σεις του Υπουργού Οικονομίας και Οικονομικών προβλέ- 
πεται αναστολή καταβολής του φόρου ή οφείλεται σε δια¬ 
φορά συντελεστών εκροών - εισροών ή,». 

11. Το δεύτερο εδάφιο της περίπτωσης γ' της παρα¬ 
γράφου 2 του άρθρου 34 του Κώδικα Φόρου Προστιθέ¬ 
μενης Αξίας αντικαθίσταται ως εξής: 

«Για την εφαρμογή των διατάξεωντης παραγράφου αυ¬ 
τής δεν θεωρείται ότι αποκτά εγκατάσταση στο εσωτερι¬ 
κό της χώρας ο υποκείμενος στο φόρο που είναι εγκατα- 
στημένος σε άλλο κράτος - μέλος, ο οποίος πραγματο¬ 
ποιεί στο εσωτερικό της χώρας παραδόσεις αγαθών ή 
παροχές υπηρεσιών για τις οποίες υπόχρεος στο φόρο εί¬ 
ναι ο παραλήπτηςτων αγαθών ή ο λήπτηςτων υπηρεσιών, 
σύμφωνα με τις διατάξεις της περίπτωσης δ' της παρα¬ 
γράφου 1 του άρθρου 35.» 

12. Η πρώτη περίοδος του πρώτου εδαφίου της παρα¬ 
γράφου 6 του άρθρου 36 του Κώδικα Φόρου Προστιθέ¬ 
μενης Αξίας αντικαθίσταται ως εξής: 

«6. Ο υποκείμενος στο φόρο ο οποίος ενεργεί αποκλει¬ 
στικά πράξεις για τις οποίες δεν του παρέχεται δικαίωμα 
έκπτωσης, τα νομικά πρόσωπα που δεν υπόκεινται στο 
φόρο και οι αγρότες του ειδικού καθεστώτος του άρθρου 
41, εφόσον διενεργούν ενδοκοινοτικές αποκτήσεις αγα¬ 
θών, οι οποίες δεν καλύπτονται από την παρέκκλιση της 
παραγράφου 2 του άρθρου 11 υποχρεούνται:». 

13. Το πρώτο εδάφιο της παραγράφου 6 του άρθρου 38 
του Κώδικα Φόρου Προστιθέμενης Αξίας αντικαθίσταται 
ως εξής: 

«6. Ο υποκείμενος στο φόρο, ο οποίος ενεργεί αποκλει¬ 
στικά πράξεις για τις οποίες δεν του παρέχεται δικαίωμα 
έκπτωσης, τα νομικά πρόσωπα που δεν υπάγονται στο 
φόρο, καθώς και οι αγρότες του ειδικού καθεστώτος του 
άρθρου 41, που πραγματοποιούν φορολογητέες ενδο¬ 
κοινοτικές αποκτήσεις αγαθών, υποχρεούνται να υπο¬ 
βάλλουν στον αρμόδιο Προϊστάμενο Δ.Ο.Υ. περιοδική 
δήλωση μόνο για τις περιόδους κατά τις οποίες πραγμα¬ 
τοποιούν ενδοκοινοτικές αποκτήσεις μέχρι τη δεκάτη πέ¬ 
μπτη (15η) του επόμενου μήνα που ακολουθείτο μήνα της 
ενδοκοινοτικής απόκτησης και να καταβάλλουν το φόρο 
που αναλογεί στις αποκτήσεις αυτές.» 

14. Το τελευταίο εδάφιο της παραγράφου 3του άρθρου 
44 του Κώδικα Φόρου Προστιθέμενης Αξίας αντικαθίστα¬ 
ται ως εξής: 

«Οι υπόχρεοι του προηγούμενου εδαφίου έχουν τις 
υποχρεώσεις που προβλέπονται από τις διατάξεις των 
άρθρων 36 και 38.» 

15. Το δεύτερο εδάφιο της παραγράφου 5 του άρθρου 
47 του Κώδικα Φόρου Προστιθέμενης Αξίας αντικαθίστα¬ 
ται ως εξής: 

«Ειδικότερα, στα προβλεπόμενα στοιχεία του άρθρου 
13 του π.δ. 186/1992, για τις πωλήσεις επενδυτικού χρυ¬ 
σού αναγράφονται, εκτόςτων άλλων, το ονοματεπώνυμο 
και η διεύθυνση του αγοραστή, η ποσότητα και το είδος 
του επενδυτικού χρυσού, ανεξαρτήτως της αξίας της συ¬ 
ναλλαγής.» 

16. Στον Κώδικα Φόρου Προστιθέμενης Αξίας προστί¬ 
θεται άρθρο 39α ως εξής: 


« Άρθρο 39α 

Ειδικό καθεστώς ανακυκλώσιμων απορριμμάτων 

1. Απαλλάσσονται από το φόρο οι παραδόσεις και οι εν¬ 
δοκοινοτικές αποκτήσεις ανακυκλώσιμων απορριμμά¬ 
των, όπως μέταλλα (σιδηρούχα ή μη), γυαλί, χαρτί ή χαρ¬ 
τόνι, που πραγματοποιούνται από επιχειρήσεις, οι οποίες 
αγοράζουν ή συλλέγουν τα ανωτέρω υλικά, με σκοπό τη 
μεταπώλησή τους. 

Γ ια τις πράξεις αυτές δεν παρέχεται δικαίωμα έκπτω¬ 
σης του φόρου εισροών. 

2. Οι διατάξεις της παραγράφου 1 ισχύουν, προκειμέ- 
νου για επιχειρήσεις, των οποίων τα ετήσια ακαθάριστα 
έσοδα δεν έχουν υπερβεί, κατά την προηγούμενη διαχει¬ 
ριστική περίοδο το ποσό των 900.000 ευρώ. 

Για τον υπολογισμό του ανώτατου ορίου των 900.000 
ευρώ λαμβάνονται υπόψη τα συνολικά ακαθάριστα έσο¬ 
δα, συνυπολογιζομένων και των εσόδων από τυχόν άλλες 
δραστηριότητες, εκτός από τα ακαθάριστα έσοδα που 
αφορούν παραδόσεις μη σιδηρούχων μετάλλων. 

Προκειμένου για παραδόσεις μη σιδηρούχων μετάλ¬ 
λων, η απαλλαγή ισχύει, ανεξάρτητα από τα ετήσια ακα¬ 
θάριστα έσοδα. 

3. Επίσης απαλλάσσονται οι παραδόσεις των ανωτέρω 
υλικών, όταν αυτά αποτελούν κατάλοιπα της παραγωγής 
ή εμπορίας κάθε είδους επιχείρησης, ανεξαρτήτως 
ύψους ακαθάριστων εσόδων. Γ ια τις παραδόσεις αυτές 
παρέχεται δικαίωμα έκπτωσης, κατά τις διατάξεις του άρ¬ 
θρου 30. 

4. Οι επιχειρήσεις της παραγράφου 1 που δεν επιθυ¬ 
μούν την εφαρμογή του καθεστώτος αυτού μπορούν, 
ύστερα από έγκριση του αρμόδιου Προϊστάμενου Δ.Ο.Υ., 
να επιβαρύνουν τις πράξεις τους με φόρο. Η έγκριση αυ¬ 
τή χορηγείται, εφόσον από την οργάνωση, τον τρόπο 
άσκησης της δραστηριότητας και την εν γένει λειτουργία 
της επιχείρησης, εξασφαλίζεται η ορθή εκπλήρωση των 
υποχρεώσεων που προβλέπονται στο νόμο αυτόν. 

5. Οι επιχειρήσεις που εντάσσονται στο παρόν καθε¬ 
στώς αναγράφουν στα τιμολόγια που εκδίδουν για τις εν 
λόγω πράξεις, την ένδειξη «χωρίς Φ.Π.Α. - άρθρο 39.α» ή 
εφόσον χρεώνουν Φ.Π.Α., τον αριθμό έγκρισης που έχει 
ληφθεί, σύμφωνα με την προηγούμενη παράγραφο 4. 

6. Η ένταξη στο καθεστώς απαλλαγής ή σε καθεστώς 
υπαγωγής στο φόρο, σύμφωνα με τις παραγράφους 1 και 
4, πραγματοποιείται κατά την έναρξη εργασιών ή κατά 
την έναρξη της διαχειριστικής περιόδου. 

7. Οι επιχειρήσεις που εντάσσονται στην παράγραφο 1 
του παρόντος υποχρεούνται στην υποβολή δήλωσης με¬ 
ταβολών μέχρι 31.1.2003, με την οποία θα δηλώνεται η 
διενέργεια πράξεων που εμπίπτουν στην παράγραφο 1. Η 
ίδια προθεσμία ισχύει και για την υποβολή αιτήματος 
προς τον αρμόδιο Π ροϊστάμενο Δ. Ο. Υ. για την παραμονή 
σε καθεστώς φορολόγησης των εν λόγω πράξεων. 

8. Με αποφάσεις του Υπουργού Οικονομίας και Οικονο¬ 
μικών καθορίζεται κάθε αναγκαία λεπτομέρεια για την 
εφαρμογή του παρόντος άρθρου.» 

17. Οιδιατάξειςτηςπαραγράφου ΙΟτου άρθρου 66του 
Κώδικα Φορολογίας Εισοδήματος, όπως αυτή προστίθε¬ 
ται με την παράγραφο 6 του άρθρου 9 του παρόντος, 
ισχύουν ανάλογα και για το φόρο προστιθέμενης αξίας 
και τις λοιπές φορολογίες για πράξεις που πραγματοποι¬ 
ούνται από 1.1.2003 και μετά. 

18. Για υποθέσεις φόρου εισοδήματος, φόρου προστι¬ 
θέμενης αξίας και λοιπών παρακρατούμενων και επιρρι- 
πτόμενων φόρων, τελών και εισφορών των προσώπων 
του άρθρου 2 του Π.Δ. 186/1992 (ΦΕΚ 84/Α'), σε βάρος 
των οποίων έχουν εκδοθεί και κοινοποιηθεί αποφάσεις 
επιβολής προστίμου Κ.Β.Σ., για έκδοση εικονικών ή πλα¬ 
στών φορολογικών στοιχείων ή λήψη εικονικών ή νόθευ- 
ση φορολογικών στοιχείων, μέχρι το χρόνο παραγραφής 
του δικαιώματος του δημοσίου για κοινοποίηση φύλλων 
ελέγχου ή πράξεων επιβολής του φόρου, παρατείνεταιτο 
δικαίωμα αυτό για δύο ακόμη έτη πέραν του χρόνου που 
ορίζεται από τις οικείες κατά περίπτωση διατάξεις. Οι δια¬ 
τάξεις του προηγούμενου εδαφίου εφαρμόζονται για τις 
διαχειριστικές περιόδους που βαρύνονται με τα εικονικά, 
πλαστά ή νοθευμένα φορολογικά στοιχεία και ισχύουν για 
υποθέσεις για τις οποίες η προθεσμία παραγραφής λήγει 
από 31.12.2002 και μετά. 

19. Οι προθεσμίες παραγραφής του δικαιώματος του 
δημοσίου για κοινοποίηση φύλλων ελέγχου ή πράξεων 
επιβολής φόρων, τελών και εισφορών, οι οποίες λήγουν 
την 31η Δεκεμβρίου των ετών 2002, 2004 και 2005, λή¬ 
γουν, αντί των ημερομηνιών αυτών, την 31η Δεκεμβρίου 
2003. Η διάταξη του προηγούμενου εδαφίου δεν ισχύει 
για δηλώσεις που αφορούν εισοδήματα που αποκτήθη¬ 
καν ή πράξεις οικονομικής δραστηριότητας που πραγμα¬ 
τοποιήθηκαν από 1.1.1998 και μετά, για δηλώσεις για τις 
οποίες οι προθεσμίες υποβολής τους έληγαν μέχρι 
31.12.1992 και για υποθέσεις φορολογίας κληρονομιών, 
δωρεών, γονικών παροχών, προικών, μεταβιβάσεων ακι¬ 
νήτων και φόρου ακίνητης περιουσίας (Φ.Α.Π.). 

20. Οι διατάξεις των παραγράφων 18 και 19 του παρό¬ 
ντος έχουν ανάλογη εφαρμογή και σε ό,τι αφορά το χρό¬ 
νο διαφύλαξης των βιβλίων, των στοιχείων του π.δ. 
186/1992, όπως ισχύει, και των παραστατικών των εγγρα¬ 
φών. 

21. Στην περίπτωση α' της παραγράφου 3 του άρθρου 
30 του π.δ. 186/1992, όπως ισχύει, τίθεται πριν από τη 
φράση «το βιβλίο αποθήκης» η φράση «δεν τηρεί ή δεν 
διαφυλάσσει». 

22. Το τρίτο εδάφιο της παραγράφου 1 του άρθρου 20 
του Ν. 3044/2002 (ΦΕΚ 197/Α') καταργείται από τότε που 
ίσχυσε. 

Άρθρο 20 

Κατάργηση τέλους χαρτοσήμου 
ασφαλιστικών αποζημιώσεων 

Καταργείται το τέλος χαρτοσήμου που επιβάλλεται στις 
αποδείξεις πληρωμής αποζημιώσεων που καταβάλλονται 
από ασφαλιστικές εταιρίες για ασφαλίσεις κάθε φύσης, 
καθώς και στους συμβιβασμούς που αφορούν τις αποζη¬ 
μιώσεις αυτές. 

Η ισχύς του άρθρου αυτού αρχίζει από 1ης Ιανουάριου 
2003. 

Άρθρο 21 

Τροποποίηση του Ν. 2601/1998 και άλλες διατάξεις 

1. Στο άρθρο 6 του Ν. 2601/1998 (ΦΕΚ 81/Α'), όπως 
ισχύει, προστίθεται παράγραφος 35, ως εξής: 

«35. Προϋποθέσεις, περιορισμοί και όροι για την εφαρ¬ 
μογή των ενισχύσεων του παρόντος σε περιπτώσεις αγο¬ 
ράς ή χρηματοδοτικής μίσθωσης καινούργιου, σύγχρο¬ 
νου μηχανολογικού και λοιπού εξοπλισμού: 


α. Προκειμένου για αγορά ή χρηματοδοτική μίσθωση 
καινούργιου, σύγχρονου μηχανολογικού και λοιπού εξο¬ 
πλισμού, του οποίου η καθαρή αξία αγοράς υπερβαίνει 
τις τριακόσιες χιλιάδες (300.000) ευρώ για κάθε μηχάνη¬ 
μα ή λοιπό εξοπλισμό, η εφαρμογή των ενισχύσεων γίνε¬ 
ται υπό την προϋπόθεση ότι η αγορά του από το φορέα 
της επένδυσης ή του οργανισμού χρηματοδοτικής μί¬ 
σθωσης αντίστοιχα πραγματοποιείται απευθείας από τον 
κατασκευαστικό οίκο. Σε περίπτωση δε που η αγορά του 
πραγματοποιείται από άλλη επιχείρηση, η εφαρμογή των 
ενισχύσεων γίνεται υπό την προϋπόθεση ότι τα παραστα¬ 
τικά αγοράς του συνοδεύονται σε κάθε περίπτωση από 
επικυρωμένο αντίγραφο των παραστατικών πώλησης του 
συγκεκριμένου μηχανήματος ή λοιπού εξοπλισμού από 
τον κατασκευαστικό οίκο προς τον προμηθευτή του φο¬ 
ρέα της επένδυσης ή του οργανισμού χρηματοδοτικής μί¬ 
σθωσης ανάλογα ή προς άλλη επιχείρηση από την οποία 
ο ως άνω προμηθευτής αγόρασε το εν λόγω μηχάνημα ή 
λοιπό εξοπλισμό. 

β. Οι ρυθμίσεις της παραγράφου αυτής εφαρμόζονται 
για κάθε αγορά ή χρηματοδοτική μίσθωση καινούργιου, 
σύγχρονου μηχανολογικού και λοιπού εξοπλισμού που 
πραγματοποιείται από την 1η Ιανουάριου 2003 και μετά, 
έστω και αν η επένδυση ή/και το πρόγραμμα χρηματοδο¬ 
τικής μίσθωσης εξοπλισμού έχει υπαχθεί στην πρώτη 
ομάδα ενισχύσεων ή έχει ενταχθεί στη δεύτερη ομάδα 
ενισχύσεων ή/και έχει αρχίσει να εφαρμόζεται γι’ αυτή η 
ρύθμιση της περίπτωσης γ' της παραγράφου 27 του άρ¬ 
θρου 6, πριν από την ως άνω ημερομηνία.» 

2. Η παράγραφος 25 του άρθρου 4 του Ν. 2873/2000 
(ΦΕΚ285/Α') καταργείται. 

Άρθρο 22 

Φορολογικές ρυθμίσεις «Αθήνα 2004» 

1. Στην παράγραφο 13 του άρθρου 2 του Ν. 2598/1998 
(ΦΕΚ 66/Α') τίθεται περίπτωση ια', η οποία έχει ως ακο¬ 
λούθως: 

«ια. Για τα αγαθά επένδυσης τα οποία θα αποκτηθούν 
και θα εξυπηρετήσουν το σκοπό της Α.Ε. Ο.Ε.Ο.Α. ΑΘΗ¬ 
ΝΑ 2004 δεν ισχύουν οι διατάξεις των παραγράφων 2 και 
3του άρθρου 33του Ν. 2859/2000 (ΦΕΚ248/Α').» 

2. Η περίπτωση στ' της παραγράφου 13 του άρθρου 2 
του Ν. 2598/1998, όπως προστέθηκε με την παράγραφο 4 
του άρθρου 1 του Ν. 2833/2000 (ΦΕΚ 150/Α'), αντικαθί¬ 
σταται ως εξής: 

«στ. Η αξία των χορηγιών και των δωρεών σε είδος ή 
χρήμα που πραγματοποιούν οι επιχειρήσεις προς την 
Εταιρεία εκπίπτει, είτε από τα ακαθάριστα έσοδα της δια¬ 
χειριστικής περιόδου, εντός της οποίας πραγματοποιή¬ 
θηκαν οι χορηγίες ή δωρεές, είτε τμηματικά και ισόποσα 
από τα ακαθάριστα έσοδα της ίδιας χρήσης και των τεσ¬ 
σάρων επομένων. Γ ια την έκπτωση της αξίας των χρημα¬ 
τικών δωρεών απαιτείται: α) διπλότυπη απόδειξη είσπρα¬ 
ξης του ποσού της δωρεάς, η οποία εκδίδεται από την 
Εταιρεία και β) βεβαίωση της Εταιρείας, από την οποία να 
προκύπτει η αποδοχή της δωρεάς και η καταχώρηση του 
ποσού αυτής στα επίσημα βιβλία της Εταιρείας. Τα χρη¬ 
ματικά ποσά των χορηγιών ή δωρεών δεν είναι απαραίτη¬ 
το να κατατίθενται σε ειδικό λογαριασμό της Εταιρείας 
στο Ταμείο Παρακαταθηκών και Δανείων ή σε Τράπεζα 
που νόμιμα λειτουργεί στην Ελλάδα και γενικά δεν υπό- 
κεινται στους περιορισμούς που αναφέρονται στην υπο- 

περίπτωση γγ' της περίπτωσης α' της παραγράφου 1 του 
άρθρου 31 του Κώδικα Φορολογίας Εισοδήματος, καθώς 
και στην προβλεπόμενη από τις διατάξεις αυτές παρα¬ 
κράτηση φόρου εισοδήματος. Για την εφαρμογή των πα¬ 
ραπάνω ως χορηγία θεωρείται κάθε δαπάνη για την από¬ 
κτηση ιδίως δικαιωμάτων χρήσης Ολυμπιακών συμβό¬ 
λων, εμβλημάτων και σημάτων. Ως χορηγία θεωρούνται 
επίσης και τα συναφή έξοδα προβολής των χορηγών είτε 
στο χώρο διεξαγωγής των Αγώνων είτε σε άλλους χώ¬ 
ρους. Με κοινή απόφαση των υπουργών Οικονομίας και 
Οικονομικών και Πολιτισμού καθορίζονται οι κατηγορίες 
των εξόδων προβολής που εμπίπτουν στην έννοια της χο¬ 
ρηγίας, καθώς και τα δικαιολογητικά για την έκπτωση της 
αξίας των χορηγιών από τα ακαθάριστα έσοδα των επι¬ 
χειρήσεων. Οι διατάξεις της περίπτωσης αυτής ισχύουν 
από 1ης Οκτωβρίου 2000 και μετά.» 

3. Θεωρούνται ως δωρεές, οι οποίες αφαιρούνται από 
τα ακαθάριστα έσοδα των χορηγών, σύμφωνα με τις δια¬ 
τάξεις της περίπτωσης στ' της παραγράφου 13 του άρ¬ 
θρου 2 του Ν. 2598/1998, μόνο τα καταβαλλόμενα από 
τους ημεδαπούς χορηγούς χρηματικά ποσά προς Α.Ε. 
Ο.Ε.Ο.Α. ΑΘΗΝΑ 2004, τα οποία αποδεδειγμένα προέρ¬ 
χονται από έσοδα συναλλαγών μεταξύ των χορηγών και 
των πελατών τους. 

4. Η επιστροφή στη Διεθνή Ολυμπιακή Επιτροπή και τη 
Διεθνή Παραολυμπιακή Επιτροπή του επιβληθέντος φό¬ 
ρου προστιθέμενης αξίας επί των πράξεων παροχής υπη¬ 
ρεσιών που πραγματοποιούνται από την Α.Ε. Ο.Ε.Ο.Α. 
ΑΘΗΝΑ 2004 προς τα πρόσωπα αυτά, διενεργείται από το 
Ελληνικό Δημόσιο εντός τριάντα (30) ημερών από την 
υποβολή της σχετικής αίτησης, εφόσον πληρούνται οι 
προβλεπόμενες προϋποθέσεις που ορίζονται από τις κοι¬ 
νοτικές και εθνικές διατάξεις. 

Η ανωτέρω επιστροφή του φόρου διενεργείται σύμφω¬ 
να με τις διατάξεις της παραγράφου 5 του άρθρου 34 του 
Κώδικα Φόρου Προστιθέμενης Αξίας (Ν. 2859/2000). 

5. Τα μισθώματα που αποκτώνται από την εκμίσθωση 
κατοικιών σύμφωνα με τις διατάξεις της παραγράφου 4 
του άρθρου 82 του Ν. 3057/1982 (ΦΕΚ 239/Α'), εξαιρου- 
μένων των παραθεριστικών και ενοικιαζόμενων δωμα¬ 
τίων, φορολογούνται αυτοτελώς με συντελεστή δέκατοις 
εκατό (10%) επί του μισθώματος. Ο φόρος καταβάλλεται 
από τον υπόχρεο εφάπαξ με δήλωση, η οποία υποβάλλε¬ 
ται στην αρμόδια για τη φορολογία του Δημόσια Οικονο¬ 
μική Υπηρεσία, σε τρία αντίτυπα, μέχρι 10 Οκτωβρίου 
2004. Με την καταβολή του φόρου αυτού εξαντλείται η 
φορολογική υποχρέωση του εκμισθωτή για τα μισθώμα¬ 
τα αυτά, τα οποία δεν επιβαρύνονται με άλλο άμεσο ή έμ¬ 
μεσο φόρο υπέρτου Δημοσίου ήτρίτου. Μεαπόφασητου 
Υπουργού Οικονομίας και Οικονομικών καθορίζεται η 
απόδοση του φόρου και κάθε άλλο σχετικό θέμα για την 
εφαρμογή της παραγράφου αυτής, περιλαμβανομένης 
και της δυνατότητας κατάθεσης των δηλώσεων και από 
τις αναδόχους εταιρείες ή τα διαμεσολαβήσαντα τουρι¬ 
στικά ή κτηματομεσιτικά γραφεία. 

6. Στην παράγραφο 13 του άρθρου 2 του Ν. 2598/1998 
προστίθεται περίπτωση θ', που έχει ως εξής: 

«θ. Η παραχώρηση της χρήσης ακινήτων από οποιον- 
δήποτε τρίτο προς την Εταιρεία χωρίς αντάλλαγμα, κα¬ 
θώς και οι δαπάνες για την ανακαίνιση και διαρρύθμιση 
των ακινήτων αυτών που πραγματοποιούνται από την 


Εταιρεία, δεν θεωρούνται εισόδημα για τον παραχω- 
ρούντα τη χρήση των ακινήτων, μη εφαρμοζομένων 
των διατάξεων της παραγράφου 1 του άρθρου 20 και 
του τελευταίου εδαφίου της περίπτωσης β' της παρα¬ 
γράφου 1 του άρθρου 21 του Κώδικα Φορολογίας Ει¬ 
σοδήματος.» 

7. Οι διατάξεις του δεύτερου εδαφίου της παραγράφου 
16 του άρθρου 8 του Ν. 1882/1990 (ΦΕΚ 43/Α') εφαρμό¬ 
ζονται αναλόγως και στην Α.Ε. Ο.Ε.Ο.Α. ΑΘΗΝΑ 2004. Η 
παραπάνω Εταιρεία απαλλάσσεται από την υποχρέωση 
υποβολής των καταστάσεων των συμφωνητικών της πα¬ 
ραγράφου 16 του άρθρου 8 του Ν. 1882/1990. 

Άρθρο 23 

Θέματα προσωπικού Υπουργείου Οικονομίας 
και Οικονομικών 

1. Οι 335 οργανικές θέσεις μόνιμου προσωπικού, του 
κλάδου ΤΕ Τελωνειακών Πλοίων Δίωξης (των παραγρά¬ 
φων 1 και 2 του άρθρου 9 του Π.Δ. 218/1996 - ΦΕΚ 
168/Α') του Υπουργείου Οικονομίας και Οικονομικών 
μεταφέρονται στον υφιστάμενο κλάδο προσωπικού ΤΕ 
Τελωνειακών του άρθρου 130 του Π.Δ. 284/1988 (ΦΕΚ 
128/Α') και προσαυξάνουν ισάριθμα τις θέσεις του κλά¬ 
δου αυτού. 

2. Οι υφιστάμενες, κατά τη δημοσίευση του παρόντος, 
θέσεις προσωπικού του προσωρινού κλάδου ΔΕ Προσω¬ 
πικού Πλοίων Δίωξης Λαθρεμπορίου Τελωνείων (της πα¬ 
ραγράφου 2 του άρθρου 9 του π.δ. 218/1996) μεταφέρο- 
νται σε συνιστώμενο με τον παρόντα νόμο προσωρινό 
κλάδο προσωπικού ΔΕ Τελωνειακών. 

3. Ο κλάδος μόνιμου προσωπικού ΤΕ Τελωνειακών 
Πλοίων Δίωξης και ο προσωρινός κλάδος ΔΕ Προσωπι¬ 
κού Πλοίων Δίωξης Λαθρεμπορίου Τελωνείωντου Υπουρ¬ 
γείου Οικονομίας και Οικονομικών καταργούνται. 

4. Το προσωπικό που υπηρετεί κατά τη δημοσίευση του 
παρόντος σε θέσεις των κλάδων προσωπικού της προη¬ 
γούμενης παραγράφου κατατάσσεται αυτοδίκαια σε 
αντίστοιχες θέσεις ΤΕ Τελωνειακών και προσωρινού κλά¬ 
δου ΔΕ Τελωνειακών, κατά περίπτωση, ανάλογα με τον 
κλάδο και την κατηγορία της θέσης που κατέχει κάθε 
υπάλληλος. 

5. Κάθε άλλη διάταξη που αναφέρεται σε θέματα προ¬ 
σωπικού της παραγράφου 3 του παρόντος καταργείται. 

Άρθρο 24 

Η προθεσμία του τελευταίου εδαφίου του άρθρου 3 του 
Ν. 3037/2002 (ΦΕΚ 174/Α') παρατείνεται αφότου έληξε 
μέχρι 31 Μαρτίου 2003. 

Άρθρο 25 

1. Ληξιπρόθεσμες οφειλές προς το Δημόσιο και προς 
ασφαλιστικά ταμεία των επιχειρήσεων που επλήγησαν 
από την πυρκάίά της 10.1.1991 στο κτίριο επί των οδών 
Πανεπιστημίου 62 και Θεμιστοκλέους 1 και των οποίων οι 
ζημιές δεν αποκαταστάθηκαν, καθώς και οι οφειλές των 
εκπροσώπων τους που δημιουργήθηκαναπότη δίωξη σε 
βάρος τους λόγω των οφειλών των ως άνω επιχειρήσεων, 
μπορούν να καταβληθούν κατά τις διατάξεις του άρθρου 
22 παράγραφος 23 του Ν. 2166/1993 (ΦΕΚ 137/Α') χωρίς 
τις προσαυξήσεις εκπρόθεσμης καταβολής που έχουν 
επιβαρυνθεί μέχρι τη δημοσίευση του νόμου αυτού. Σχε- 

τική αίτηση πρέπει να κατατεθεί μέσα σε έξι μήνες από τη 
δημοσίευση του νόμου αυτού. Μετην καταβολή της πρώ¬ 
της δόσης της ρύθμισης αυτής αίρονται εκκρεμούσες 
ποινικές διώξεις και αναστέλλεται η εκτέλεση καταδικα- 
στικών αποφάσεων για την ίδια αιτία. 

2. Το τελευταίο εδάφιο της περίπτωσης β' της παρα¬ 
γράφου 1 του άρθρου 24 του Ν. 2873/2000 (ΦΕΚ285/Α") 
αντικαθίσταται ως εξής: 

«Οι διατάξεις της πιο πάνω περίπτωσης ισχύουν από 
1.1.2001 μέχρι 31.12.2003.» 

3. Α. Ο φόρος που προβλέπεται από τις διατάξεις του 
πρώτου εδαφίου της παραγράφου 2 του άρθρου 9 του 
Ν. 2579/1998 (ΦΕΚ 31/Α') δεν επιβάλλεται στις πωλήσεις 
μετοχών εισηγμένων στο Χρηματιστήριο Αθηνών για συ¬ 
ναλλαγές που πραγματοποιούνται σε αυτό και διενερ- 
γούνται από: 

α) τους Ειδικούς διαπραγματευτές του άρθρου 22Ατου 
Ν. 1806/1988 (ΦΕΚ207/Α') και του άρθρου 6 του Ν. 2733/ 
1999 (ΦΕΚ 155/Α'), στο πλαίσιο της αναλαμβανόμενης, 
κατά περίπτωση, ειδικής διαπραγμάτευσης, εφόσον οι 
πωλήσεις αυτές εκκαθαρίζονται μέσω ειδικού κωδικού 
που τηρείται για λογαριασμό τους από το Κεντρικό Απο- 
θετήριο Αξιών (Κ.Α.Α.) και 

β) τους Ειδικούς Διαπραγματευτές του άρθρου 13 του 
Ν. 2533/1997 (ΦΕΚ228/Α"), για την κάλυψη των κινδύνων 
που προκύπτουν από την εκτέλεση των υποχρεώσεων ει¬ 
δικής διαπραγμάτευσης, εφόσον οι πωλήσεις αυτές εκ¬ 
καθαρίζονται μέσω ειδικού κωδικού που τηρείται για λο¬ 
γαριασμό τους από το Κ.Α.Α. 

Β. Ο φόρος που προβλέπεται από τις διατάξεις του πρώ¬ 
του εδαφίου της παραγράφου 2 του άρθρου 9 του Ν. 
2579/1998 δεν επιβάλλεται στις παραδόσεις που διενερ- 
γούνταιαπό Ειδικό Διαπραγματευτή του άρθρου 13 του Ν. 
2533/1997 στο πλαίσιο της ειδικής διαπραγμάτευσης και 
σε εκτέλεση υποχρεώσεων πώλησης εισηγμένων στο Χρη¬ 
ματιστήριο Παραγώγων Αξιών παραγώγων χρηματοοικο¬ 
νομικών προϊόντων, εφόσον εκκαθαρίζονται μέσω ειδικού 
κωδικού που τηρείται για λογαριασμό του από το Κ.Α.Α. 

4. Στο άρθρο 24 του Ν. 3049/2002 (ΦΕΚ212/Α") προστί¬ 
θεται εδάφιο ως εξής: 

«Η ισχύς του παρόντος άρθρου αρχίζει από 1.1.2002.» 

5. α. Η παράγραφος 4 του άρθρου 6 του Κώδικα Φόρου 
Προστιθέμενης Αξίας (Ν. 2859/2000, ΦΕΚ248/Α') αντικα¬ 
θίσταται ως εξής: 

«4. Οι διατάξεις της παραγράφου 1 και της περίπτωσης 
α' της παραγράφου 2 του άρθρου αυτού εφαρμόζονται 
για ακίνητα των οποίων η άδεια κατασκευής εκδίδεται 
από 1ης Ιανουάριου 2005.» 

β. Το πρώτο εδάφιο της παραγράφου 8 του άρθρου 62 
του Κώδικα Φόρου Προστιθέμενης Αξίας αντικαθίσταται 
ως εξής: 

«8. Στο φόρο προστιθέμενης αξίας υπάγονται και τα ερ¬ 
γολαβικά προσύμφωνα ανέγερσης οικοδομών με το σύ¬ 
στημα της αντιπαροχής, τα οποία συντάχθηκαν μετά την 
21.8.1986 και η σχετική άδεια εκδίδεται μετην 1η Ιανουά¬ 
ριου 2005.» 

Άρθρο 26 

1 .α. Στο τέλος της παραγράφου 1 του άρθρου 3 του 
Ν. 3016/2002 (ΦΕΚ 11Ο/Α') προστίθεται εδάφιο ως εξής: 


«Η ιδιότητα των μελών του διοικητικού συμβουλίου ως 
εκτελεστικών ή μη ορίζεται από το διοικητικό συμβούλιο. 
Τα ανεξάρτητα μέλη ορίζονται από τη γενική συνέλευση. 
Αν εκλεγεί από το διοικητικό συμβούλιο προσωρινό μέλος 
μέχρι την πρώτη γενική συνέλευση σε αναπλήρωση άλ¬ 
λου ανεξάρτητου που παραιτήθηκε, εξέλιπε ή για οποιον- 
δήποτε λόγο κατέστη έκπτωτο, το μέλος που εκλέγεται 
πρέπει να είναι και αυτό ανεξάρτητο.» 

β. Το πρώτο εδάφιο της παραγράφου 1 του άρθρου 4 
του Ν. 3016/2002 αντικαθίσταται ως εξής: 

«1. Τα ανεξάρτητα μη εκτελεστικά μέλη του διοικητικού 
συμβουλίου πρέπει κατά τη διάρκεια της θητείας τους να 
μην κατέχουν μετοχές σε ποσοστό μεγαλύτερο του 0,5% 
του μετοχικού κεφαλαίου της εταιρίας και να μην έχουν 
σχέση εξάρτησης με την εταιρία ή με συ νδεδεμένα με αυ¬ 
τή πρόσωπα.» 

γ. Η παράγραφος 3του άρθρου 4του Ν. 3016/2002 αντι¬ 
καθίσταται ως εξής: 

«3. Προκειμένου να ελεγχθεί η τήρηση των διατάξεων 
του νόμου αυτού η εταιρία, μέσα σε είκοσι ημέρες από τη 
συγκρότηση σε σώμα του Δ.Σ., υποβάλλει στην Επιτροπή 
Κεφαλαιαγοράς το πρακτικό της γενικής συνέλευσης 
που εξέλεξε τα ανεξάρτητα μέλη του διοικητικού συμ¬ 
βουλίου. Ομοίως υποβάλλεται μέσα στην ίδια προθεσμία 
και το πρακτικό του διοικητικού συμβουλίου, στο οποίο 
ορίζεται η ιδιότητα του κάθε μέλους του διοικητικού συμ¬ 
βουλίου ως εκτελεστικού, μη εκτελεστικού ή εκλέγεται 
προσωρινό ανεξάρτητο μέλος σε αντικατάσταση άλλου 
που παραιτήθηκε, εξέλιπε ή για οποιονδήποτε λόγο κατέ¬ 
στη έκπτωτο.» 

δ. Η παράγραφος 1 του άρθρου 7 του Ν. 3016/2002 
αντικαθίσταται ως εξής: 

«1. Η οργάνωση και λειτουργία εσωτερικού ελέγχου 
αποτελεί προϋπόθεση για την εισαγωγή των μετοχών ή 
άλλων κινητών αξιών σε οργανωμένη χρηματιστηριακή 
αγορά. Η διενέργεια εσωτερικού ελέγχου πραγματοποι¬ 
είται από ειδική υπηρεσία της εταιρίας.» 

ε. Η παράγραφος 3του άρθρου 7του Ν. 3016/2002 αντι¬ 
καθίσταται ως εξής: 

«3. Οι εσωτερικοί ελεγκτές ορίζονται από το διοικητικό 
συμβούλιο της εταιρίας και είναι πλήρους και αποκλειστι¬ 
κής απασχόλησης. Δεν μπορούν να ορισθούν ως εσωτε¬ 
ρικοί ελεγκτές μέλη του διοικητικού συμβουλίου, διευθυ¬ 
ντικά στελέχη τα οποία έχουν και άλλες εκτός του εσωτε¬ 
ρικού ελέγχου αρμοδιότητες ή συγγενείς των παραπάνω 
μέχρι και του δεύτερου βαθμού εξ αίματος ή εξ αγχιστεί¬ 
ας. Η εταιρία υποχρεούται να ενημερώνει την Επιτροπή 
Κεφαλαιαγοράς για οποιαδήποτε μεταβολή στα πρόσω¬ 
πα ή την οργάνωση του εσωτερικού ελέγχου εντός δέκα 
εργάσιμων ημερών από τη μεταβολή αυτήν.» 

στ. Το πρώτο εδάφιο του άρθρου 11 του Ν. 3016/2002 
αντικαθίσταται αφότου ίσχυσε ως εξής: 

«Εταιρίες που έχουν ήδη εισάγει τις μετοχές τους στο 
Χρηματιστήριο Αξιών Αθηνών υποχρεούνται να συμμορ¬ 
φωθούν προς τις διατάξεις των άρθρων 3 και 4 του παρό¬ 
ντος το αργότερο μέχρι 30 Ιουνίου 2003.» 

2. Στην παράγραφο 9 του άρθρου 6 του Ν. 1665/1986 
(ΦΕΚ 194/Α') προστίθεται περίπτωση γ' ως εξής: 

«γ) Οι συμβάσεις αγοράς ακινήτων από εταιρείες χρη¬ 
ματοδοτικής μίσθωσης με σκοπό τη χρηματοδοτική μί¬ 
σθωση του πωλητή του ακινήτου ο οποίος αποκτά την 
ιδιότητα του χρηματοδοτικού μισθωτή. 

Εξαιρούνται οι συμβάσεις αγοράς ακινήτων στις οποίες 
αντισυμβαλλόμενος είναι εξωχώρια εταιρεία. 

Αν το μίσθιο αγορασθεί πριν από την πάροδο τριετίας 
από την έναρξη της μίσθωσης ή ο μισθωτής μεταβιβάσει 
τα δικαιώματα και τις υποχρεώσεις από τη σύμβαση χρη¬ 
ματοδοτικής μίσθωσης σε τρίτο, σύμφωνα μετά οριζόμε¬ 
να στην παράγραφο 4 του άρθρου 3 του νόμου αυτού, ή 
το ακίνητο παραμείνει στην κυριότητα της εταιρείας χρη¬ 
ματοδοτικής μίσθωσης λόγω μη εξόφλησης του συμφω- 
νηθέντοςτιμήματος ή μεταβιβασθεί από αυτή σετρίτο, αί¬ 
ρεται η χορηγηθείσα ως άνω απαλλαγή. Στις περιπτώσεις 
αυτές καταβάλλεται εφάπαξ ο φόρος που αναλογεί στην 
αξία του ακινήτου κατά το χρόνο άρσης της απαλλαγής, 
εκτός αν ο φόρος που αναλογεί στην αξία του ακινήτου ή 
στο δηλωθέν τίμημα κατά το χρόνο χορήγησης αυτής εί¬ 
ναι μεγαλύτερος οπότε καταβάλλεται ο μεγαλύτερος αυ¬ 
τός φόρος. 

Η οικεία δήλωση υποβάλλεται εντός δίμηνης ανατρε¬ 
πτικής προθεσμίας από το χρόνο άρσης της απαλλαγής.» 

3. Το Ελληνικό Δημόσιο, εκπροσωπούμενο από τους 
Υπουργούς Οικονομίας και Οικονομικών και Ανάπτυξης, 
μπορεί να συνάψει σύμβαση με τα «Ελληνικά Πετρέλαια 
(ΕΛ.ΠΕ.) Α.Ε.» με την οποία να συμφωνείται ότι το δικαίω¬ 
μα προαίρεσης αγοράς και προτίμησης στην απόκτηση 
μετοχών της «Δημόσιας Επιχείρησης Αερίου (Δ.ΕΠ.Α.) 
Α.Ε.», που είχε παραχωρηθεί στα ΕΛ.ΠΕ. σύμφωνα με την 
από 26.5.1998 σύμβαση, σε εφαρμογή του άρθρου τέ¬ 
ταρτου παρ. 4του Ν. 2593/1998 (ΦΕΚ59/Α'), καταργείται 
έναντι ανταλλάγματος 60.000.000 ευρώ, πλέον τυχόν 
οφειλόμενων φόρων, τελών και λοιπών επιβαρύνσεων, 
που καταβάλλεται από το Δημόσιο προς τα ΕΛ.ΠΕ. κατά 
50% με την υπογραφή της σχετικής σύμβασης και κατά 
50% εντός του πρώτου εξαμήνου του έτους 2003. 

4. α. Το τέταρτο και πέμπτο εδάφιο της παραγράφου 2 
του άρθρου 28 του Ν. 2843/2000 (ΦΕΚ 219/Α') αντικαθί¬ 
στανται ως εξής: 

«Επίσης, η διαχείριση επιχειρήσεων και κεφαλαίωνπρο- 
ορισμένων για συμμετοχή σε αμοιβαία κεφάλαια επιχει¬ 
ρηματικών συμμετοχών (Α.Κ.Ε.Σ.) του άρθρου 7 του Ν. 
2992/2002 (ΦΕΚ 54/Α'), εταιρείες κεφαλαίου επιχειρημα¬ 
τικών συμμετοχών (Ε.Κ.Ε.Σ.) του άρθρου 5 του Ν. 
2367/1995 (ΦΕΚ261/Α') και αντίστοιχα σχήματα παροχής 
επιχειρηματικού κεφαλαίου που θα διέπονται από τη νο¬ 
μοθεσία αλλοδαπού κράτους και θα επενδύουν στην Ελ¬ 
λάδα ή στην αλλοδαπή, η διαχείριση επενδυτικών σχημά¬ 
των, και η παροχή συμβουλών για τη διαχείρισή τους. 

Η εταιρεία μπορεί να αναπτύσσει οποιαδήποτε δραστη¬ 
ριότητα σχετική με τους ανωτέρω σκοπούς και με την εν 
γένει προαγωγή του θεσμού των επιχειρηματικών κεφα¬ 
λαίων στην Ελλάδα και την αλλοδαπή, περιλαμβανομένης 
της διοργάνωσης εκδηλώσεων κάθε μορφής. Η εταιρεία 
μπορεί να ιδρύει και γενικά να συμμετέχει σε νομικά πρό¬ 
σωπα που έχουν παρεμφερείς σκοπούς. 

Για την εκπλήρωση των σκοπών της η εταιρία μπορεί να 
επιχορηγείται από το Πρόγραμμα Δημοσίων Επενδύσεων. 

Μεταβολή του σκοπού της εταιρείας επιτρέπεται μόνο 
με διάταξη νόμου.» 

β. Στην παράγραφο 3 του άρθρου 28 του Ν. 2843/2000 
προστίθεται υποπαράγραφος ε' ως εξής: 

«ε) Οι εκδιδόμενες από την εταιρεία ομολογίες κατά το 
άρθρο 3β του κ.ν. 2190/1920 μπορούν να αποκτώνται από 
το Δημόσιο, ή από οποιονδήποτε τρίτο. Οι πόσης φύσεως 


πρόσοδοι των ομολογιούχων δεν υπόκεινται σε περιορι¬ 
σμό ως προς το ύψος τους και περιλαμβάνονται στην έν¬ 
νοια του τόκου για τους σκοπούς της παραγράφου 8 του 
άρθρου 26του Ν. 2789/2000 (ΦΕΚ21/Α") καθώς και, προ- 
κειμένου για ομολογιακά δάνεια της εταιρείας η έκδοση 
των οποίων λαμβάνει χώρα στο εξωτερικό, για τους σκο¬ 
πούς του άρθρου 29του Ν. 2592/1998 (ΦΕΚ57/Α").» 

γ. Στηνπαράγραφο 11 του άρθρου 28του Ν. 2843/2000 
(ΦΕΚ 219/Α'), όπως ισχύει, προστίθεται εδάφιο ως εξής: 

«Για όσο διάστημα η πλειοψηφία των δικαιωμάτων ψή¬ 
φου της εταιρείας ανήκει σε ιδιώτες, η εταιρεία δεν υπά¬ 
γεται στις διατάξεις του Ν. 2190/1994 (ΦΕΚ28/Α').» 

Άρθρο 27 

1. Στο άρθρο 15του Ν. 2307/1995 (ΦΕΚ113/Α) προστί¬ 
θενται τρία εδάφια ως εξής: 

«Οι Υπηρεσίες Δημοσιονομικού Ελέγχου (Υ.Δ.Ε.) του 
άρθρου αυτού είναι αρμόδιες, από 1ης Ιανουάριου 2003 
και για τον έλεγχο, την εκκαθάριση και την εντολή πλη¬ 
ρωμής των δαπανών που βαρύνουν τις πιστώσεις του 
προϋπολογισμού των Περιφερειακών Υπηρεσιών του 
Υπουργείου Εθνικής Παιδείας και Θρησκευμάτων, με κα¬ 
τά τόπον αρμοδιότητα εντός των ορίωντων Νομαρχιακών 
Τομέων Ανατολικής, Δυτικής και Νότιας Αθήνας, αντί¬ 
στοιχα. 

Οι διατάξειςτου προηγούμενου εδαφίου εφαρμόζονται 
και για τις υποθέσεις που εκκρεμούν μέχρι τέλους Δεκεμ¬ 
βρίου 2002, σε οποιοδήποτε στάδιο και αν βρίσκονται. 

Με απόφαση του Υπουργού Οικονομίας και Οικονομι¬ 
κών μπορεί να ρυθμίζονται οι λεπτομέρειες εφαρμογής 
των προηγούμενων δύο εδαφίων.» 

2. Ο έλεγχος, η εκκαθάριση και η εντολή πληρωμής των 
εξόδων κηδείας δικαιούχων των περιοχών αρμοδιότητας 
των Υπηρεσιών Περίθαλψης Ασφαλισμένων του Δημοσί¬ 
ου (Υ.Π.Α.Δ.) Κεντρικής Αθήνας, Πειραιά και Θεσσαλονί¬ 
κης (άρθρα 12,13 και 14 του π.δ. 52/2001, (ΦΕΚ 41/Α') 
πραγματοποιούνται από τις Υ.Δ.Ε. Νοσοκομειακής Περί¬ 
θαλψης Ασφαλισμένων του Δημοσίου στη ΝομαρχίαΑθη- 
νών - Κεντρικός Τομέας, Νοσηλίων Πειραιά και Νοσηλίων 
Θεσσαλονίκης, αντίστοιχα. 

Η κατανομή των αρμοδιοτήτων αυτών στα Τμήματα των 
ανωτέρω Υ.Δ.Ε. γίνεται με απόφαση του Υπουργού Οικο¬ 
νομίας και Οικονομικών. 

Άρθρο 28 

1. Οι τραπεζικές, ασφαλιστικές και οι εισηγμένες στο 
Χ.Α.Α. ανώνυμες εταιρείες μπορούν να αναπροσαρμό¬ 
ζουν ετησίως την αναπόσβεστη αξία των ιδιοχρησιμοποι- 
ούμενων ακινήτων τους στην αξία που προκύπτει με βάση 
τις διατάξεις του αντικειμενικού προσδιορισμού της 
αξίας των ακινήτων, στους ισολογισμούς που κλείνουν 
μετά την 30.12.2002. Το ποσό της υπεραξίας αναπρο¬ 
σαρμογής που προκύπτει, δεν προστίθεται στα ακαθάρι¬ 
στα έσοδα των εταιρειών για τον προσδιορισμό των φο¬ 
ρολογητέων κερδών τους, αλλά φορολογείται αυτοτε- 
λώς με συντελεστή δύο τοις εκατό (2%) στο όνομα του 
νομικού προσώπου, με την προϋπόθεση ότι ολόκληρο το 
ποσό της υπεραξίας μεταφέρεται απευθείας σε λογαρια¬ 
σμό ειδικού αποθεματικού, ο οποίος λειτουργεί σύμφωνα 
με το άρθρο αυτό και με προορισμό το συμψηφισμό της 
ζημίας που προκύπτει από την αποτίμηση μετοχών ανω¬ 
νύμων εταιρειών, ομολογιών και λοιπών χρεογράφων, κα- 

θώς και μεριδίων αμοιβαίων κεφαλαίων και συμμετοχών 
σε επιχειρήσεις που δεν έχουν τη μορφή της ανώνυμης 
εταιρείας, στην κατ’ είδος χαμηλότερη τιμή, μεταξύ της 
τιμής κτήσεώς τους και της τρέχουσας τιμής, όπως αυ¬ 
τή ορίζεται στην περίπτωση β' της παραγράφου 6 του 
άρθρου 43 του κ.ν. 2190/1920. Ο φόρος αυτός αποδίδε¬ 
ται εφάπαξ με την υποβολή δήλωσης του άρθρου 107 
του Ν. 2238/1994 (ΦΕΚ 151/Α') μέσα στο πρώτο δεκα¬ 
πενθήμερο του επόμενου μήνα από την έ- γκριση του 
ισολογισμού από τη Γενική Συνέλευση και δεν θα εκπί- 
πτεται από τα ακαθάριστα έσοδα της επιχείρησης για 
τον υπολογισμό των φορολογητέων εσόδων της. Σε πε¬ 
ρίπτωση κεφαλαιοποίησης ή διανομής του σχηματιζό- 
μενου πιο πάνω αποθεματικού, θα φορολογείται αυτό με 
βάση τις γενικές διατάξεις. Οι διατάξεις του Ν. 
2523/1997 (ΦΕΚ 179/Α') και του άρθρου 113 του Ν. 
2238/1994 θα ισχύουν και κατά την εφαρμογή των δια¬ 
τάξεων της παρούσας παραγράφου. 

2. Για τον υπολογισμό των εκπιπτόμενων από τα ακαθά¬ 
ριστα έσοδα αποσβέσεων λαμβάνεται ως βάση η αξία των 
ακινήτων της προηγούμενης παραγράφου που προκύ¬ 
πτει μετά την αναπροσαρμογή. Οι υπολογιζόμενες απο¬ 
σβέσεις που αναλογούν στην υπεραξία αναπροσαρμο¬ 
γής δεν εκπίπτουν από τα ακαθάριστα έσοδα για τον υπο¬ 
λογισμό του φορολογητέου εισοδήματος. 

3. Οι διατάξεις των προηγούμενων παραγράφων του 
άρθρου αυτού εφαρμόζονται ανάλογα και στα ακίνητα 
που περιλαμβάνονται στα περιουσιακά στοιχεία που 
απαρτίζουν την ασφαλιστική τοποθέτηση των ασφαλιστι¬ 
κών επιχειρήσεων. 

Άρθρο 29 

Απόσβεση διαφοράς προκύπτουσας κατά 
το μετασχηματισμό επιχειρήσεων 

1. Κατά την απορρόφηση επιχείρησης από ανώνυμη 
εταιρεία ή εταιρεία περιορισμένης ευθύνης, σύμφωνα 
με τις διατάξεις του Ν. 2166/1993 (ΦΕΚ 137/Α') και του 
Ν. 2515/1997 (ΦΕΚ 154/Α'), που συμμετέχει στο κεφάλαιο 
της απορροφώμενης με ποσοστό είκοσι πέντε τοις εκατό 
(25%) και άνω, η προκύπτουσα χρεωστική διαφορά μετα¬ 
ξύ της αξίας κτήσης καιτου εισφερόμενου κεφαλαίου, κα¬ 
θώς και το υφιστάμενο αναπόσβεστο υπόλοιπο, το οποίο 
έχει προέλθει από την ίδια αιτία και έχει εμφανιστεί στον 
ισολογισμό της απορροφώσας που καταρτίστηκε την 31 η 
Δεκεμβρίου 2001 και μετά, μπορεί να συμψηφίζεται με 
αποθεματικά των απορροφώμενων επιχειρήσεων ή της 
απορροφώσας επιχείρησης που υφίστανται κατά το χρό¬ 
νο σύνταξης του ισολογισμού μετασχηματισμού, ή σχη¬ 
ματίζονται από τα κέρδη των επόμενων χρήσεων, είτε 
εφάπαξ είτε τμηματικά και ισόποσα σε δύο έτη. Οι διατά¬ 
ξεις του προηγούμενου εδαφίου δεν εφαρμόζονται για 
αποθεματικά αναπτυξιακών νόμων του άρθρου 38 του 
Ν. 2238/1994 και λοιπά αποθεματικά ειδικού σκοπού, κα¬ 
θώς και για το τακτικό αποθεματικά. Το αναπόσβεστο 
υπόλοιπο της διαφοράς αυτής δεν επηρεάζει τη διανομή 
κερδών. 

2. Τα συμψηφιζόμενα αποθεματικά της προηγούμε¬ 
νης παραγράφου, εφόσον έχουν σχηματισθεί από αφο¬ 


ρολόγητα έσοδα ή εισοδήματα φορολογηθέντα κατά 
ειδικό τρόπο με εξάντληση της φορολογικής υποχρέ¬ 
ωσης, φορολογούνται αυτοτελώς, στο όνομα της 
απορροφώσας με συντελεστή δεκαεπτά και πενήντα 
τοις εκατό (17,50%). Η απορροφώσα εταιρεία υποχρε- 
ούται να υποβάλει δήλωση του άρθρου 107 του Ν. 
2238/1994 μέσα στο πρώτο δεκαπενθήμερο του επόμε¬ 
νου μήνα από το μήνα που λαμβάνεται η απόφαση από 
το αρμόδιο όργανο για χρησιμοποίηση του αποθεματι- 
κού προς συμψηφισμό της διαφοράς. Ο προκύπτων φό¬ 
ρος καταβάλλεται σε τρεις ίσες μηνιαίες δόσεις, από τις 
οποίες, η πρώτη ταυτόχρονα με την υποβολή της δήλω¬ 
σης, οιδε υπόλοιπες τηντελευταίαεργάσιμηημέρατων 
δύο (2) επόμενων, από τη λήξη της προθεσμίας υποβο¬ 
λής της δήλωσης, μηνών. Από το ποσό του επιβαλλόμε¬ 
νου κατά τα ανωτέρω φόρου, εκπίπτει ο φόρος που έχει 
καταβληθεί και αναλογεί στο μέρος των φορολογηθέ- 
ντων κατά ειδικό τρόπο με εξάντληση της φορολογικής 
υποχρέωσης εισοδημάτων, με τα οποία συμψηφίζεται η 
πιο πάνω ζημία. Μετην καταβολή του φόρου αυτού εξα¬ 
ντλείται κάθε φορολογική υποχρέωση από το φόρο ει¬ 
σοδήματος της επιχείρησης, των μετασχηματιζόμενων 
επιχειρήσεων και των μετόχων αυτών. 

3. Οι διατάξεις του άρθρου 113 του Κώδικα Φορολογίας 
Εισοδήματος του Ν. 2717/1999 (ΦΕΚ 97/Α') και του Ν. 
2523/1997 (ΦΕΚ 179/Α') εφαρμόζονται ανάλογα και στο 
φόρο που οφείλεται με βάση τις διατάξεις της προηγού¬ 
μενης παραγράφου. 

4. Οι διατάξεις του άρθρου αυτού εφαρμόζονται για 
απορροφήσεις, για την πραγματοποίηση των οποίων συ- 
ντάσσονται ισολογισμοί μετασχηματισμού μέχρι και 31 
Δεκεμβρίου 2003. 

Άρθρο 30 
Έναρξη ισχύος 

Η ισχύς των διατάξεων αυτού του νόμου αρχίζει: 
α) Των άρθρων 1 (παράγραφοι 1, 2, 3, 4, 5 και 6), 2 
(παράγραφοι 2, 7, 8, 9,10 ,11, 13, 14, 15 και 16), 3 (παρά¬ 
γραφοι 3, 4,5, 8 και 9), 4,5 (παράγραφος 3), 6 (παράγρα¬ 
φοι 1,2, 3, 4, 5, 6 και 7), 7 (παράγραφος 7) και 9 (παρά¬ 
γραφοί, 5, 6, 9, 10,11 και 12) από 1ης Ιανουάριου 2003, 
για εισοδήματα που αποκτώνται ή δαπάνες που πραγμα¬ 
τοποιούνται, κατά περίπτωση, από την ημερομηνία αυτή 
και μετά. 

β) Των άρθρων 2 (παράγραφος 1), 5 (παράγραφοι 1,4, 
5, 6, 7, 8 και 9) και 7 (παράγραφοι 1 και 8 εδάφιο πρώτο) 
από 1ης Ιανουάριου 2003, για διαχειριστικές περιόδους 
που αρχίζουν από την ημερομηνία αυτή και μετά. 

γ) Των άρθρων 3 (παράγραφος 6), 8 (παράγραφος 6) 
και 9 (παράγραφος 7) από το οικονομικό έτος 2003, για ει¬ 
σοδήματα αυτού του οικονομικού έτους και μετά. 

δ) Των άρθρων 5 (παράγραφος 2) και 8 (παράγραφοι 2 
και 3) από 1ης Ιανουάριου 2003, για μισθούς και λοιπές 
απολαβές που βαρύνουν διαχειριστικές περιόδους που 
αρχίζουν από την ημερομηνία αυτή και μετά. 

ε) Του άρθρου 7 (παράγραφοι 2,3 και 5) από 1ης Ιανου¬ 
άριου 2002, για εισοδήματα που αποκτώνται από την ημε¬ 
ρομηνία αυτή και μετά. 

στ) Του άρθρου 8 (παράγραφος 1) από 1ης Ιανουάριου 
2003, για εισοδήματα που προκύπτουν από διαχειριστι¬ 
κές περιόδους που αρχίζουν από την ημερομηνία αυτή 
και μετά. 

ζ) Του άρθρου 9 (παράγραφος 2) από 1ης Ιανουάριου 
2003, για ποσά που καταβάλλονται ή πιστώνονται από την 
ημερομηνία αυτή και μετά, με εξαίρεση το συντελεστή 
παρακράτησης της παραγράφου 7 του άρθρου 13 του 
Κώδικα Φορολογίας Εισοδήματος, ο οποίος ισχύει για 
μελέτες, σχέδια και έρευνες που αναλαμβάνονται απάτην 
πιο πάνω ημερομηνία και μετά. 

η) Των άρθρων 10,11 (παράγραφος 1), 12 (παράγραφοι 
2, 4, 5 και 6), 15, 16,17, 18 και 19 (παράγραφοι3, 8, 10 και 
16) από 1ης Ιανουάριου 2003. 

θ) Του άρθρου 14 από τη δημοσίευση του παρόντος 
στην Εφημερίδα της Κυβερνήσεως και εφαρμόζεται και 
στις υποθέσεις που εκκρεμούν ενώπιοντων φορολογικών 
αρχών και των διοικητικών δικαστηρίων κατά την ημερο¬ 
μηνία αυτήν. 

ι) Των λοιπών διατάξεων από τη δημοσίευση του παρό¬ 
ντος στην Εφημερίδα της Κυβερνήσεως, εκτός αν ορίζε¬ 
ται διαφορετικά από αυτές. 


Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 24 Δεκεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Κ. ΣΚΑΝΔΑΛΙΔΗΣ 


ΑΝΑΠΤΥΞΗΣ 


ΠΟΛΙΤΙΣΜΟΥ 


ΑΠ.-ΑΘ. ΤΣΟΧΑΤΖΟΠΟΥΛΟΣ ΕΥΑΓΓ. ΒΕΝΙΖΕΛΟΣ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

X. ΒΕΡΕΛΗΣ 


ΔΗΜΟΣΙΑΣ ΤΑΞΗΣ 

Μ. ΧΡΥΣΟΧΟΪΔΗΣ 


ΕΜΠΟΡΙΚΗΣ ΝΑΥΤΙΛΙΑΣ 

Γ. ΑΝΩΜΕΡΙΤΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 24 Δεκεμβρίου 2002 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




